അല് കാഫിറൂന് - സൂക്തങ്ങള്: 1-6 - Quran Padanam\nസുബ്ഹാന് ബാബു, 109- അല്‍കാഫിറൂന്\nഅല് കാഫിറൂന് – സൂക്തങ്ങള്: 1-6\nമേല്‍പറഞ്ഞ പശ്ചാത്തലം മുമ്പില്‍വെച്ച് പരിശോധിച്ചാല് ഇന്നു പലരും വിചാരിക്കുന്നതുപോലെ ഈ സൂറയുടെ അവതരണലക്ഷ്യം വിശ്വാസികള് അവിശ്വാസികളുടെ മതത്തില്‍നിന്നും ദൈവങ്ങളില്‍നിന്നും ആരാധനകളില്‍നിന്നും ഖണ്ഡിതമായ മുക്തിയും ബന്ധവിച്ഛേദനവും പ്രഖ്യാപിക്കുകയാണെന്ന് മനസ്സിലാകും. അവിശ്വാസികളോട് സൂറ പറയുന്നതിതാണ്: ഇസ്‌ലാമും അവരുടെ മതവും തികച്ചും വ്യത്യസ്തമാണ്. അവ തമ്മില് കൂടിച്ചേരുന്ന പ്രശ്‌നമേയില്ല. ഇത് ആദ്യം ഖുറൈശികളെ സംബോധന ചെയ്തുകൊണ്ടും അവരുടെ സന്ധിനിര്‍ദേശങ്ങളോടുള്ള പ്രതികരണമായിക്കൊണ്ടും അവതരിച്ചതാണെങ്കിലും അവരില് മാത്രം പരിമിതമല്ല. അതിനെ ഖുര്‍ആനില് ഉള്‍പ്പെടുത്തിക്കൊണ്ട് അന്ത്യനാള് വരെയുള്ള എല്ലാ മുസ്‌ലിംകളോടും കല്‍പിച്ചിരിക്കുകയാണ്: സത്യനിഷേധത്തിന്റെ മതം എവിടെ ഏതു രൂപത്തിലായിരുന്നാലും അതിനോട് വാചാകര്‍മണാ വിമുക്തി പ്രകടിപ്പിക്കേണ്ടതാണ്. ദീനീകാര്യത്തില് നിങ്ങള്‍ക്ക് സത്യനിഷേധികളുമായി ഒരു തരത്തിലുള്ള സന്ധിയും സാധ്യമല്ല. അതുകൊണ്ടാണ് ഈ സൂറ ആര്‍ക്ക് മറുപടിയായി അവതരിച്ചുവോ അവര് മരിച്ചു മണ്ണടിഞ്ഞുപോയിട്ടും പാരായണം ചെയ്യപ്പെട്ടത്; ഇത് അവതരിച്ച കാലത്ത് കാഫിറുകളും മുശ്‌രിക്കുകളും ആയിരുന്നവര് മുസ്‌ലിംകളായിത്തീര്‍ന്നിട്ടും പാരായണം ചെയ്യപ്പെട്ടിരുന്നതും. അവര് കടന്നുപോയി നൂറ്റാണ്ടുകള് കഴിഞ്ഞശേഷം ഇന്നത്തെ മുസ്‌ലിംകളും പാരായണം ചെയ്തുകൊണ്ടിരിക്കുന്നതും അതുകൊണ്ടുതന്നെ. കാരണം, സത്യനിഷേധത്തില്‍നിന്നും സത്യനിഷേധികളില്‍നിന്നുമുള്ള വിമുക്തി സത്യവിശ്വാസത്തിന്റെ സ്ഥിരമായ താല്‍പര്യമാകുന്നു. റസൂല് (സ) തിരുമേനിയുടെ ദൃഷ്ടിയില് ഈ സൂറക്ക് എന്തുമാത്രം പ്രാധാന്യമുണ്ടായിരുന്നുവെന്ന്, താഴെ കൊടുക്കുന്ന ഹദീസുകളില്‍നിന്ന് ഗ്രഹിക്കാവുന്നതാണ്.\n(1-6) നീ പ്രഖ്യാപിക്കുക: അല്ലയോ കാഫിറുകളേ,1 നിങ്ങള് ഇബാദത്ത് ചെയ്യുന്നതിന് ഞാന് ഇബാദത്ത് ചെയ്യുന്നില്ല.2 ഞാന് ഇബാദത്തു ചെയ്യുന്നതിന് ഇബാദത്ത് ചെയ്യുന്നവരല്ല3 നിങ്ങള്. നിങ്ങള് ഇബാദത്ത് ചെയ്തതിന് ഇബാദത്ത് ചെയ്യുന്നവനല്ല ഞാന്. ഞാന് ഇബാദത്ത് ചെയ്യുന്നതിന് നിങ്ങളും ഇബാദത്ത് ചെയ്യുന്നില്ലല്ലോ.4നിങ്ങള്‍ക്ക് നിങ്ങളുടെ ദീന്. എനിക്ക് എന്റെ ദീന്5 .\n1. ഈ സൂക്തത്തില് ചില സംഗതികള് സവിശേഷ ശ്രദ്ധയര്‍ഹിക്കുന്നു. i) സത്യനിഷേധികളോട് ഇപ്രകാരം തുറന്നുപ്രഖ്യാപിക്കാന് കല്‍പിക്കുന്നത് നബി(സ)യോടാണെങ്കിലും തുടര്‍ന്നുള്ള വിഷയം വ്യക്തമാക്കുന്നതിതാണ്: ശേഷമുള്ള സൂക്തത്തില് പറയുന്ന കാര്യം ഓരോ വിശ്വാസിയും സത്യനിഷേധികളോട് പറയേണ്ടതാകുന്നു. എത്രത്തോളമെന്നാല് ഒരാള് സത്യനിഷേധത്തില് പശ്ചാത്തപിച്ച് വിശ്വാസത്തിലേക്ക് തിരിച്ചുവന്നാല് അയാളും, കുഫ്‌റിനോടും അതിന്റെ ആരാധനകളോടും ദൈവങ്ങളോടും ഇതേ വിധം വിമുക്തി പ്രകടിപ്പിക്കേണ്ടതനിവാര്യമാകുന്നു. ‘പറയുക’ എന്ന വാക്കിന്റെ പ്രഥമ സംബോധിതന് നബി(സ) തന്നെയാണ്. പക്ഷേ, വിധി തിരുമേനിക്കു മാത്രമുള്ളതല്ല. അത് അദ്ദേഹം മുഖേന ഓരോ വിശ്വാസിയിലേക്കും എത്തുന്നുണ്ട്. ii) ഈ സൂക്തത്തിന്റെ സംബോധിതരെ വിളിച്ചിട്ടുള്ള كَافِر എന്ന പദം ശകാരത്തിന്റെയോ അവഹേളനത്തിന്റെയോ പദമല്ല. അറബിഭാഷയില് ഈ പദത്തിനര്‍ഥം വിസമ്മതിക്കുന്നവന്, നിഷേധിക്കുന്നവന്, അവിശ്വാസി (Unbeliever) എന്നാണ്. അതിന്റെ വിപരീതം مُؤْمِن എന്നാണ്. സമ്മതിക്കുന്നവന്, വിശ്വസിക്കുന്നവന് (Believer) എന്നര്‍ഥം. അതുകൊണ്ട് അല്ലാഹുവിന്റെ ആജ്ഞാനുസാരം നബി ‘കാഫിറുകളേ’ എന്നു വിളിക്കുമ്പോള് അതിനര്‍ഥം ‘എന്റെ ദൈവിക ദൗത്യവും ഞാന് കൊണ്ടുവന്ന അധ്യാപനങ്ങളും അംഗീകരിക്കാന് സമ്മതമില്ലാത്തവരേ’ എന്നാകുന്നു. അതേപ്രകാരം ഒരു വിശ്വാസി ഈ പദം പറയുമ്പോള് ‘മുഹമ്മദ് നബി(സ)യില് വിശ്വാസം വരാത്തവരേ’ എന്നാണര്‍ഥം. iii) മുശ്‌രിക്കുകളേ എന്നല്ല, കാഫിറുകളേ എന്നാണ് പറഞ്ഞത്. അതുകൊണ്ട് സംബോധിതര് ബഹുദൈവവിശ്വാസികള് മാത്രമല്ല. മുഹമ്മദ് നബി(സ) അല്ലാഹുവിന്റെ ദൂതനാണെന്നും അദ്ദേഹത്തിന്റെ അധ്യാപനങ്ങളും മാര്‍ഗദര്‍ശനങ്ങളും അല്ലാഹുവിങ്കല്‍നിന്നുള്ളതാണെന്നും വിശ്വസിക്കാത്ത എല്ലാവരും ഈ സംബോധിതരില് പെടുന്നു–അവര് ജൂതന്മാരാവട്ടെ, ക്രൈസ്തവരാവട്ടെ, മജൂസികളാവട്ടെ, ലോകത്തെങ്ങുമുള്ള അവിശ്വാസികളും വിഗ്രഹാരാധകരുമാവട്ടെ. ഈ സംബോധനയെ ഖുറൈശികളിലോ അറേബ്യന് ബഹുദൈവവിശ്വാസികളിലോ പരിമിതപ്പെടുത്തുന്നതിന് ഒരു ന്യായവുമില്ല. iv) നിഷേധികളേ, കാഫിറുകളേ എന്ന് സംബോധനചെയ്യുന്നത് നാം ചിലരെ പ്രതിയോഗികളേ, പ്രതിപക്ഷമേ എന്നൊക്കെ വിളിക്കുന്നതുപോലെത്തന്നെയാകുന്നു. ഇത്തരം സംബോധനകളില് യഥാര്‍ഥത്തില് അഭിമുഖീകരിക്കുന്നത് സംബോധിതരുടെ വ്യക്തിത്വത്തെയല്ല; മറിച്ച്, അവരുടെ വിരോധം, എതിര്‍പ്പ് എന്ന ഗുണത്തെയാണ്, ആ ഗുണം അവരില് അവശേഷിക്കുന്ന കാലത്തേക്കുമാത്രവുമാണ്. അവരില് വല്ലവരും ശത്രുതയും എതിര്‍പ്പും ഉപേക്ഷിച്ച് സഖാവും സഹായിയുമായിത്തീര്‍ന്നാല് അവന് പിന്നെ ഈ സംബോധനയുടെ സംബോധിതനാകുന്നില്ല. അതേപോലെ ‘കാഫിറുകള്’ എന്നു വിളിക്കപ്പെടുന്നവര് അങ്ങനെ വിളിക്കപ്പെടുന്നത് വ്യക്തികള് എന്ന നിലക്കല്ല. അവരില് അന്ത്യശ്വാസം വരെ കാഫിര് ആയിത്തന്നെ കഴിയുന്നവരെ സംബന്ധിച്ചിടത്തോളം ഈ സംബോധന സ്ഥിരമായതാണെങ്കില് വിശ്വാസം കൈക്കൊണ്ടവന് അതിന്റെ സംബോധിതരില്‍നിന്ന് ഒഴിവാകുന്നു. v) ഖുര്‍ആന് വ്യാഖ്യാതാക്കളില് ധാരാളം മഹാന്മാര് ഇങ്ങനെ അഭിപ്രായപ്പെട്ടിരിക്കുന്നു: ഇവിടെ ‘കാഫിറുകളേ’ എന്ന് സംബോധന ചെയ്തിരിക്കുന്നത് സന്ധി നിര്‍ദേശങ്ങളുമായി നബി(സ)യെ സമീപിച്ചവരും ഒരു കാലത്തും വിശ്വസിക്കാത്തവരാണെന്ന് അല്ലാഹു അവന്റെ റസൂലിനെ അറിയിച്ചിട്ടുള്ളവരുമായ ഏതാനും ഖുറൈശികളെ മാത്രമാകുന്നു. ഈ അഭിപ്രായത്തിനു പിന്‍ബലമായി രണ്ടു ന്യായങ്ങളാണവരുന്നയിക്കുന്നത്. ഒന്ന്, തുടര്‍ന്നുപറയുന്നത് لاَ أَعْبُدُ مَا تَعْبُدُون (നിങ്ങള് ആരാധിക്കുന്നവയെ അല്ലെങ്കില് ആരാധിക്കുന്നവരെ ഞാന് ആരാധിക്കുന്നില്ല) എന്നാണ്. ഈ വാക്യം ജൂതന്മാരിലും ക്രൈസ്തവരിലും സാധുവാകയില്ല. കാരണം, അവര് അല്ലാഹുവിന് ഇബാദത്ത് ചെയ്യുന്നവരാണല്ലോ. രണ്ട്, ശേഷം وَلاَ أَنْتُمْ عَابِدُون مَا أَعْبُدُ (നിങ്ങള്, ഞാന് ആരാധിക്കുന്നവനെ ആരാധിക്കുന്നവരല്ല) എന്നും പറയുന്നുണ്ട്. ഈ വാക്യം അവതരിക്കുന്ന കാലത്ത് സത്യനിഷേധികളായിരുന്നവരും പില്‍ക്കാലത്ത് വിശ്വാസം കൈക്കൊണ്ടവരുമായ ആളുകളില് ഇതു സാധുവാകില്ല. പക്ഷേ, ഈ രണ്ടു ന്യായവും അസാധുവാകുന്നു. ഈ സൂക്തത്തിന്റെ ആശയം നാം ശേഷം വിശദമാക്കുന്നുണ്ട്. ഇക്കൂട്ടര് മനസ്സിലാക്കിയതല്ല ഈ സൂക്തത്തിന്റെ താല്‍പര്യമെന്ന് അതില്‍നിന്ന് വ്യക്തമാകും. ഈ തെളിവുകള് അബദ്ധമാണെന്നു വ്യക്തമാകാന് ഇവിടെ ഇത്രമാത്രം പറഞ്ഞാല് മതിയാകും: ഈ സൂറയുടെ സംബോധിതര് അവര് മാത്രമാണെങ്കില്, അവര് മരിച്ചുമണ്ണടിഞ്ഞശേഷം ഈ സൂറ പാരായണം ചെയ്തുകൊണ്ടിരിക്കേണ്ട കാര്യമെന്താണ്? അന്ത്യനാള് വരേക്കുള്ള സകല മുസ്‌ലിംകളും പാരായണം ചെയ്തുകൊണ്ടിരിക്കത്തക്കവണ്ണം അതിനെ സ്ഥിരമായി ഖുര്‍ആനില് ഉള്‍ക്കൊള്ളിച്ചതിന്റെ ആവശ്യകതയെന്താണ്?\n2. ലോകത്തെങ്ങുമുള്ള കാഫിറുകളും മുശ്‌രിക്കുകളും ആരാധിക്കുന്നതും എന്നും ആരാധിച്ചുകൊണ്ടിരിക്കുന്നതുമായ എല്ലാ ദൈവങ്ങളും ഇതിലുള്‍പ്പെട്ടിരിക്കുന്നു–അതു മലക്കുകളാവട്ടെ, ജിന്നുകളാവട്ടെ, പ്രവാചകന്മാരാവട്ടെ, പുണ്യവാളന്മാരാവട്ടെ, ജീവിച്ചിരിക്കുന്നവരോ മരിച്ചവരോ ആയ മനുഷ്യരുടെ ആത്മാക്കളാവട്ടെ, സൂര്യ-ചന്ദ്ര- നക്ഷത്രഗോളങ്ങളാവട്ടെ, മൃഗമോ മരങ്ങളോ വിഗ്രഹങ്ങളോ സാങ്കല്‍പിക ദേവീദേവന്മാരോ എന്തുമായിക്കൊള്ളട്ടെ. ഇവിടെ ഒരു ചോദ്യമുന്നയിക്കാം: അറേബ്യന് ബഹുദൈവവിശ്വാസികള് അല്ലാഹുവിനെയും ദൈവമായി അംഗീകരിച്ചിരുന്നുവല്ലോ. ലോകത്തിലെങ്ങുമുള്ള മറ്റു വിഗ്രഹാരാധകരും പുരാതന കാലം മുതല് ഇന്നുവരെ അല്ലാഹു ആരാധ്യനാണെന്ന കാര്യം നിഷേധിച്ചിട്ടില്ല. വേദവിശ്വാസികളാവട്ടെ, യഥാര്‍ഥ ദൈവം അല്ലാഹുതന്നെയാണെന്ന് സമ്മതിക്കുന്നവരാണ്. ഇവരുടെയെല്ലാം ദൈവങ്ങളില് അല്ലാഹുവും ഉള്‍പ്പെട്ടിരിക്കുന്നുവെന്നിരിക്കെ സകല ദൈവങ്ങള്‍ക്കുമുള്ള ഇബാദത്തില്‍നിന്ന് യാതൊന്നിനെയും ഒഴിച്ചുനിര്‍ത്താതെ വിമുക്തി പ്രഖ്യാപിക്കുന്നത് എങ്ങനെയാണ് സാധുവാകുക? മറുപടിയിതാണ്: അല്ലാഹുവിനെ പല ദൈവങ്ങളിലൊരു ദൈവമായി ഉള്‍പ്പെടുത്തി മറ്റു ദൈവങ്ങളോടൊപ്പം അവനെ ആരാധിക്കുന്നവന് ഏകദൈവത്തില് വിശ്വാസമുള്ളവനാകുന്നതോടെ അനിവാര്യമായും ആ ആരാധനാരീതിയോട് വിടപറയുകതന്നെ ചെയ്യും. എന്തുകൊണ്ടെന്നാല്, അവന്റെ ദൃഷ്ടിയില് അല്ലാഹു ദൈവങ്ങളുടെ കൂട്ടത്തില് പെട്ട ഒരു അംഗമല്ല. പ്രത്യുത, അവന് മാത്രമേ ദൈവമുള്ളൂ. ദൈവങ്ങളുടെ സംഘത്തിനുള്ള ഇബാദത്ത് അല്ലാഹുവിനുള്ള ഇബാദത്താവുകയേയില്ല–അതില് അല്ലാഹുവിനുള്ള ഇബാദത്തും ഉള്‍പ്പെടുത്തിയാലും. വിശുദ്ധ ഖുര്‍ആന് ഇക്കാര്യം അസന്ദിഗ്ധമായി പ്രസ്താവിച്ചിട്ടുണ്ട്. മറ്റാര്‍ക്കെങ്കിലുമുള്ള ഇബാദത്തിന്റെ നിഴല്‍പോലുമേശാത്ത, അവന്നുവേണ്ടി ചെയ്യുന്ന ഇബാദത്തു മാത്രമേ അല്ലാഹുവിനുള്ള ഇബാദത്താകൂ. അതില് മനുഷ്യന് അവന്റെ അടിമത്തം നിഷ്‌കളങ്കമായി അല്ലാഹുവിനോട് മാത്രമാക്കിയിരിക്കണം. وَمَا أُمِرُوا إلاَّ لِيَعْبُدُوا اللهَ مُخْلِصِينَ لَهُ الدِّين حُنَفَاء (ദീന് നിഷ്‌കളങ്കമായി അല്ലാഹുവിനു മാത്രമാക്കിക്കൊണ്ട് അവന്ന് ഇബാദത്തു ചെയ്യാന് മാത്രമാകുന്നു അവര് കല്‍പിക്കപ്പെട്ടിരിക്കുന്നത്) എന്നാണ് സൂറ അല്‍ബയ്യിന 5-ആം സൂക്തത്തില് പറഞ്ഞിട്ടുള്ളത്. ഈ ആശയം വിശുദ്ധ ഖുര്‍ആനില് നിരവധി സ്ഥലങ്ങളില് സുവ്യക്തമായും അതിശക്തമായും ഊന്നിപ്പറഞ്ഞിട്ടുണ്ട്.\n3. مَا أَعْبُدُ എന്നാണ് മൂലപദങ്ങള്. അറബി ഭാഷയില് مَا എന്ന പദം അചേതനവും നിര്‍ജീവവുമായ വസ്തുക്കളെ സൂചിപ്പിക്കാനാണുപയോഗിക്കുക. ജീവനും ബുദ്ധിയുമുള്ള വസ്തുക്കളെ സൂചിപ്പിക്കാന് مَنْ എന്ന പദമാണുപയോഗിക്കുക. ഈയടിസ്ഥാനത്തില് ഇവിടെ مَنْ أَعُبُدُ എന്നു പറയാതെ مَا أَعْبُدُ എന്നു പറഞ്ഞതെന്തുകൊണ്ടാണെന്നു ചോദിക്കാം. ഖുര്‍ആന്‍വ്യാഖ്യാതാക്കള് പൊതുവില് ഇതിനു നാലു ന്യായങ്ങള് പറഞ്ഞിട്ടുണ്ട്. ഒന്ന്, ഇവിടെ مَا എന്നുപയോഗിച്ചത് مَنْ എന്ന അര്‍ഥത്തിലാണ്. രണ്ട്, ഇവിടെ مَا എന്ന പദം الَّذِى (യാതൊന്ന്, യാതൊരുവന്) എന്ന അര്‍ഥത്തിലുള്ളതാണ്. മൂന്ന്, രണ്ട് വാക്യങ്ങളിലും مَا മൂലപദത്തിന്റെ അര്‍ഥത്തിനുവേണ്ടിയുള്ളതാകുന്നു. നിങ്ങള് ചെയ്യുന്ന ഇബാദത്ത് ഞാന് ചെയ്യുന്നില്ല എന്നാണതിനര്‍ഥം. അതായത്, ബഹുദൈവത്വപരമായ ഇബാദത്ത്. ഞാന് ചെയ്യുന്ന ഇബാദത്ത്, അതായത് ഏകദൈവത്വപരമായ ഇബാദത്ത് നിങ്ങളും ചെയ്യുന്നില്ല എന്നും. നാല്, പ്രഥമ വാക്യത്തില് مَا تَعُبُدُونَ എന്നു പറഞ്ഞതിനാല് രണ്ടാമത്തെ വാക്യത്തില് ചേര്‍ച്ചക്കുവേണ്ടി مَا أَعْبُدُ എന്നു പറഞ്ഞിരിക്കുകയാണ്. പക്ഷേ, രണ്ടിടത്തും പദം ഒന്നാണെങ്കിലും അര്‍ഥം ഒന്നല്ല. ഇങ്ങനെ ഖുര്‍ആനില് മറ്റു സ്ഥലങ്ങളിലും കാണാം. ഉദാഹരണമായി, അല്‍ബഖറ 194-ആം സൂക്തത്തില് ഇങ്ങനെ കാണാം: فَمَنِ اعْتَدَى عَلَيْكُمْ فَاعْتَدُوا عَلَيْهِ بِمِثْلِ مَااعْتَدَى عَلَيْكُمْ (നിങ്ങളോട് അതിക്രമം ചെയ്തവനോട്, അവന് നിങ്ങളോട് ചെയ്തതുപോലുള്ള അതിക്രമം ചെയ്തുകൊള്ളുക). അതിക്രമത്തെ അതുപോലുള്ള അതിക്രമംകൊണ്ട് തിരിച്ചടിക്കുമ്പോള് അത് അതിക്രമത്തിന്റെ നിര്‍വചനത്തില് വരുന്നില്ല എന്നു വ്യക്തമാണല്ലോ. പക്ഷേ, വാക്യത്തിന്റെ ഏകതാനതക്കുവേണ്ടി പ്രതികരണത്തിനും ‘അതിക്രമം’ എന്ന പദംതന്നെ പ്രയോഗിച്ചിരിക്കുകയാണ്. സൂറ അത്തൗബ 94-ആം സൂക്തത്തില് പറയുന്നു: نَسُوا اللهَ فَنَسِيَهُمْ (അവര് അല്ലാഹുവിനെ മറന്നപ്പോള് അവന് അവരെയും മറന്നു). എന്നാല്, അല്ലാഹുവിന് വിസ്മൃതി എന്നൊന്നില്ല. അല്ലാഹു അവരെ അവഗണിച്ചു എന്നാണ് ഉദ്ദേശ്യം. അവരുടെ വിസ്മൃതിയോടുള്ള പ്രതികരണത്തില് അല്ലാഹുവിനെക്കുറിച്ച് വിസ്മൃതി എന്ന പദം വചനത്തിന്റെ ഏകതാനത നിലനിര്‍ത്താന് വേണ്ടിമാത്രം ഉപയോഗിച്ചതാണ്. ഈ നാലു വ്യാഖ്യാനങ്ങളും ഓരോ പരിഗണനകളില് ശരിയാണ്. അറബി ഭാഷയില് ഈ അര്‍ഥങ്ങള്‍ക്കൊക്കെ പഴുതുണ്ട്. പക്ഷേ, ഇവയിലൊന്നിലൂടെയും مَنْ أَعْبُدُ എന്നു പറയുന്നതിനുപകരം مَا أَعْبُدُ എന്നു പറഞ്ഞതിന്റെ യഥാര്‍ഥ താല്‍പര്യം വ്യക്തമാകുന്നില്ല. വാസ്തവത്തില് അറബി ഭാഷയില് ഒരു വ്യക്തിയെക്കുറിച്ച് مَنْ എന്നുപയോഗിക്കുമ്പോള് അതിന്റെ ഉദ്ദേശ്യം, ആ വ്യക്തിയെക്കുറിച്ച് വല്ലതും പറയുകയോ ചോദിക്കുകയോ ആകുന്നു. مَا എന്ന പദം ഉപയോഗിക്കുമ്പോഴോ, അതുകൊണ്ടുദ്ദേശ്യം അവന്റെ ഗുണത്തെക്കുറിച്ച് വല്ലതും വെളിപ്പെടുത്തുകയോ വിചാരം പ്രകടിപ്പിക്കുകയോ ആണ്. സമാനമായ പ്രയോഗം നമ്മുടെ ഭാഷയിലും ഉണ്ട്. ഒരാളെക്കുറിച്ച് നാം ‘അയാള് ആരാണെ’ന്നു ചോദിച്ചാല് അതിന്റെ ലക്ഷ്യം അയാളെ വ്യക്തിപരമായി പരിചയപ്പെടുകയാണ്. ഒരാളെക്കുറിച്ച് ‘അയാള് എന്താണ്’ എന്നാണ് നമ്മുടെ ചോദ്യമെങ്കില് അതുകൊണ്ട് നാം ഉദ്ദേശിക്കുന്നത്, അയാള് ഒരു പട്ടാളക്കാരനാണെങ്കില് പട്ടാളത്തില് അയാളുടെ പദവി എന്താണ് എന്നായിരിക്കും. വിദ്യാലയവുമായി ബന്ധപ്പെട്ട ആളാണെങ്കില് അയാള് ലെക്ചററാണോ പ്രഫസറാണോ, അയാള് ഏതു വിഷയത്തിന്റെ അല്ലെങ്കില് ശാസ്ത്രത്തിന്റെ അധ്യാപകനാണ്, അയാളുടെ ബിരുദങ്ങളെന്തൊക്കെയാണ് എന്നു തുടങ്ങിയ കാര്യങ്ങളായിരിക്കും. സൂക്തത്തിലെ വാക്കുകള് لاَ أَنْتُمْ عَابِدُونَ مَنْ أَعْبُدُ എന്നായിരുന്നുവെങ്കില് അതിന്റെ താല്‍പര്യം, ഞാന് ആരെ ആരാധിക്കുന്നുവോ അവനെ ആരാധിക്കുന്നവരല്ല നിങ്ങള് എന്നാകുമായിരുന്നു. അതിനു മറുപടിയായി കാഫിറുകള്‍ക്ക് ഇങ്ങനെ പറയാന് കഴിയും. അല്ലാഹുവിന്റെ അസ്തിത്വത്തെ ഞങ്ങളും അംഗീകരിക്കുകയും അവനെ ആരാധിക്കുകയും ചെയ്യുന്നുണ്ടല്ലോ. പക്ഷേ, لاَ أَنْتُمْ عَابِدُونَ مَنْ أَعْبُدُ എന്നു പറഞ്ഞപ്പോള് അര്‍ഥം ഇങ്ങനെയായി: ഏതെല്ലാം ഗുണങ്ങളുള്ള ദൈവത്തെയാണോ ഞാന് ആരാധിക്കുന്നത് ആ ഗുണങ്ങളുള്ള ദൈവത്തെ ആരാധിക്കുന്നവരല്ല നിങ്ങള്. ഇതുതന്നെയാണ് നബി(സ)യുടെ ദീനിനെയും നാസ്തികരല്ലാത്ത മറ്റെല്ലാ കാഫിറുകളുടെ ദീനിനെയും തമ്മില് വേര്‍തിരിക്കുന്ന അടിസ്ഥാന സംഗതി. കാരണം, അദ്ദേഹത്തിന്റെ ദൈവം അവരുടെയെല്ലാം ദൈവത്തില്‍നിന്ന് തികച്ചും ഭിന്നനാകുന്നു. അവരില് ചിലരുടെ ദൈവത്തിന് ആറു നാളില് ലോകം സൃഷ്ടിച്ച ശേഷം ഏഴാം നാള് വിശ്രമം അനിവാര്യമായിത്തീര്‍ന്നു. അവന് സര്‍വലോകനാഥനല്ല. ഇസ്‌റാഈല് വംശത്തിന്റെ നാഥനാണ്. അവന്ന് ഒരു ജനവര്‍ഗത്തോട് മറ്റു ജനങ്ങളോടൊന്നുമില്ലാത്ത സവിശേഷ ബന്ധമുണ്ട്. അവന് യഅ്ഖൂബുമായി ദ്വന്ദ്വയുദ്ധം നടത്തി. യഅ്ഖൂബിനെ തോല്‍പിക്കാന് ആ ദൈവത്തിനു കഴിഞ്ഞില്ല. ഉസൈര് എന്നുപേരുള്ള ഒരു പുത്രനും ആ ദൈവത്തിനുണ്ട്. ചിലരുടെ ദൈവം യേശുമിശിഹാ എന്നു പേരുള്ള ഏക പുത്രന്റെ പിതാവാണ്. മറ്റു മനുഷ്യരുടെ പാപപരിഹാരാര്‍ഥം അവന് തന്റെ പുത്രനെ ക്രൂശിച്ചുകളഞ്ഞു. ചിലരുടെ ദൈവത്തിന് കെട്ടിയവളും കുട്ടികളുമൊക്കെയുണ്ട്. പക്ഷേ, ആ പാവത്തിന് പെണ്‍മക്കളേ ജനിക്കുന്നുള്ളൂ. ചിലരുടെ ദൈവം മനുഷ്യരൂപം ധരിച്ച് ഭൂമിയില് മനുഷ്യരൂപത്തില് വസിക്കുകയും മനുഷ്യരുടെ കര്‍മങ്ങള് അനുഷ്ഠിക്കുകയും ചെയ്യുന്നു. ചിലരുടെ ദൈവം അനിവാര്യാസ്തിത്വം, അല്ലെങ്കില് കാരണങ്ങളുടെ കാരണം, അല്ലെങ്കില് ആദികാരണം (First cause) മാത്രമാകുന്നു. പ്രാപഞ്ചിക വ്യവസ്ഥയെ ഒരിക്കല് ചലിപ്പിച്ചുവിട്ട് അവന് എങ്ങോ ചെന്നിരിപ്പാണ്. അനന്തരം പ്രപഞ്ചം അതിന്റെ നിയമമനുസരിച്ചു സ്വയം ചലിച്ചുകൊണ്ടേയിരിക്കുന്നു. ആ ദൈവവുമായി മനുഷ്യന്നോ മനുഷ്യനുമായി ദൈവത്തിനോ ഒരു ബന്ധവുമില്ല. ചുരുക്കത്തില്, ദൈവത്തെ അംഗീകരിക്കുന്ന കാഫിറുകളും പ്രപഞ്ചമഖിലത്തിന്റെയും സ്രഷ്ടാവും ഉടമയും വിധാതാവും അധിപനും നിയന്താവുമായ ഏകദൈവത്തെ അംഗീകരിക്കുന്നില്ല. സാക്ഷാല് ദൈവം പ്രപഞ്ചത്തെ സംവിധാനിക്കുക മാത്രമല്ല ചെയ്തത്. അനുനിമിഷം അതിനെ ചലിപ്പിച്ചുകൊണ്ടിരിക്കുന്നത് അവന്‍തന്നെയാകുന്നു. അവന്റെ വിധിയാണ് സദാ ഇവിടെ നടക്കുന്നത്. അവന് സകലവിധ കുറ്റങ്ങള്‍ക്കും കുറവുകള്‍ക്കും ദൗര്‍ബല്യങ്ങള്‍ക്കും അബദ്ധങ്ങള്‍ക്കും അതീതനാകുന്നു. അസദൃശനും നിരാകാരനുമാണ്. അതുല്യനും അരൂപനുമാണ്. ഒരുവിധ കൂട്ടാളിയോ പങ്കാളിയോ ആവശ്യമില്ലാത്തവന്. അവന്റെ സത്തയിലോ ഗുണങ്ങളിലോ അധികാരാവകാശങ്ങളിലോ ആരാധിക്കപ്പെടാനുള്ള അര്‍ഹതയിലോ അവന്ന് ഒരു പങ്കാളിയുമില്ല. സന്താനങ്ങളെ ജനിപ്പിക്കുന്നതിനും വല്ലവനെയും പുത്രനായി സ്വീകരിക്കുന്നതിനും അതീതനാണവന്. ഏതെങ്കിലും വര്‍ഗത്തോടോ വംശത്തോടോ അവന്ന് പ്രത്യേക ബന്ധവുമില്ല. അവന്ന് തന്റെ സൃഷ്ടികളിലെ ഓരോ അംഗവുമായും അന്നദാതാവ്, പരിപാലകന്, സ്‌നേഹനിധി, നിരീക്ഷകന് എന്നീ നിലകളിലെല്ലാം നേരിട്ടു ബന്ധമുണ്ട്. അവന് അവരുടെ പ്രാര്‍ഥന കേള്‍ക്കുന്നവനും അവര്‍ക്ക് ഉത്തരം നല്‍കുന്നവനുമാകുന്നു. അവന് മാത്രമാകുന്നു ജീവിതത്തിന്റെയും മരണത്തിന്റെയും ഉപകാരങ്ങളുടെയും ഉപദ്രവങ്ങളുടെയും സൗഭാഗ്യ നിര്‍ഭാഗ്യങ്ങളുടെയും അധികാരങ്ങള്‍ക്കൊക്കെയും ഏക ഉടമസ്ഥന്. അവന് സൃഷ്ടികളെ പരിപാലിക്കുക മാത്രമല്ല ചെയ്യുന്നത്, ഓരോന്നിനും അതിന്റെ അവസ്ഥയും ആവശ്യമനുസരിച്ചുള്ള മാര്‍ഗദര്‍ശനം നല്‍കുന്നുമുണ്ട്. നാമും അവനും തമ്മിലുള്ള ബന്ധം അവന് ആരാധ്യനും നാം ആരാധകരും എന്നതു മാത്രല്ല. പ്രത്യുത, അവന് പ്രവാചകന്മാരും, വേദങ്ങളും വഴി നമുക്ക് വിധിവിലക്കുകളും നിയമങ്ങളും നല്‍കുന്നു. ആ വിധിവിലക്കുകളനുസരിക്കുക നമ്മുടെ ചുമതലയാകുന്നു. അവന്റെ മുമ്പില് നമ്മുടെ കര്‍മങ്ങള്‍ക്ക് സമാധാനം ബോധിപ്പിക്കേണ്ടതുണ്ട്. മരണാനന്തരം അവന് നമ്മെ ഉയിര്‍ത്തെഴുന്നേല്‍പിക്കുകയും നമ്മുടെ കര്‍മങ്ങള് വിചാരണ ചെയ്യുകയും രക്ഷാശിക്ഷകള് വിധിക്കുകയും ചെയ്യുന്നതാണ്. ഇപ്പറഞ്ഞ ഗുണങ്ങളെല്ലാമുള്ള ദൈവത്തെ, മുഹമ്മദ് നബി(സ)യുടെ അനുയായികളല്ലാതെ ഈ ലോകത്ത് മറ്റാരുംതന്നെ ആരാധിക്കുന്നില്ല. മറ്റുള്ളവരും ദൈവത്തെ ആരാധിക്കുന്നുണ്ടെങ്കിലും അത് യഥാര്‍ഥ ദൈവത്തെയല്ല; പിന്നെയോ അവര് ആരാധിക്കുന്നത് സ്വയം കണ്ടുപിടിച്ച ഭാവനാ ദൈവത്തെയാണ്.\n4. ഈ രണ്ടു വാക്യങ്ങളും മുന്‍വാക്യങ്ങളുടെ ആശയം ആവര്‍ത്തിക്കുകയാണെന്നാണ് ഒരു വിഭാഗം മുഫസ്സിറുകളുടെ അഭിപ്രായം. ആദ്യത്തെ രണ്ടു വാക്യങ്ങളില് പറഞ്ഞ സംഗതി കൂടുതല് ശക്തിയായി ഊന്നുകയാണ് ഈ ആവര്‍ത്തനത്തിന്റെ ലക്ഷ്യമെന്നും അവര് പറയുന്നു. പക്ഷേ, പല ഖുര്‍ആന്‍വ്യാഖ്യാതാക്കളും ഇതിനെ ആവര്‍ത്തനമായി അംഗീകരിക്കുന്നില്ല. ആദ്യവാക്യങ്ങളില് പറഞ്ഞതില്‍നിന്ന് വ്യത്യസ്തമായ മറ്റൊരു കാര്യമാണിതില് പറയുന്നതെന്നാണവരുടെ വീക്ഷണം. നമ്മുടെ വീക്ഷണത്തില്, ഈ വാക്യങ്ങളില് ആവര്‍ത്തനമില്ല എന്നിടത്തോളം അവരുടെ വാദം ശരിയാണ്. കാരണം ‘നിങ്ങള് ഞാന് ആരാധിക്കുന്നതിനെ ആരാധിക്കുന്നവരല്ല’ എന്ന വാക്യം മാത്രമാണ് ആവര്‍ത്തിച്ചിട്ടുള്ളത്. ഈ ആവര്‍ത്തനമാകട്ടെ, ആദ്യവാക്യത്തില് പറഞ്ഞ അതേ അര്‍ഥത്തിലുള്ളതല്ല. പക്ഷേ, ആവര്‍ത്തനത്തെ നിഷേധിച്ചശേഷം ഈ വിഭാഗം വ്യാഖ്യാതാക്കള് ഈ രണ്ടു വാക്യങ്ങള്‍ക്ക് അര്‍ഥം നല്‍കുന്നതില് പരസ്പരം ഭിന്നിച്ചിരിക്കുന്നു. ഓരോരുത്തരും പറഞ്ഞ അര്‍ഥങ്ങളുദ്ധരിച്ച് വിശദമായി ചര്‍ച്ചചെയ്യാന് ഇവിടെ സന്ദര്‍ഭമില്ല. ദൈര്‍ഘ്യം ഭയന്ന്, നമ്മുടെ ദൃഷ്ടിയില് സാധുവായിക്കണ്ട അര്‍ഥം മാത്രമേ ഇവിടെ ചര്‍ച്ചാവിധേയമാക്കുന്നുള്ളൂ. ‘നിങ്ങള് ആരാധിച്ചതിനെ ആരാധിക്കുന്നവനല്ല ഞാന്’ എന്നാണ് ആദ്യവാക്യത്തില് പറഞ്ഞത്. രണ്ടാം സൂക്തത്തിന്റെ ആശയത്തില്‍നിന്ന് തികച്ചും ഭിന്നമാണ് അതിന്റെ ആശയം. ‘നിങ്ങള് ആരാധിക്കുന്നതിനെ ഞാന് ആരാധിക്കുന്നില്ല’ എന്നാണതില് പറഞ്ഞിട്ടുള്ളത്. ഈ രണ്ടു കാര്യവും തമ്മില് രണ്ടു നിലക്ക് വലിയ അന്തരമുണ്ട്. ഒന്ന്, ഞാന് ഈ കാര്യം ചെയ്യുന്നില്ല അല്ലെങ്കില് ചെയ്യുകയില്ല എന്നാണ് പറയുന്നത്. ഇതില് നിഷേധവും ശക്തിയായ നിഷേധവും ഉണ്ടെങ്കിലും അതിനെക്കാള് എത്രയോ ശക്തിമത്തായ നിഷേധമാണ് ‘ഞാന് ഇന്ന കാര്യം ചെയ്യുന്നവനല്ല’ എന്നു പറയുന്നതിലുള്ളത്. കാരണം, അതിനര്‍ഥം ഇങ്ങനെയാണ്: അത് അത്യന്തം മ്ലേച്ഛമായ പണിയാണ്. ഞാന് അതു ചെയ്യുന്നതിരിക്കട്ടെ, അത് ചെയ്യാന് ഉദ്ദേശിക്കുകയോ അതിനെപ്പറ്റി ചിന്തിക്കുകയോ ചെയ്യുന്നതുപോലും എന്നെ സംബന്ധിച്ചിടത്തോളം അസാധ്യമാകുന്നു. രണ്ട്, ‘നിങ്ങള് ആരാധിക്കുന്നതിനെ’ എന്ന വാക്ക് കാഫിറുകള് ഇപ്പോള് ആരാധിച്ചുകൊണ്ടിരിക്കുന്ന ദൈവങ്ങളെപ്പറ്റി മാത്രമാണ്. ഇതില്‍നിന്നു ഭിന്നമായി ‘നിങ്ങള് ആരാധിച്ചവയെ’ എന്ന വാക്യമാകട്ടെ, കാഫിറുകളും അവരുടെ പിതാക്കളും പൂര്‍വ പിതാക്കളും കഴിഞ്ഞകാലത്ത് ആരാധിച്ചുകൊണ്ടിരുന്ന ദൈവങ്ങളെപ്പറ്റിയാണ്. മുശ്‌രിക്കുകളുടെയും കാഫിറുകളുടെയും ദൈവങ്ങളില് മാറ്റത്തിരുത്തലുകളും തള്ളിക്കളയലും കൂട്ടിച്ചേര്‍ക്കലുമൊക്കെ എക്കാലത്തും നടന്നുവരുന്നു എന്നത് ഒരു യാഥാര്‍ഥ്യമാണല്ലോ. വിവിധ കാലങ്ങളില് കാഫിറുകളുടെ വിവിധ ഗ്രൂപ്പുകള് വ്യത്യസ്ത ദൈവങ്ങളെയാണ് ആരാധിച്ചുപോന്നിട്ടുള്ളത്. എല്ലാ കാഫിറുകളുടെയും ദൈവം എന്നും എല്ലായിടത്തും ഒന്നല്ല. അപ്പോള് സൂക്തത്തിന്റെ താല്‍പര്യമിതാണ്: ഞാന് നിങ്ങളുടെ ഇപ്പോഴത്തെ ദൈവങ്ങളില്‍നിന്ന് മാത്രമല്ല, നിങ്ങളുടെ പിതാക്കളുടെയും പൂര്‍വപിതാക്കളുടെയും ദൈവങ്ങളില്‍നിന്നും മുക്തനാകുന്നു. അത്തരം ദൈവങ്ങളെ ആരാധിക്കുന്നിതനെക്കുറിച്ചു ചിന്തിക്കാന് പോലും എനിക്കാവില്ല. ഇനി, രണ്ടാമത്തെ വാക്യം, അഞ്ചാം സൂക്തത്തിലെ പദങ്ങള് മൂന്നാം സൂക്തത്തിലേതുതന്നെയാണെങ്കിലും രണ്ടിടത്തും വ്യത്യസ്തമായ ആശയമാണുള്ളത്. മൂന്നാം സൂക്തം ‘നിങ്ങളാരാധിക്കുന്നതിനെ ഞാന് ആരാധിക്കുന്നില്ല’ എന്ന വാക്യത്തിനു ശേഷമാണല്ലോ വരുന്നത്. അതിനാല്, അതിന്റെ ആശയം ‘ഞാന് ആരാധിക്കുന്നതാരെയാണോ, അവന്റെ ഗുണങ്ങളുള്ള ദൈവത്തെ ആരാധിക്കുന്നവരല്ല നിങ്ങള്’ എന്നാകുന്നു. അഞ്ചാം സൂക്തം വന്നിട്ടുള്ളത് ‘നിങ്ങള് ആരാധിച്ചവയെ ആരാധിക്കുന്നവനല്ല ഞാന്’ എന്ന വാക്യത്തിനു ശേഷമാണ്. അതുകൊണ്ട് അതിന്റെ ആശയം ‘നിങ്ങള് ഞാന് ആരാധിച്ചുകൊണ്ടിരിക്കുന്ന ഏകദൈവത്തെ ആരാധിക്കുന്നവരായിത്തീരുമെന്ന് തോന്നുന്നില്ല’ എന്നാകുന്നു. മറ്റു വാക്കുകളില് പറഞ്ഞാല് നിങ്ങളും നിങ്ങളുടെ പൂര്‍വികരും എന്തിനെയെല്ലാം പൂജിച്ചുവോ അതിന്റെയൊക്കെ പൂജാരിയാവാന് എനിക്കാവില്ല. നിരവധി ദൈവങ്ങളോടുള്ള അടിമത്തം വെടിഞ്ഞ് ഏകനായ ദൈവത്തോടു മാത്രമുള്ള അടിമത്തം- ഇബാദത്ത്- സ്വീകരിക്കുന്നത് നിങ്ങള്‍ക്ക് വലിയ പൊറുതികേടാണ്. അതുകൊണ്ട് നിങ്ങള് ആ തെറ്റായ ഇബാദത്തില്‍നിന്ന് പിന്തിരിഞ്ഞ് ഞാന് ഇബാദത്തു ചെയ്യുന്ന ദൈവത്തിന് ഇബാദത്തു ചെയ്യാന് തയ്യാറാകുമെന്ന് പ്രതീക്ഷിക്കുന്നില്ല.\n5. എന്റെ ദീന് വേറെ, നിങ്ങളുടെ ദീന് വെറെ എന്നര്‍ഥം. ഞാന് നിങ്ങളുടെ ദൈവങ്ങളുടെ ആരാധകനല്ല. നിങ്ങള് എന്റെ ദൈവത്തിന്റെ ആരാധകരുമല്ല. എനിക്കു നിങ്ങളുടെ ദൈവങ്ങളുടെ അടിമയാവാന് കഴിയില്ല. എന്റെ ദൈവത്തിന്റെ അടിമകളായിരിക്കാന് നിങ്ങളും തയ്യാറല്ല. അതുകൊണ്ട് എന്റെയും നിങ്ങളുടെയും വഴി ഒരിക്കലും ഒന്നാവുക വയ്യ. ഇതു കാഫിറുകള് കാഫിറുകളായിരിക്കുന്നേടത്തോളം കാലം അവരുടെ വിശ്വാസങ്ങളില്‍നിന്നും ആരാധനകളില്‍നിന്നും വിശ്വാസികള് വിമുക്തരായിരിക്കുമെന്നും വേറിട്ടുനില്‍ക്കുമെന്നുമുള്ള പ്രഖ്യാപനമാണ്. വിശ്വാസത്തിന്റെയും ഇബാദത്തിന്റെയും കാര്യത്തില് അല്ലാഹുവിന്റെ ദൂതനും അദ്ദേഹത്തില് വിശ്വസിച്ചവരും, കാഫിറുകളും തമ്മില് ഏതെങ്കിലും തരത്തിലുള്ള സന്ധിയുണ്ടാക്കാമെന്നു മോഹിക്കുന്ന കാഫിറുകളെ അന്തിമമായും ഖണ്ഡിതമായും നിരാശരാക്കുകയാണിതിന്റെ ലക്ഷ്യം. ഈ വിമുക്തിപ്രഖ്യാപനവും ബന്ധവിച്ഛേദനപ്രകടനവും ഇതിനുശേഷം അവതരിച്ച മക്കീ സൂറകളില് തുടര്‍ച്ചയായി നടത്തിയിട്ടുണ്ട്.\nഅല്ലയോ സത്യനിഷേധികളേ = يَا أَيُّهَا الْكَافِرُونَ\nഞാന് ആരാധിക്കുന്നില്ല = لَا أَعْبُدُ\nനിങ്ങള് ആരാധിക്കുന്നതിനെ = مَا تَعْبُدُونَ\nനിങ്ങള് അല്ല = وَلَا أَنتُمْ\nആരാധിക്കുന്നവര് = عَابِدُونَ\nഞാന് ആരാധിക്കുന്നതിനെ = مَا أَعْبُدُ\nഞാനല്ല = وَلَا أَنَا\nആരാധിക്കുന്നവന് = عَابِدٌ\nനിങ്ങള് ആരാധിക്കുന്നതിനെ = مَّا عَبَدتُّمْ\nനിങ്ങളല്ല = وَلَا أَنتُمْ\nനിങ്ങളുടെ മതം = دِينُكُمْ\nഎനിക്ക് = وَلِيَ\nഎന്റെ മതം = دِينِ\nമുഹമ്മദ് – സൂക്തങ്ങള്:27-28\nസബഅ് – സൂക്തങ്ങള്: 24-27


ഷാരൂഖ് ഖാൻ 'വീർ സാറ' ഉൾപ്പെടെ അഞ്ച് ചിത്രങ്ങളിൽ നിന്നും തന്നെ ഒഴിവാക്കി; വെളിപ്പെടുത്തി ഐശ്വര്യ\nഷാരൂഖ് പിന്നീട് തന്റെ തീരുമാനങ്ങളിൽ ഖേദം പ്രകടിപ്പിച്ചിരുന്നു\nUpdated: September 19, 2021 3:26:15 pm\nഷാരൂഖ് ഖാനും ഐശ്വര്യ റായ് ബച്ചനും ദേവദാസ്, ജോഷ്, മൊഹബത്തേൻ എന്നിവയുൾപ്പടെ നിരവധി സിനിമകളിൽ ഒരുമിച്ചു അഭിനയിച്ചിട്ടുണ്ട്. ഇന്ന് ഏറ്റവും നല്ല സുഹൃത്തുക്കളുമാണ് ഇവർ. എന്നാൽ ഇവരുടെ പ്രൊഫഷണൽ ബന്ധത്തിൽ പ്രശ്നങ്ങൾ ഉണ്ടായിരുന്ന ഒരു കാലമുണ്ടായിരുന്നു. അത് ഐശ്വര്യയുമായി പ്രഖ്യാപിച്ച ചിത്രങ്ങൾ ഒഴിവാക്കുന്ന എന്ന് വെളിപ്പെടുത്തിയിരിക്കുകയാണ് ഐശ്വര്യ ഇപ്പോൾ.\nഷാരൂഖ് ഖാൻ ഒന്നിലധികം സിനിമകളിൽ നിന്നും നിങ്ങളെ ഒഴിവാക്കി എന്നത് സത്യമാണോ എന്ന അവതാരകയുടെ ചോദ്യത്തിന് മറുപടി നൽകുകയായിരുന്നു ഐശ്വര്യ. “ഞാൻ അതിന് എങ്ങനെ ഉത്തരം നൽകും? അതെ, ആ സമയത്ത്, ഞങ്ങൾ ഒരുമിച്ച് ചില സിനിമകൾ ചെയ്യുന്നതിനെ കുറിച്ച് സംസാരമുണ്ടായിരുന്നു. പിന്നെ, പെട്ടെന്ന് അവ സംഭവിക്കാതെ ആയി, യാതൊരു വിശദീകരണവും ഉണ്ടായില്ല. എന്തുകൊണ്ടാണെന്ന ഉത്തരം എനിക്ക് ഒരിക്കലും ലഭിച്ചിട്ടില്ല.” ഐശ്വര്യ പറഞ്ഞു.\nഎന്നാൽ പിന്നീട് തന്റെ തീരുമാനങ്ങളിൽ ഷാരൂഖ് ഖേദം പ്രകടിപ്പിച്ചിരുന്നു. 2003ൽ ഇന്ത്യ ടുഡേക്ക് നൽകിയ ഒരു അഭിമുഖത്തിലായിരുന്നു അത്. “ഒരാളുമായി ഒരു ചിത്രം ആരംഭിക്കുകയും പിന്നീട് അവരുടേ ഭാഗത്തു നിന്നും യാതൊരു തെറ്റുമില്ലാതെ അവരെ മാറ്റുകയും ചെയ്യുന്നത് വളരെ ബുദ്ധിമുട്ടാണ്. ആഷ് (ഐശ്വര്യ) ഒരു നല്ല സുഹൃത്തായതിനാൽ തന്നെ അത് വളരെ സങ്കടകരമാണ്. വ്യക്തിപരമായി, ഞാൻ തെറ്റ് ചെയ്തു എന്നാണ് ഞാൻ കരുതുന്നത്. എന്നാൽ ഒരു നിർമാതാവ് എന്ന നിലയിൽ അത് ശരിയായിരുന്നു. ഞാൻ ആഷിനോട് ക്ഷമ ചോദിച്ചിരുന്നു.” ഷാരൂഖ് ഖാൻ പറഞ്ഞു.\nAlso read: നിക് ജൊനാസിന് പ്രിയങ്ക ചോപ്രയുടെ പിറന്നാൾ സർപ്രൈസ്; വീഡിയോ\nഎന്നാൽ ഇതിനെകുറിച്ച് അവതാരക പറഞ്ഞപ്പോൾ, “അതിന് ഉത്തരമില്ല” എന്നായിരുന്നു ഐശ്വര്യയുടെ പ്രതികരണം. അതിനെ കുറിച്ചു ഒരിക്കലും ഷാരൂഖുമായി സംസാരിക്കില്ലെന്നും അത് തന്റെ രീതിയല്ലെന്നും ഐശ്വര്യ വ്യക്തമാക്കി.\nഅത് തന്നെ ഒരുപാട് വേദനിപ്പിക്കുകയും ആശയക്കുഴപ്പത്തിലാക്കുകയും ചെയ്തുവെന്ന് ഐശ്വര്യ പറഞ്ഞു. “ആ സമയത്ത്, ഒരു വിശദീകരണവും നൽകാതെ ഒഴിവാക്കിയപ്പോൾ, തീർച്ചയായും ഞെട്ടിപ്പോയി, ആശയകുഴപ്പത്തിലായി, വേദനിച്ചു. അതിനെക്കുറിച്ച് ആശ്ചര്യപ്പെട്ടു. ഒരാൾക്ക് അത് വിശദീകരിക്കണം എന്നുണ്ടെങ്കിൽ അവർ അത് ചെയ്യും, അവർ അത് ചെയ്തില്ലെങ്കിൽ, അതിനു ഉദ്ദേശിച്ചിട്ടില്ല എന്നാണ്. അതുകൊണ്ട് തന്നെ, എന്താണ് എന്തുകൊണ്ടാണ് എന്ന് ചോദിക്കുന്നതോന്നും എന്റെ സ്വഭാവമല്ല. ഒരുപക്ഷേ എന്റെ ഉള്ളിൽ ചോദ്യമുണ്ടായേക്കും, പക്ഷേ ഒരു വ്യക്തിയുടെ അടുത്ത് പോയി ഞാൻ എന്തുകൊണ്ടെന്ന് ചോദിക്കില്ല.” ഐശ്വര്യ പറഞ്ഞു.\n2016ൽ പുറത്തിറങ്ങിയ കരൺ ജോഹറിന്റെ ഏ ദിൽ ഹേ മുഷ്കിലിൽ ആണ് ഇരുവരും അവസാനമായി ഒരുമിച്ച് പ്രത്യക്ഷപ്പെട്ടത്, അതിൽ ഷാരൂഖ് അതിഥി വേഷത്തിൽ ആയിരുന്നു.\nWeb Title: When aishwarya rai revealed shah rukh khan had her removed from5films including veera zaara


THONNYAVAASANGAL / തോന്ന്യവാസങ്ങൾ: July 2012\nPosted by animesh xavier at 8:02 PM 77 comments:\nരണ്ടര വര്ഷം മുമ്പാണ് വഴിയിലിരുന്നു തത്തകളെ വിറ്റുകൊണ്ടിരുന്ന ഒരു മറുനാടന് കച്ചവടക്കാരന് ചെക്കന്റെ കയ്യീന്ന് രണ്ട് തത്തകളെ വാങ്ങിയത്. മക്കള്‍ക്ക് പെരുത്ത് സന്തോഷം. അമ്മയ്ക്ക് അതിലേറെ. തത്തകള് രണ്ടും കൂടി കൂട്ടില് കൊത്തുകൂടിയപ്പോള് ഒന്നിനെ ഭാര്യവീട്ടിലെയ്ക്ക് നാട് കടത്തി. അമ്മ ഇവളെ മിന്നു എന്ന് പേരിട്ടു വിളിച്ചു. കൌതുകവും ആകര്‍ഷണവും കഴിഞ്ഞപ്പോള് പിള്ളേര് അതിന്റെ എരിയയിലെയ്ക്ക് വരവ് കുറഞ്ഞു. ഇടയ്ക്കൊരു ദിവസം എന്‍റെ കൈ കൊത്തിപ്പറിച്ചത് കണ്ടതോടെ അവര്‍ക്ക് പേടിയുമായി. എങ്കിലും അമ്മയുടെ കൂട്ടുകാരിയായി അവള് വളര്‍ന്നു. അടുക്കളയ്ക്കടുത്താണ് കൂട്. നേരം വെളുത്തു അമ്മ അടുക്കളയില് എത്തുംപോളേ, ചലപിലാന്ന് ശബ്ദമുണ്ടാക്കി തുടങ്ങും. തത്തമ്മേ പൂച്ച എനൊക്കെ പറഞ്ഞു പഠിപ്പിച്ചു നാവു കഴച്ചിട്ടും പനയോല, കാ‍ന്താരി തുടങ്ങി എല്ലാ വിധ പരിപാടികളും നോക്കിയിട്ടും അവള് ഒരക്ഷരം മനുഷ്യഭാഷ സംസാരിച്ചില്ല. പക്ഷെ, അവളുടെതായ ഭാഷയില് അവള്‍ക്കു തോന്നുന്ന നേരത്ത് ചറ പറാന്നു ചിലയ്ക്കും. അമ്മയൊഴികെ ആര് അടുത്ത് ചെന്നാലും ഉടന് പ്രഭാഷണം നിര്‍ത്തുകയും ചെയ്യും.\nഎന്തും തിന്നും. ചോറ് മുതല് ആപ്പിള് വരെ. പേരയ്ക്ക വലിയ ഇഷ്ടമാണ്. വയറു നിറഞ്ഞു കഴിഞ്ഞാല് കൂട്ടില് പരക്കം പാഞ്ഞു നടക്കും. വല്ലപ്പോളും അത് വഴി പറന്നു പോകുന്ന തത്തകളുടെ ചൊല്ലിനു മറുമൊഴി ചൊല്ലും. കോഴിക്കൂട് തുറന്നു വിട്ടു കഴിഞ്ഞാല് മിന്നു ഉഷാറാണ്. കിട്ടിയ തീറ്റ കൂട്ടില് ബാക്കിയുണ്ടെങ്കില് അത് കഷണങ്ങളാക്കി കോഴികള്‍ക്ക് ഇട്ടുകൊടുക്കല് ഒരു ഇഷ്ടവിനോദമാണ്.\n"ഇന്നലെ മിന്നൂന്റെ കൂടിന്മേല് വേറെ രണ്ട് തത്തകള് വന്നിരുന്നു." കഴിഞ്ഞ മാസം ഒരു ദിവസം അമ്മ എന്നോടു പറഞ്ഞു.\n"ആഹ.. കൂട്ടുകാരൊക്കെ ആയോ?"\n"ഉവ്വ്.. എന്നെ കണ്ടപ്പോള് രണ്ടും പറന്നു പോയി.."\nപിള്ളേര് കണ്ണ് മിഴിച്ചു.\n"മ്മക്ക് അവറ്റകളെ പിടിക്കാം പപ്പേ."\n"ഉവ്വ്.. അങ്ങ് ചെന്നാ മതി. ഇപ്പൊ കിട്ടും."\n"നമുക്ക് വല വച്ചാലോ?"\n"നടപ്പിലാവണ കാര്യം പറയെടാ ചെക്കാ. അത് ഇന്നൊരു ദിവസം മിന്നൂനെ കണ്ടപ്പോ വന്നതാവും."\nകുറച്ചു ദിവസങ്ങള്‍ക്കു ശേഷം കൂട്ടുകാരിയും രണ്ട് തത്തകളെ കണ്ടെന്നു എന്നെ ബോധിപ്പിച്ചു. തുടര്‍ന്നുള്ള ദിവസങ്ങളില് രാവിലെ നാലോ അഞ്ചോ തത്തകള് ചുറ്റുമുള്ള മരങ്ങളിലോക്കെയായി വന്നിരിക്കുന്നതും മിന്നുവും അവരുമായി അവരുടേതായ ഭാഷയില് സംസാരിക്കുന്നതും ആളനക്കമില്ലാതായാല് ഒന്ന് രണ്ടെണ്ണം കൂടിനുമേല് പറന്നിരിക്കുന്നതും ഞാനും മക്കളും ഒളിഞ്ഞിരുന്നു കണ്ടു. ജോലി കഴിഞ്ഞു വീട്ടിലെത്തുമ്പോള് "ഇന്ന് ആറെണ്ണം ഉണ്ടാര്‍ന്നു. ഒരെണ്ണം വന്നു മിന്നൂനെ കൊത്തി." എന്നൊക്കെ പിള്ളേര് പറഞ്ഞു കൊണ്ടിരുന്നു. ഞങ്ങളുടെ പറമ്പിന്റെ താഴെ ആളൊഴിഞ്ഞ വലിയ പറമ്പില് അഞ്ചാറു തെങ്ങുകള് തല പോയി നില്‍ക്കുന്നതും അതില് തത്തക്കൂടുകള് ഉള്ളതും പിള്ളേരും ഞാനും കണ്ട് പിടിച്ചു. 'വെറുതെയല്ല ഇത്രെയെണ്ണം ഈ പരിസരത്ത്'. സലിം അലികളായതില് ഞങ്ങള് പുളകിതരായി. പിള്ളേരുടെ തത്ത നിരീക്ഷണവും എന്‍റെ അടുത്തുള്ള റിപ്പോര്ട്ടിങ്ങുകളും മുറയ്ക്ക് നടന്നുകൊണ്ടിരുന്നു.\nഇന്നലെ വീട്ടില് ചെന്നപോള് അമ്മ പറഞ്ഞു..\n"നമ്മുടെ മൊതല് പോയീ ട്ടാ.."\nഅത് പറന്നു പോയി. മൂന്നു മണി വരെ ഉണ്ടാര്‍ന്നു. ഇവിടെയൊക്കെ അവള്‍ടെ കൂട്ടുകാരുടെ ശബ്ദോം കേള്‍ക്കുന്നുണ്ടാര്‍ന്നു. പിന്നെ എപ്പോളോ പോയി."\nഎന്‍റെ ചുണ്ടില് ചെറിയൊരു ചിരി വന്നു. അതിനെ തുറന്നു വിട്ടാലോ എന്ന് പല വട്ടം ഞാന് ആലോചിച്ചതാണ്.\nപിള്ളേരെ നോക്കി. ആമ ചത്തപ്പോള് ഒരാഴ്ച കരഞ്ഞവനാണ്. വലിയ ഭാവഭേദമില്ല!\n"അത് പോട്ടെ പപ്പേ.. പക്ഷെ..."\n"ഉം? എന്താ ഒരു പക്ഷെ?"\n"അതിനു പറക്കാന് പറ്റ്വോ?\nറിയോയിലെ ബ്ലൂവിന്റെ മാതിരി.. അത് നടന്നു പോകുകയായിക്ക്യോ?"\n"ഏയ്.. അങ്ങിനെ ഒന്നും ഉണ്ടാവില്ലെടാ. അത് പറന്നു പോയിക്കാണും."\nഎനിക്ക് പക്ഷെ ഒരു ആശങ്ക തോന്നി.\n"അത് കൂട്ടുകാരുടെ കൂടെ പോയീതല്ലേ.."\nഹാവൂ.. രണ്ടാളും ഒക്കെ. എനിക്ക് നേരത്തെ സന്തോഷമായി.\nമിന്നു പുതിയ ആകാശവും ഭൂമിയും തേടട്ടെ.\nഇന്ന് രാവിലെ അമ്മ മൂത്തവനോടു ചോദിച്ചു.\n"കുട്ടാ, കൂടുതുറന്നു വച്ചു ഒരു പഴോം വച്ചു കൊടുത്താലോ?\nമിന്നു ചിലപ്പോ തിരിച്ചു വന്നാലോ?"\n"വേണ്ട അമ്മൂമ്മേ, പുറത്ത് പറന്നു നടക്കട്ടെ.\nശബ്ദം കേട്ടാ നോക്കിക്കോളൂ ട്ടോ..\nചെലപ്പോ അമ്മൂമ്മേ കാണാന് വരും."\n"ഹ്മം.. " അമ്മ ഒരു നെടുവീര്‍പ്പിട്ടു.\nഅകത്തേയ്ക്ക് പോകുമ്പോള് അമ്മയുടെ കണ്ണുകള് സജലങ്ങളായിരുന്നു.\nPosted by animesh xavier at 2:41 AM 10 comments:\nLabels: Malayalam story, Nostalgia, Short story, Story\nപാടത്തിനു നടുവിലുള്ള ചെമ്മണ്ണ് റോഡിലൂടെ നടക്കുമ്പോള് ചെറിയ ചാറ്റല് മഴയുണ്ടായിരുന്നു. മുന്‍പ് പെയ്ത പെരുമഴയില് ഉയര്‍ന്നു പൊങ്ങിയ വെള്ളം, താഴ്ന്ന ഭാഗങ്ങളിലൂടെ റോഡു മുറിച്ചോഴുകിക്കൊണ്ടിരുന്നു.നോക്കെത്താ ദൂരം വെള്ളം. പാടത്തിനെ മുറിച്ചുകൊണ്ട് പോയിരുന്ന തോട്ടുവക്കിലെ കൈതകള് മാത്രം വെള്ളത്തില് അങ്ങിങ്ങ് തലയുയര്‍ത്തി നില്‍പ്പുണ്ട്. കാലിനടിയില് എന്തോ പിടഞ്ഞപ്പോള് ഞെട്ടി കാല് പിന്‍വലിച്ചു. അതൊരു മുഷിക്കുഞ്ഞനായിരുന്നു. കൂടെയുള്ളവന് അതിനെ പിടിക്കാനാഞ്ഞപ്പോള് ഞാന് തടഞ്ഞു. "അത് ചെറുതാടാ.. പോട്ടെ". കുറച്ചുകൂടി മുന്നോട്ടു നടന്നപ്പോള് റോഡു മുറിച്ചു കടക്കുന്ന വെള്ളത്തില് വെള്ളിത്തിളക്കം.. ഒരു പരല്‍ക്കൂട്ടം! റോഡിന്റെ വളവില് ചൂണ്ടയിടുന്ന കുട്ടികള്. അവര്‍ക്കൊപ്പം കൂടി. ഒരു ചാടനെ കോര്‍ത്തു ഞാനും ചൂണ്ടയിട്ടു. ചൂണ്ട നൂല് താഴ്ന്നതിനോപ്പം ചിറകുകള് വീശി, കുമിള വിട്ടു ഒരു വലിയ വരാല് എന്‍റെ തൊട്ടടുത്ത് വെള്ളപ്പരപ്പിലെയ്ക്ക് പൊന്തിവന്നു. ഞാന് ചൂണ്ട ഉപേക്ഷിച്ചു.. പതിയെ കുനിഞ്ഞു. വരാല് അനങ്ങിയില്ല! ഞാന് വിരല് കൊണ്ട് അതിന്റെ മുതുകില് തൊട്ടു. ഇക്കിളിയായതുപോലെ അത് ഒന്നനങ്ങി. ചിറകുകള് വീശി എന്നെത്തന്നെ നോക്കിനിന്നു. അതിനു ചുറ്റും നിരവധി കുമിളകള് ഉയരുന്നതും ചുവന്ന നിറത്തിലുള്ള ഒരായിരം വരാലുകള് ചിറകുവീശി വെള്ളപ്പരപ്പില് പ്രത്യക്ഷപ്പെടുന്നതും ഞാന് കണ്ടു. എനിക്ക് ചുറ്റും ഒരു വൈദ്യുത തരംഗവും പ്രകാശവും രൂപപ്പെടുന്നതും ഞാനറിഞ്ഞു. വളരെ പതിയെ, വെള്ളത്തിലേയ്ക്ക് ഞാന് അലിഞ്ഞിറങ്ങി. എനിക്കപ്പോള് ചുവപ്പ് നിറമായിരുന്നു. കൈകളുടെ സ്ഥാനത്ത് വരാല് ചിറകുകളും.\nPosted by animesh xavier at 10:12 PM 11 comments:


ലോക്കൽ ടിവി ഷോയിൽ ശസ്ത്രക്രിയാ വിദഗ്ധൻ വിശദീകരിക്കുന്നു സൈക്കമാറ്റി & ട്രീറ്റ്മെന്റ് | എൽ പാസോ ബാക്ക് ക്ലിനിക്ക് ® • 915-850-0900\nby ഡോ. അലക്സ് ജിമനേസ് DC, CCST | ചിക്കനശൃംഖല, സൈറ്റേറ്റ, സീമാറ്റിക് നെർ വേൻ, നട്ടെല്ല് സംരക്ഷണം, ചികിത്സകൾ\nഎൽ പാസോ, TX. ഡോക്ടർ അലക്സ് ജിമെനെസ് ഡോക്ടർ അലക്സ് ജിമെനെസ് ശ്രദ്ധിക്കുന്നു സന്ധിവാതം.\nClifton, NJ, മോൺക്ലെയർ, ബ്ലൂംഫ്ഫീൽഡ്, പാസായിക് എന്നിവയെ സഹായിക്കുന്ന ഡോക്ടർ ജോസഫ് ലൈസിട്ര ഡിസി, ലോക്കൽ കേബിൾ ഷോയിലെ ശാസ്ത്രീയതയെക്കുറിച്ച് അടുത്തിടെ ചർച്ചചെയ്തു. ഡോക്ടർ ലസിത്ര പറയുന്നത് കീടനാശിനികൾ സന്ധിയിൽ നാഡീവ്യൂഹങ്ങളെ സഹായിക്കുന്നു.\nക്ലിഫ്ടൺ, യുണൈറ്റഡ് സ്റ്റേറ്റ്സ്\nക്ളിഫ്ടൺ, ന്യൂ ജേഴ്സി, ചുറ്റുമുള്ള പ്രദേശങ്ങളിൽ മോൺക്ലെയർ, ബ്ലൂംഫീൽഡ്, പാസായിക് എന്നിവയെ സഹായിക്കുന്ന ഡോക്ടർ ജോസഫ് ലൈസിത്ര ഡിസി, "മീറ്റ് ക്ലിഫ്ടൺ" എന്ന പ്രാദേശിക കേബിൾ ഷോയിൽ അടുത്തിടെ ചർച്ചചെയ്തു. സന്ധിസ്ഥയുടെ വെല്ലുവിളികൾ എങ്ങനെ ചികിത്സിച്ചു എന്ന് നിങ്ങൾക്ക് ഡോക്യുമെന്റിൽ ഒരു സ്വതന്ത്ര വീഡിയോ ക്ലിപ്പ് കാണാൻ കഴിയും. http://www.josephlicitra.com/sciatica\nഅമേരിക്കയിലെ സന്ധിവാത രോഗപ്രകടനത്തെക്കുറിച്ച് സംസാരിച്ചതിനു പുറമേ, രോഗബാധിതമായ അവസ്ഥയുടെ സാമ്പത്തിക പ്രത്യാഘാതങ്ങൾ നേരിടാൻ ഡോ. ജോലിസ്ഥലത്ത് ജീവനക്കാരുടെ ഹാജർ ബാധിക്കുന്ന പ്രതിസന്ധിയുടെ പരിണിതഫലമായി, അവതരണത്തിനിടയിൽ പര്യവേക്ഷണം നടത്തിയ രസകരമായ വസ്തുത. ഡോ. ലൈസിത്ര പറഞ്ഞു: "സന്ധിവാതം ഉള്ള ആളുകൾ ഇരുന്നും കുതിച്ചുചാട്ടവുമില്ലാതെ ബുദ്ധിമുട്ട് അനുഭവിക്കുന്നതിനാൽ അവർക്ക് ജോലി ചെയ്യാൻ കഴിയില്ല. കമ്പനികൾ, കമ്പനികൾ, കുടുംബങ്ങൾ എന്നിവയിൽ വൻ സാമ്പത്തിക പ്രതിസന്ധി നേരിടുകയാണ്. "\nനടുവ് വേദന, ആവർത്തിച്ചുള്ള കുതിച്ചുകയറ്റം, നട്ടെല്ല് നേരിടുന്ന നേരിട്ടുള്ള വേദന, അതുപോലെ ഉദാസീനമായ ജീവിതശൈലി മുതലായ പല ഘടകങ്ങളിൽ നിന്നും ഉണ്ടാകാം.\nകൈറോഗ്രാഫറുകളെ സഹായിക്കാൻ എങ്ങനെ കഴിയും - സന്ധിസ്ഥയിൽ നിന്ന് കഷ്ടപ്പെടുന്നവർക്ക് പ്രതീക്ഷയുണ്ട്. ശസ്ത്രക്രിയാവിദഗ്ദ്ധർ ശസ്ത്രക്രിയയുടെ ഉത്ഭവത്തെ നിർണയിക്കാനും അതിനുശേഷം എല്ലുകളുടെ ശരിയായ അളവിൽ അസ്ഥികൾ എടുക്കാനും നട്ടെല്ല് കുറയ്ക്കാനും ശ്രദ്ധിക്കണം. കിനിയോളജിയിൽ സ്പെഷ്യലൈസ് ചെയ്യുന്ന ഡോ. ലൈസിത്ര പോലുള്ള ശൃംഖലകൾ, പനിയുടെ വേദനയുടെ കാരണത്തെ (ങ്ങളെ) കൃത്യമായി നിർണയിക്കുന്നതിന് തയാറാക്കണം.\nഡോ. ലൈസിത്ര കഴിഞ്ഞ രണ്ടു പതിറ്റാണ്ടുകളായി പ്രാക്ടീസ് ചെയ്തിട്ടുണ്ട്. ന്യൂയോർക്ക് ജെയിന്റ്സ്, നാഷണൽ ഹോക്കി ലീഗ് തുടങ്ങിയ പ്രൊഫഷണൽ അത്ലറ്റുകളിൽ ജോലി ചെയ്തിട്ടുണ്ട്. ശസ്ത്രക്രിയാ ചികിത്സാസഹായം തേടുന്നതിൽ താല്പര്യമുള്ള പുതിയ രോഗികൾക്ക് രോഗപരിശീലനം, നട്ടെല്ല്, മുടി വേദന, തോളിൽ വേദന, പോലും മൈഗ്രെയിനുകൾ തുടങ്ങിയ രോഗങ്ങളുള്ള രോഗികൾക്ക് സൌജന്യമായി പരിചയപ്പെടുത്തുന്നു.\nശാരീരിക വെല്ലുവിളി നേരിടുകയാണോ?\nകാലുകൾക്ക് പുറകിൽ അല്ലെങ്കിൽ പുറകിൽ നിന്ന് പുറപ്പെടുന്ന വേദന നിങ്ങൾക്ക് അനുഭവപ്പെടുകയാണെങ്കിൽ നിങ്ങൾക്ക് സാധാരണ അവസ്ഥ സന്ധിവാതം. ക്ലിന്റണിലെ പലരും സന്ധിസ്ഥയുടെ വേദന സഹിക്കുന്നു, ദീർഘകാല പരിഹാരം ഒരിക്കലും നേടാൻ കഴിയുകയില്ല. ചികിത്സയ്ക്കിടെ തുടർച്ചയായുള്ള ശസ്ത്രക്രിയ തുടരുകയും ജീവിതത്തിലെ ദൈനംദിന ചുമതലകൾ ദുരിതമനുഭവിക്കുകയും, അസാധാരണമായ രീതിയിൽ അസാധ്യമാക്കുകയും ചെയ്യുന്നു. ഭാഗ്യവശാൽ, ഈ ദുർബല അവസ്ഥയെ മറികടക്കാൻ ചിയാപ്രഷട്രീയ ചികിത്സ നിങ്ങളെ സഹായിക്കും.\nസൈഫറ്റിക് ഇൻ ക്ളിഫ്ടൺ\nസൈസ്റ്റീറ്റിക് ന്യൂറഗ്രിയ എന്നറിയപ്പെടുന്ന സൈറ്റേറ്റ, ഇത് അടിവയറ്റിലെ വേദനക്ക് കാരണമാവുകയും, കാലിന്റെ പുറകുവശവും, കാൽപ്പാദത്തിലേക്കും കാരണമാവുകയും ചെയ്യുന്നു. വളരെയേറെ സമയങ്ങളിൽ ഇരിക്കാനും നിൽക്കാനും കഴിയുന്നു. ബലഹീനത, ക്ഷീണിപ്പിക്കൽ, കാലിൽ കാൽപ്പാദം എന്നിവ ഉണ്ടാകാം. പലപ്പോഴും ഒരു വ്യക്തിയുടെ ജീവിതകാലമത്രയും വരാറുണ്ട്. ഇത് വേദനയും അസ്വാരസ്യങ്ങളും പലതരം ഡിഗ്രികൾ സൃഷ്ടിക്കുന്നു. ചികിത്സയ്ക്കിടെ അവശേഷിക്കുകയാണെങ്കിൽ, ഞരമ്പുകളുടെ വേദന വഷളാവുകയാണ്, ഞരമ്പുകൾക്ക് കേടുപാടുകൾ സംഭവിക്കും.\nഈ വേദന ഇപ്രാവശ്യം യാത്ര ചെയ്യുന്നതും കാലുകൾ പിന്നോട്ടും പിന്നോട്ടോടുന്നതും കാരണം ശരീരത്തിലെ ഏറ്റവും നീണ്ട ഞരമ്പ് ശസ്ത്രക്രീയ നാഡയുടെ കംപ്രഷൻ മൂലമാണ്. ഈ നട്ടെല്ല് ഉളുക്ക് മുതൽ നട്ടെല്ല് വരെ നീളുന്നു. ഇത് കാൽമുട്ടുകൾക്ക് നീണ്ടുനിൽക്കുന്നു. താഴത്തെ പുറകിലെ കഴുത്ത് ഞെരുങ്ങിയാൽ, ഞരമ്പുകളുടെ ഞരമ്പിന്റെ വേരുകൾ പിഞ്ചു തകരാറായേക്കാം, ഇത് വേദനയ്ക്ക് കാരണമാകുന്നു.\nസന്ധിവാതത്തിലേക്ക് നയിക്കുന്ന നിരവധി ഘടകങ്ങളുണ്ട്. ഇത് സാധാരണയായി ഡിസ്ക് മുറിവും ബൾഗലും മൂലമുള്ളതാണ്. ഈ സംഭവത്തിൽ, ഞരമ്പ് റൂട്ട് മുതലാളിത്ത വേദനക്ക് കാരണമാകുന്നു ഡിസ്ക് അമർത്തുന്നു. ഡിസ്ക്ക് ഗാർഗുകൾക്ക് മോശം പ്രകടനം, ആവർത്തിച്ചുള്ള ഉപയോഗം, പരിക്കുകൾ, അപകടങ്ങൾ എന്നിവ സംഭവിക്കാം. ഭാവിയിലെ പ്രശ്നങ്ങൾ, ഗർഭം, അല്ലെങ്കിൽ ട്രോമ എന്നിവ കാരണം നട്ടെല്ലിൽ കുത്തിവയ്പ്പ് നടക്കുമ്പോൾ സൈബറ്റിക്ക സാധാരണമാണ്. ചില രോഗികൾ ഒരു കഷണം പേപ്പർ എടുത്ത് മുകളിലോട്ടും വേദനിക്കുന്നതിലോ പെട്ടെന്നു വേദനിക്കുന്നു. മറിച്ച്, സംഭവത്തെത്തുടർന്ന് ഉണ്ടാകുന്നതിനു മുൻപ് കുറച്ചു നാളായി സുഷുപ്തിയിലായിരിക്കാൻ സാധ്യതയുണ്ട്.\nശസ്ത്രക്രിയയ്ക്ക് ശസ്ത്രക്രിയ ചികിത്സ\nക്ലിഫണനിൽ ശസ്ത്രക്രിയാ വിദഗ്ധർ സന്ധിവാതയുടെ ഉറവിടം നൽകുന്നതിൽ പൂജ്യം വരെ പരിശീലിപ്പിക്കപ്പെടുന്നു ചികിത്സയ്ക്ക് ഏറ്റവും അനുയോജ്യമായ സമീപനം നിർണ്ണയിക്കുന്നതിൽ ക്ഷമയോടൊപ്പം പ്രവർത്തിക്കുക. വ്യക്തിയുടെ തനതായ പ്രശ്നത്തെക്കുറിച്ച് വിശദമായി വിലയിരുത്തിയ ശേഷം, മൃദുവായ പൊരുത്തപ്പെടുത്തലുകൾ നടക്കുന്നു, അത് ശരീരം അതിന്റെ സ്വാഭാവിക അലൈൻമെന്റ് വീണ്ടെടുക്കാൻ സഹായിക്കും.\nചില ആളുകൾ വളരെ വേഗത്തിൽ പ്രതികരിക്കുമ്പോൾ മറ്റുള്ളവർ കൂടുതൽ സമയം എടുക്കും. ഇത് ശസ്ത്രക്രീയയ്ക്ക് പരിഹാരമുള്ള ഡിസ്കിന്റെയും സന്ധികളുടെയും അവസ്ഥയെ ആശ്രയിച്ചിരിക്കുന്നു. മിക്ക കേസുകളിലും, പ്രശ്നം ഇനിയും തുടരും, തിരുത്തൽ നേടാൻ ഇനി കൂടുതൽ സമയം എടുക്കും. നല്ല വാർത്ത, ഇത് സാധാരണയായി അതിനെ സൃഷ്ടിക്കുന്നതിനേക്കാൾ ഒരു പ്രശ്നം പരിഹരിക്കുന്നതിന് കുറച്ചു സമയം എടുക്കും എന്നതാണ്. നട്ടെല്ല്, ഡിസ്കുകളുടെ സ്ഥാനം ശരിയാക്കിയാൽ രോഗികൾ അവരുടെ മൊത്തത്തിലുള്ള ആരോഗ്യം മെച്ചപ്പെടുത്തുന്നു. നിങ്ങൾ സന്ധിവാതയുടെ ലക്ഷണങ്ങൾ അനുഭവിക്കുകയാണെങ്കിൽ, ദയവായി ഞങ്ങളുടെ ജോസഫ് ജോസഫ് ലിസിട്രയിൽ ഇന്ന് വിളിക്കുക.\nകൂടുതൽ വിവരങ്ങൾക്കും വീഡിയോയിലേക്കും ആക്സസ് ചെയ്യാനായി ഡോ. Licitra ന്റെ വെബ്സൈറ്റ് സന്ദർശിക്കുക http://www.josephlicitra.com/sciatica\nകൂടുതൽ വിവരങ്ങൾക്ക് ദയവായി സന്ദർശിക്കുക http://josephlicitra.com\nഉറവിടം: പ്രസ് ചെയ്യാവുന്നത്\nറിലീസ് ഐഡി: 185891


ഷാര്‍ജ : കൊവിഡ് പ്രതിരോധത്തിന്റെ ഭാഗമായി ഏര്‍പ്പെടുത്തിയ യാത്ര വിലക്കുകള് നീക്കി ഷാര്‍ജ.\nസാധുതയുള്ള വിസ കൈവശമുള്ള പ്രവാസികള്‍ക്ക് മുന്‍കൂര് അനുമതിയില്ലാതെ എമിറേറ്റില് പ്രവേശിക്കാം. സന്ദര്‍ശക വിസയിലും പ്രവേശനാനുമതി ലഭിക്കും.\nനിയന്ത്രണങ്ങള് അവസാനിപ്പിച്ച് സാധാരണ നിലയിലേക്ക് മടങ്ങിവരാനുള്ള ശ്രമങ്ങളുടെ ഭാഗമായാണ് തീരുമാനമെന്ന് ഷാര്‍ജ എമര്‍ജന്‍സി ക്രൈസിസ് ആന്റ് ഡിസാസ്റ്റര് മാനേജ്മെന്റ് കമ്മിറ്റി അറിയിച്ചു.\nരാജ്യത്തെ സ്വദേശികള്‍ക്കും പ്രവാസികള്‍ക്കും എവിടേക്ക് വേണമെങ്കിലും യാത്ര ചെയ്യുകയോ എവിടെ നിന്ന് വേണമെങ്കിലും തിരിച്ചുവരികയോ ചെയ്യാം.\nപോകുന്ന രാജ്യത്തെ കൊവിഡ് സ്ഥിതിഗതികള് പരിശോധിക്കണമെന്നും പ്രവാസികളും സന്ദര്‍ശകരും ആവശ്യമായ ആരോഗ്യ ഇന്‍ഷുറന്‍സ് എടുത്തിരിക്കണമെന്നും അറിയിച്ചിട്ടുണ്ട്.\nഷാര്‍ജയിലേക്ക് വരുന്നവര് യാത്ര പുറപ്പെടുന്ന സമയത്തിന് 96 മണിക്കൂറിനിടെയുള്ള കൊവിഡ് നെഗറ്റീവ് റിസള്‍ട്ട് ഹാജരാക്കണം. ഇതിന് പുറമെ രാജ്യത്തേക്ക് പ്രവേശിക്കുമ്പോള് ഒരു തവണ കൂടി കൊവിഡ് പരിശോധനയ്ക്ക് വിധേയമാകുകയും വേണം.\nപരിശോധനാഫലം വരുന്നതുവരെ അവരവരുടെ താമസ സ്ഥലങ്ങളില് നിരീക്ഷണത്തില് കഴിയണം. ഫലം പോസിറ്റീവാണെങ്കില് ആരോഗ്യ മന്ത്രാലയം നിശ്ചയിക്കുന്ന ക്വാറന്റീന് കേന്ദ്രങ്ങളിലോ അല്ലെങ്കില് സ്വന്തം താമസ സ്ഥലങ്ങളിലോ ക്വാറന്റീന് കഴിയുകയും വേണം.\nകൊവിഡ് പോസ്റ്റീവ് ആവുകയും 14 ദിവസത്തെ മെഡിക്കല് ഐസൊലേഷനില് കഴിയേണ്ടി വരികയും ചെയ്‍താല് അതിനുള്ള ചെലവ് സ്വന്തമായോ അല്ലെങ്കില് സ്‍പോണ്‍സറോ വഹിക്കണം.\nക്വാറന്റീന് നിയമങ്ങള് ലംഘിച്ചാല് കര്‍ശന നിയമനടപടിക്ക് വിധേയരാകേണ്ടി വരും.\nlatest news, sharja, travel bam\nറമദാന്: 5000 ഉല്‍പന്നങ്ങള്‍ക്ക് 60 ശതമാനം വരെ വിലക്കിഴിവ്\nപുതിയ വിസകൾ ഉടന് അനുവദിക്കില്ലെന്ന് ഒമാന്\nഅബുദാബിയില് പ്രവേശിക്കുന്നവര്‍ക്ക് റാപ്പിഡ് ടെസ്റ്റ് ഫലം അഞ്ചു മിനിറ്റിലുള്ളില്


informants in iraq syria helped us to kill soleimani | സുലൈമാനി വധത്തില് പുതിയ വഴിത്തിരിവ്... യുഎസ്സിനെ സഹായിച്ചത് ഇറാഖിലെയും സിറിയയിലെയും ചാരന്‍മാര് - Malayalam Oneindia\nUpdated: Sat, Jan 11, 2020, 18:28 [IST]\nതെഹറാന്: ഖാസിം സുലൈമാനി വധത്തില് പുതിയ കണ്ടെത്തലുകള്. അദ്ദേഹത്തെ വധിക്കുന്നതിനായി അമേരിക്കയ്ക്ക് ഇറാഖില് നിന്നും സിറിയയില് നിന്നും സഹായം ലഭിച്ചിരുന്നതായിട്ടാണ് കണ്ടെത്തല്. ചാരന്‍മാര് അദ്ദേഹത്തിന്റെ ഓരോ നീക്കങ്ങളും യുഎസ് സൈന്യത്തിന് കൈമാറിയിരുന്നു. അതേസമയം ഇറാന്-അമേരിക്ക ബന്ധം യുദ്ധത്തിന്റെ വക്കില് നില്‍ക്കുമ്പോഴാണ് ഇത്തരമൊരു വെളിപ്പെടുത്തല് പുറത്തുവന്നിരിക്കുന്നത്.\nഅതേസമയം ഉക്രൈന്റെ വിമാനം തകര്‍ന്ന് വീണത് ഇറാന്റെ മിസൈല് പതിച്ചിട്ടാണെന്ന വാദങ്ങള് പശ്ചിമേഷ്യയില് സംഘര്‍ഷം കൂടുതല് വലുതാക്കുമെന്നാണ് സൂചന. അമേരിക്കയുടെ സഖ്യത്തെ ആക്രമിക്കാനുള്ള ശ്രമങ്ങള് ഇറാന് ഒരുവശത്ത് നടത്തുന്നുണ്ട്. കഴിഞ്ഞ ദിവസം ഇറാഖിലെ യുഎസ് സൈനിക ക്യാമ്പുകള്‍ക്ക് നേരെ ഇറാന് ആക്രമണം നടത്തിയിരുന്നു. എന്നാല് ഒന്നും സംഭവിച്ചിട്ടില്ലെന്നാണ് അമേരിക്ക പ്രതികരിച്ചത്.\nഖാസിം സുലൈമാനി ദമസ്‌കസ് വിമാനത്താവളത്തില് എത്തിയത് മുതല് ചാരന്‍മാരുടെ നിരീക്ഷണത്തിലായിരുന്നു. സുലൈമാനിക്കൊപ്പം ഇറാനിയന് റെവലൂഷണറി ഗാര്‍ഡ്‌സിലെ നാല് സൈനികരും ഒപ്പമുണ്ടായിരുന്നു. അതേസമയം യാത്രക്കാരുടെ ലിസ്റ്റില് സുലൈമാനിയോ അല്ലെങ്കിലും സൈനികരുടെ പേരോ ഉണ്ടായിരുന്നില്ല. അതീവ രഹസ്യമായിട്ടായിരുന്നു സന്ദര്‍ശനം. എന്നാല് ഇത് അടക്കമുള്ള കാര്യങ്ങള് അമേരിക്കന് സൈനികര്‍ക്ക് ലഭിച്ചിരുന്നു.\nസുലൈമാനി സാധാരണ സ്വകാര്യ വിമാനത്തിലായിരുന്നു സഞ്ചരിച്ചിരുന്നത്. എന്നാല് സുരക്ഷ സംബന്ധിച്ചുള്ള ആശങ്കകളും, അദ്ദേഹത്തിനെതിരെ വധശ്രമങ്ങള് വര്‍ധിച്ച് വരുന്നതും കാരണം സ്വകാര്യ വിമാനത്തില് അദ്ദേഹം സഞ്ചരിച്ചിരുന്നില്ല. ഇറാഖി സുരക്ഷാ ഉദ്യോഗസ്ഥര് അദ്ദേഹത്തിന്റെ യാത്രകളെ കുറിച്ച് അറിഞ്ഞിരുന്നു. പാസഞ്ചര് വിമാനത്തിന് നേരെയുള്ള ആക്രമണം ഇത് മനസ്സിലാക്കിയാണ് അമേരിക്ക പ്ലാന് ചെയ്തത്. അതേസമയം യുഎസ് ആക്രമണം കഴിഞ്ഞ് മിനുട്ടുകള്‍ക്കുള്ളില് ആരംഭിച്ച അന്വേഷണത്തിലാണ് പുതിയ കണ്ടെത്തലുകള് ലഭ്യമായത്.\nസുലൈമാനി വധത്തില് പിന്നാലെ ദേശീയ സുരക്ഷാ ഏജന്റുമാര് വിമാനത്താവളം ഒന്നാകെ പരിശോധിച്ചിരുന്നു. ആരെയും ഈ സമയം പുറത്തേക്ക് വിട്ടിരുന്നില്ല. പോലീസുകാരെയും പാസ്‌പോര്‍ട്ട് ഓഫീസര്‍മാരെയും ഇന്റലിജന്‍സ് ഏജന്റ്‌സിനെയും പരിശോധിച്ചെങ്കിലും തെളിവുകള് കിട്ടിയിരുന്നില്ല. എന്നാല് ദമസ്‌കസ്, ബാഗ്ദാദ് വിമാനത്താവളത്തില് യുഎസ്സിന് വിവരങ്ങള് കൈമാറാന് ചാരന്‍മാര് ഉണ്ടായിരുന്നു എന്നാണ് അന്വേഷണ സംഘം കണ്ടെത്തിയിരിക്കുന്നത്.\nവിമാനത്താവളത്തിലെ രണ്ട് ജീവനക്കാര്, രണ്ട് പോലീസ് ഉദ്യോഗസ്ഥര്, സിറിയയുടെ ചാം വിംഗ് എയര്‍ലൈന്‍സിലെ രണ്ട് ഉദ്യോഗസ്ഥര്, ഒരു സ്വകാര്യ എയര്‍ലൈന് എന്നിവരില് നിന്നാണ് സുലൈമാനിയുടെ യാത്രകള് സംബന്ധിച്ച പൂര്‍ണ വിവരങ്ങള് ലഭിച്ചത്. ഇറാഖിലെ ദേശീയ സുരക്ഷാ ഉപദേഷ്ടാവ് ഫാലി അല് ഫയാദാണ് അന്വേഷണ സംഘത്തെ നയിക്കുന്നത്. ബാഗ്ദാദ് വിമാനത്താവളത്തില് വലിയൊരു ചാരശൃംഖല യുഎസ്സിനെ സഹായിച്ചിരുന്നുവെന്നാണ് ഇവര് സൂചിപ്പിക്കുന്നത്. നാല് പേരെയാണ് സംശയിക്കുന്നത്. ഇവരെ അറസ്റ്റ് ചെയ്തിട്ടില്ല. ഇവര് യുഎസ്സിനായി വലിയൊരു ഗ്രൂപ്പിനെ തന്നെ ഉണ്ടാക്കിയിട്ടുണ്ടെന്നാണ് കണ്ടെത്തല്.\nബാഗ്ദാദ് എയര്‍പോര്‍ട്ടിലെ ചാരശൃംഖലയ്ക്ക് സുലൈമാനി എത്തിയ വിവരം യുഎസ് സൈന്യത്തെ അറിയിക്കുന്നതും, എത്ര പേര് സുരക്ഷാ സംഘത്തില് ഉണ്ടായിരുന്നുവെന്ന വിവരങ്ങള് കൈമാറുകയുമായിരുന്നു. ആദ്യത്തെ രണ്ട് മിസൈലുകള് സുലൈമാനിയുടെയും അല് മുഹന്ദിസിന്റെയും വാഹനത്തിലാണ് പതിച്ചത്. ഇതിന് പിന്നാലെ ഇവര്‍ക്ക് സുരക്ഷയ്ക്കായി വന്ന വാഹനത്തിലും പതിക്കുകയായിരുന്നു. അതേസമയം ഇറാഖും സിറിയയും സഹായിച്ചു എന്ന വാദത്തില് യുഎസ് മറുപടി നല്‍കിയിട്ടില്ല.\nകുറ്റക്കാരെ കണ്ടെത്തിയാലും അവര്‍ക്കെതിരെ നടപടിയുണ്ടാവാനുള്ള സാധ്യത കുറവാണ്. പക്ഷേ അതിനായി സമ്മര്‍ദം ചെലുത്താനാവും. ഫാലി അല് ഫയാദിന്റെ നേതൃത്വത്തിലുള്ള ദേശീയ സുരക്ഷാ സംഘത്തിന് സുലൈമാനിയെ കുറിച്ചുള്ള നിര്‍ണായക വിവരങ്ങള് ബാഗ്ദാദിലെ വിമാനത്താവളത്തില് നിന്നാണ് പുറത്തുപോയതെന്ന കാര്യത്തില് ശക്തമായ തെളിവുകള് ലഭിച്ചിട്ടുണ്ട്. അതേസമയം റിപ്പോര്‍ട്ടുകളുടെ അടിസ്ഥാനത്തില് സിറിയന് ചാം വിംഗിലെ രണ്ട് ഉദ്യോഗസ്ഥരെ കുറിച്ച് സിറിയന് ഇന്റലിജന്‍സ് അന്വേഷണം നടത്തുന്നുണ്ട്.\nസുലൈമാനിയുടെ അന്ത്യ നിമിഷങ്ങള് എങ്ങനെയായിരുന്നുവെന്നും ഇന്റലിജന്‍സ് വെളിപ്പെടുത്തിയിട്ടുണ്ട്. 12.30ന് ആണ് സുലൈാനിയുടെ വിമാനം ബാഗ്ദാദ് വിമാനത്താവളത്തില് എത്തിയത്. ഇത് സുരക്ഷാ ക്യാമറയിലൂടെ കണ്ടെത്തിയിട്ടുണ്ട്. പരിശോധനകള്‍ക്ക് ശേഷം വിമാനത്തില് നിന്ന് അദ്ദേഹം പുറത്തിറങ്ങി. ഇതിന് ശേഷമാണ് അല് മുഹന്ദിസ് അദ്ദേഹത്തെ കാണാന് എത്തിയത്. ഈ സമയം രണ്ട് സുരക്ഷാ ഉദ്യോഗസ്ഥര് പുറത്തിറങ്ങി. ഇവര് സുലൈമാനിയെ മറ്റൊരു വാഹനത്തിലേക്ക് എത്തിച്ചു. ഇതില് വിമാനത്താവളത്തിന് പുറത്തേക്ക് സഞ്ചരിക്കുമ്പോഴാണ് ആക്രമണം ഉണ്ടായത്. സുലൈമാനിയുടെയും അല് മുഹന്ദിസിന്റെയും വാഹനങ്ങള്‍ക്ക് നേരെയാണ് ആദ്യ രണ്ട് മിസൈലുകള് പതിച്ചത്. പിന്നീട് അകമ്പടി വാഹനവും തകര്‍ക്കുകയായിരുന്നു.\namerica iran iraq war oil ബാഗ്ദാദ് വിമാനത്താവളം ഇറാന് ഇറാഖ് അമേരിക്ക\ninformants in iraq syria helped us to kill soleimani


Mg Sreekumar Turns 64, Wife Lekha MG Sreekumar's Birthday Wish To Husband Goes Viral | ഭാര്യ ലേഖയോടാണ് പ്രത്യേക നന്ദിയെന്ന് എംജി ശ്രീകുമാര്; കൂട്ടുകാരനും പങ്കാളിയുമായതില് അനുഗ്രമുണ്ടെന്ന് ലേഖയും - Malayalam Filmibeat\n| Published: Tuesday, May 25, 2021, 16:28 [IST]\nമലയാളികളുടെ പ്രിയ ഗായകന് എംജി ശ്രീകുമാര് തന്റെ അറുപത്തി നാലാം ജന്മദിനം ആഘോഷിച്ചിരിക്കുകയാണ്. ലോക്ഡൗണ് നിയന്ത്രണങ്ങള് കാരണം പ്രിയതമ ലേഖയ്‌ക്കൊപ്പം വളരെ ലളിതമായിട്ടാണ് ആഘോഷ പരിപാടികള് ഏര്‍പ്പെടുത്തിയത്. ഭര്‍ത്താവിന്റെ ഫോട്ടോ പങ്കുവെച്ച് ആശംസകള് അറിയിച്ച് ലേഖയും രംഗത്ത് എത്തിയിട്ടുണ്ട്.\nസിംപിൾ ആൻഡ് സ്റ്റൈലിഷ് ലുക്കിൽ അനിഷ വിക്ടർ, മനോഹരമായ ഫോട്ടോസ് കാണാം\nനിങ്ങളെന്റെ പങ്കാളിയും ആശ്വസിപ്പിക്കുന്ന കൂട്ടുകാരനുമാണ്. എന്നും എന്നെ ചേര്‍ത്ത് പിടിക്കുന്ന ഭര്‍ത്താവുമായതില് അനുഗ്രഹിക്കപ്പെട്ടിരിക്കുന്നു എന്നാണ് ലേഖ പറയുന്നത്. എംജിയ്‌ക്കൊപ്പമുള്ള ഫോട്ടോയും താരം പോസ്റ്റ് ചെയ്തിട്ടുണ്ട്. ഇത് മാത്രമല്ല തന്റെ പിറന്നാള് ആഘോഷങ്ങള് എങ്ങനെയാണെന്ന് മനോഹരമ ഓണ്‍ലൈന് നല്‍കിയ അഭിമുഖത്തില് എംജി ശ്രീകുമാറും ആരാധകരുമായി പങ്കുവെച്ചു.\nഒരു സാധാരണ കുടുംബത്തിലാണ് ഞാന് ജനിച്ചത്. അന്നത്തെ ജീവിത സാഹചര്യം അത്ര മെച്ചപ്പെട്ടതൊന്നുമായിരുന്നില്ല. അച്ഛനും അമ്മയും ചേട്ടനും (എംജി രാധകൃഷ്ണനും) ചേച്ചി (കെ ഓമനക്കുട്ടിയും) ഞാനും അടങ്ങുന്ന കുടുംബം. തുച്ഛമായ വരുമാനം കൊണ്ടാണ് ജീവിച്ചിരുന്നത്. അതുകൊണ്ട് തന്നെ ആഘോഷങ്ങള്‍ക്കായി ഒരുപാട് പണം ചിലവഴിക്കാന് സാധിച്ചിരുന്നില്ല. എങ്കിലും കിട്ടുന്ന വരുമാനത്തില് നിന്നും ചെറിയൊരു ഭാഗം അന്ന് പിറന്നാള് ആഘോഷത്തിനായി മാറ്റി വച്ചിരുന്നു.\nഎന്റെ അമ്മ കരമന സ്‌കൂളില് ആണ് പഠിപ്പിച്ചിരുന്നത്. സ്‌കൂളില് പോയി വരാനുള്ള ബസ് കാശ് ലാഭിച്ച് അമ്മ അന്നെനിക്ക് കേക്കും മിഠായിയും വാങ്ങി തരുമായിരുന്നു. അതൊക്കെയാണ് കുട്ടിക്കാലത്തെ പിറന്നാള് ഓര്‍മ്മകള്. ്‌തൊന്നും ഒരിക്കലും മറക്കാനാവില്ല. കഴിഞ്ഞ വര്‍ഷത്തെ ലോക്ഡൗണ് കാലത്ത് ഞാന് പാചക പരീക്ഷണങ്ങള് നടത്തുമായിരുന്നു. വീഡിയോകള് യൂട്യൂബില് അപ്ലോഡ്ണ് ചെയ്യുകയും പതിവായിരുന്നു. ആദ്യ ലോക്ഡൗണ് ഒരു പുതുമ നിറഞ്ഞ അനുഭവമായിരുന്നു. കാരണം ഈ തിരക്കുകള്‍ക്കിടയില് കിട്ടിയ അപ്രതീക്ഷിത ഇടവേള ആയിരുന്നു.\nഎന്നാല് നിലവിലെ സാഹചര്യം അങ്ങനെ അല്ലല്ലോ. കൊച്ചിയിലെ വീട്ടില് വന്നിട്ട് ഞാന് പാചക പരീക്ഷണങ്ങളൊന്നും നടത്തിയിട്ടില്ല. വീട്ടില് എന്റെ ഭാര്യ ലേഖ തന്നെയാണ് മൂന്ന് നേരവും ആഹാരം പാചകം ചെയ്യുന്നത്. അതിന് അവളോട് ഞാന് പ്രത്യേക നന്ദി അറിയിക്കുകയാണ്. കാരണം വീട്ടിലെ മുഴുവന് പണിയും ഒറ്റയ്ക്ക് ചെയ്യുക എന്നത് ഒട്ടും എളുപ്പമല്ല. വീട് വൃത്തിയാക്കലും പാചകവും എല്ലാം വളരെ ബുദ്ധിമുട്ടേറിയ കാര്യമാണ്. എന്റെ ഭാര്യ മാത്രമല്ല എല്ലാ കുടുംബിനികളും അങ്ങനെയാണ്.\nഈ വര്‍ഷത്തെ പിറന്നാള് ചെറിയ രീതിയില് വീട്ടില് ആഘോഷിക്കുകയാണ്. ആരെയും ക്ഷണിച്ചിട്ടില്ല. ഭാര്യ വച്ച് തരുന്ന ആഹാരം കഴിച്ച് സന്തോഷത്തോടെ ഇത്തവണത്തെ എന്റെ പിറന്നാള് കടന്ന് പോകുന്നു. പഴയത് പോലെ ഒരു കാലം തിരികെ വരട്ടേ എന്നാഗ്രഹിക്കുകയും പ്രാര്‍ഥിക്കുകയും ചെയ്യുകയാണ്. പിന്‍തിരിഞ്ഞ് നോക്കുമ്പോള് ഞാനെറേ ഭാഗ്യവാനാണെന്ന് തോന്നുന്നു. കാരണം ഒരുപാട് രാജ്യങ്ങളില് പോകാനും പരിപാടികള് അവതരിപ്പിക്കാനുമൊക്കെ സാധിച്ചു. ഇനിയും അങ്ങനെ സാധിക്കട്ടേ. എനിക്ക് എന്റെ സ്‌നേഹിതരോട് പറയാനുള്ളത് ഒരേയൊരു കാര്യം മാത്രമാണ്. ഭീതി നിറഞ്ഞ കാലമാണെങ്കിലും മനസ് എപ്പോഴും സന്തോഷത്തോടെ വെക്കാന് ശ്രമിക്കണം. അതാണ് കൊവിഡനെതിരെയുള്ള ഏറ്റവും വലിയ മരുന്ന്.\nMg Sreekumar Turns 64, Wife Lekha MG Sreekumar's Birthday Wish To Husband Goes Viral\nStory first published: Tuesday, May 25, 2021, 16:28 [IST]


സഹോദരനെ രക്ഷിക്കാനുളള ശ്രമത്തില് ഇരട്ടകളില് ഒരാള് വെടിയേറ്റു മരിച്ചു | USA Malayalam News Paper\nസഹോദരനെ രക്ഷിക്കാനുളള ശ്രമത്തില് ഇരട്ടകളില് ഒരാള് വെടിയേറ്റു മരിച്ചു\nStory Dated: Monday, December 15, 2014 01:04 hrs UTC\nഷിക്കാഗോ . അഞ്ച് മിനിട്ടിന്‍െറ വ്യത്യാസത്തില് പിറന്ന് വീണ അനുജനെ സംരക്ഷിക്കേണ്ട ഉത്തരവാദിത്വം ജേഷ്ഠനു തന്നെയാണ്. എന്നാല് അനുജനെ സംരക്ഷിക്കുവാന് ജീവന് നല്‍കേണ്ടിവരുമെന്ന് ഒരിക്കല് പോലും ജേഷ്ഠന് പ്രതീക്ഷിച്ചു കാണുകയില്ല.\nസംഭവം നടന്നതു ഡിസംബര് 13 ന് ശനിയാഴ്ച ഇരട്ട സഹോദരന്മാര് ഡിമോറിയൊ ഡിമാസിയെ സ്കൂളില് അറിയപ്പെടുന്നത് ബെയ്ലി ബോയ്സ് എന്നാണ് രണ്ടു പേര്‍ക്കും വയസ് 15. ശനിയാഴ്ച ഹൈസ്കൂള് ബാസ്ക്കറ്റ് ബോള് കളിക്ക് വേണ്ടിയാണ് ഇരുവരും വീട്ടില് നിന്നും പുറപ്പെട്ടത്. ബസ് സ്റ്റോപില് വെച്ചും, സ്കൂള് ഗ്രൌണ്ടില് വെച്ചും നാലു പേര് ചേര്‍ന്ന് ഇവരെ കളിയാക്കി. ഇവരുടെ പോക്കറ്റില് നിന്നും സാധനങ്ങള് പിടിച്ചു പറിക്കുന്നതിനിടയില് അനുജന് നിലത്തു വീണു അനുജനെ രക്ഷിക്കുവാനുളള ശ്രമം ആക്രമിയെ പ്രകോപിതനാക്കി. പോക്കറ്റില് നിന്നും തോക്കെടുത്ത് നിറയൊഴിച്ചത് ജേഷ്ഠന്‍െറ മാറിലായിരുന്നു. വെടിയേറ്റ ഡിമോറിയൊ സംഭവ സ്ഥലത്തു തന്നെ മരിച്ചതായി പൊലീസ് റിപ്പോര്‍ട്ട് ചെയ്തു.\nഅനുജനെ നല്ലതുപോലെ നോക്കണം. ജേഷ്ഠനോട് അമ്മൂമ്മയുടെ ഉപദേശം അതു മാത്രമായിരുന്നു. രണ്ടു പേരും ഒരുമിച്ചാണ് എപ്പോഴും യാþത്ര ചെയ്യുന്നതെങ്കിലും കൂടെ ആരെങ്കിലും പോകുക പതിവായിരുന്നു. എന്നാല് സംഭവം നടന്ന ദിവസം അവരോടൊപ്പം ആരും ഉണ്ടായിരുന്നില്ല. രണ്ടു പേരേയും വളര്‍ത്തിയ അമ്മൂമ്മക്ക് ദുഃഖം അടക്കാനായില്ല.\nവെടിവെച്ച പതിനേഴുകാരന് കാര്‍ലോസ് ജോണ്‍സനെ പൊലീസ് അറസ്റ്റ് ചെയ്തു.


October 8, 2020 | 12:05 pm IST\nഅബൂദബി: രാഹുല് ത്രിപാഠിയുടെ ഒറ്റയാള് പോരാട്ടത്തില് ഐ.പി.എല്ലില് ചെന്നൈ സൂപ്പര് കിങ്‌സിനെ പരാജയപ്പെടുത്തി കൊല്‍ക്കത്ത നൈറ്റ് റൈഡേഴ്‌സ്. 10 റണ്‍സിനായിരുന്നു ജയം. മത്സരത്തില് ബാറ്റിങ്ങിനിറങ്ങിയ കൊല്‍ക്കത്ത നിശ്ചിത ഓവറില് 10 വിക്കറ്റിന് 167 റണ്‍സെടുത്തു. എന്നാല് ചെന്നൈക്ക് അഞ്ചു വിക്കറ്റ് നഷ്ടത്തില് 157 റണ്‍സേ എടുക്കാന് കഴിഞ്ഞുള്ളൂ. 51 പന്തില് 81 റണ്‍സെടുത്ത കൊല്‍ക്കത്തയുടെ ത്രിപാഠി തന്നെയാണ് കളിയിലെ താരം. എട്ട് ഫോറും മൂന്ന് ബൗണ്ടറിയും താരത്തിന്റെ ബാറ്റില് നിന്നും പിറന്നു.\nതുടക്കത്തില് ഗില്ലും ത്രിപാഠിയും ചേര്‍ന്ന് ആദ്യ വിക്കറ്റില് മികച്ച കൂട്ടുകെട്ടിനായി ശ്രമിച്ചെങ്കിലും അഞ്ചാമത്തെ ഓവറില് ഗില്ലിനെ (11) പുറത്താക്കി താക്കൂര് ചെന്നൈക്ക് ആദ്യ ബ്രേക് ത്രു നല്‍കി. പിന്നീടെത്തിയവര്‍ക്ക് ക്രീസില് അധികം പിടിച്ചു നില്‍ക്കാനാവാതെ പവലിയനിലേക്ക് മടങ്ങേണ്ടി വന്നു. എന്നാല് മറുവശത്ത് മികച്ചൊരു കൂട്ട് ലഭിക്കാതെ ത്രിപാഠിയും നിരാശനായി. കൊല്‍ക്കത്ത നിരയില് മറ്റൊരാള്‍ക്കും 20ന് മുകളില് റണ്‍സ് കണ്ടെത്താനായില്ല. കഴിഞ്ഞ കളിയിലെ താരം നിധീഷ് റാണ (9), നായകന് ദിനേശ് കാര്‍ത്തിക് (12), കൂറ്റനടിക്കാരന് റസല് (2) എന്നിവരൊന്നും ഫോം കണ്ടെത്തിയില്ല. ചെന്നൈക്ക് വേണ്ടി ഡ്വെയ്ന് ബ്രാവോ മൂന്ന് വിക്കറ്റ് വീഴ്ത്തിയപ്പോള് ഷാര്‍ദുല് താക്കൂര്, സാം കറന്, കരണ് ശര്‍മ എന്നിവര് രണ്ടു വീതം വിക്കറ്റുകളും സ്വന്തമാക്കി.\nചെന്നൈക്ക് മികച്ച തുടക്കമാണ് ലഭിച്ചതെങ്കിലും മധ്യനിര ഫോമിലേക്കുയരാത്തത് തിരിച്ചടിയായി. അര്‍ധ സെഞ്ചുറി നേടിയ വാട്‌സനാണ്(40 പന്തില് 50) ടോപ് സ്‌കോറര്. റായിഡുവും(27 പന്തില് 30) സംഭാവന നല്‍കി. ഒരു സമയത്ത് 12.1 ഓവറില് 99 റണ്‍സെന്ന നിലയിലായിരുന്നു ചെന്നൈ. എന്നാല് പിന്നീട് റണ്‍സ് വിട്ടുകൊടുക്കുന്നതില് കൊല്‍ക്കത്ത ബൗളര്‍മാര് പിശുക്ക് കാണിച്ചതോടെ ജയം കൊല്‍ക്കത്തയ്‌ക്കൊപ്പം നിന്നു. അവസാന സമയത്ത് ജഡേജ ആഞ്ഞടിച്ചെങ്കിലും (എട്ട് പന്തില് 21) ജയം അന്യമായി.


വെസ്റ്റ് ബംഗാളിലെ ആദിവാസി സമൂഹത്തിൽ തിരിച്ചറിവിന്റെ പ്രകാശം തെളിച്ച സന്യാസിനിമാർ | Catholic Church News Malayalam\nHome Mission Month 2019 Mission Experience വെസ്റ്റ് ബംഗാളിലെ ആദിവാസി സമൂഹത്തിൽ തിരിച്ചറിവിന്റെ പ്രകാശം തെളിച്ച സന്യാസിനിമാർ\nവെസ്റ്റ് ബംഗാളിലെ ആദിവാസി സമൂഹത്തിൽ തിരിച്ചറിവിന്റെ പ്രകാശം തെളിച്ച സന്യാസിനിമാർ\nവികസനം എത്തിനോക്കാത്ത ഉൾപ്രദേശം. കണ്ണെത്താ ദൂരത്തോളം വ്യാപിച്ചുകിടക്കുന്ന തേയില തോട്ടങ്ങൾ. വാഹനങ്ങളുടെ ശല്യമോ മറ്റ് ശബ്ദങ്ങളോ ഒന്നുമില്ലാത്ത പ്രശാന്തസുന്ദരമായ പ്രദേശം. പകൽവെളിച്ചത്തിൽ കാണാൻ ഭംഗിയാണെങ്കിലും നേരം ഇരുളുന്നതോടെ അവസ്ഥ മാറും. കാട്ടാനയും മറ്റു വന്യമൃഗങ്ങളും സ്വൈര്യവിഹാരം നടത്തുന്ന ഇടമായി ഇവിടം മാറും. കറണ്ടില്ല, മതിയായ വാഹനങ്ങളില്ല, വിദ്യാഭ്യാസ സ്ഥാപനങ്ങളോ, ആശുപത്രികളോ ഒന്നും ഇല്ല.\nമിഷൻ പ്രവർത്തനത്തിനായി ആദ്യമായി വെസ്റ്റ് ബംഗാളിലെത്തിയ സി. ഡോ. റാണി റോസ് എസ്.എ.ബി.എസ്, അന്ന് താൻ കണ്ട കാഴ്ചകൾ പറഞ്ഞുതുടങ്ങിയത് ഇങ്ങനെയാണ്. ഗൈനക്കോളജി ഡോക്ടറായ സി. റാണി റോസ്, പതിനഞ്ചു വർഷങ്ങൾക്കു മുമ്പാണ് ഇവിടെ എത്തിയത്. അന്നു മുതൽ താൻ കണ്ട, അനുഭവിച്ചറിഞ്ഞ മാറ്റങ്ങളെക്കുറിച്ച് ലൈഫ് ഡേയുമായി പങ്കുവയ്ക്കുകയാണ് സിസ്റ്റർ.\nജസ്യൂട്ട് വൈദികരുടെ സഹായത്തോടെ\nതേയില തോട്ടങ്ങൾ തിങ്ങിനിറഞ്ഞ സ്ഥലം. അങ്ങനെയൊരു സ്ഥലത്തെ ആളുകളുടെ പ്രധാന വരുമാന മാർഗ്ഗം അതു തന്നെ ആയിരിക്കുമെന്ന് പ്രത്യേകം പറയേണ്ടതില്ലല്ലോ. തേയില തോട്ടങ്ങളിൽ ജോലി ചെയ്യുന്നവരുടെ വരുമാനം, ഒരു ശരാശരി മലയാളിക്ക് ഊഹിക്കാവുന്നതേയുള്ളൂ. വളരെ കുറഞ്ഞ ശമ്പളം. കൂടുതൽ കഷ്ടപ്പാട്. അതിനാൽ തന്നെ, തീർത്തും ദരിദ്രമായ ഒരു സമൂഹമായിരുന്നു വെസ്റ്റ് ബംഗാളിലേത്. ജീവിതത്തിന്റെ രണ്ടറ്റം കൂട്ടിമുട്ടിക്കാനുള്ള ശ്രമത്തിനിടയിൽ കറണ്ടും ശുദ്ധജലവും ഗതാഗതസൗകര്യവും ഒക്കെ അവർക്ക് ആർഭാടമായേ തോന്നിയിരുന്നുള്ളൂ. അങ്ങനെയുള്ളവരുടെ ഇടയിലേയ്ക്കാണ് പ്രകാശം പരത്തിക്കൊണ്ട് ജസ്യൂട്ട് വൈദികർ കടന്നുവരുന്നത്.\nഅവർ ആ തേയില തോട്ടങ്ങളിൽ ജോലി ചെയ്യുന്ന ക്രൈസ്തവർക്കായി ഒരു ദേവാലയം സ്ഥാപിച്ചു. ദേവാലയ നിർമ്മാണം കഴിഞ്ഞു. ആ ദേവാലയത്തിൽ വൈദികരെ സഹായിക്കാൻ ശുശ്രൂഷികൾ ആവശ്യമാണല്ലോ. പതിവുള്ളതു പോലെ, വൈദികർ അൾത്താര ബാലന്മാരാകാൻ യോഗ്യതയുള്ളവരെ തിരഞ്ഞു. അച്ചന്മാർ വിളിച്ചപ്പോൾ കുട്ടികളെത്തി. പതിവുപോലെ, ബൈബിൾ വായിക്കുന്നതിനായി ഒരാളെ ഏൽപിച്ചു. ബൈബിൾ കയ്യിൽ കൊടുത്തതോടെ അവരുടെ ഭാവം മാറി. അന്നുവരെ കണ്ടിട്ടില്ലാത്ത എന്തോ വസ്തു കണ്ട് പേടിച്ചു നിൽക്കുന്നതു പോലെ. ‘ബൈബിൾ ആണ്, വായിക്കണം’ എന്ന് കാര്യം പറഞ്ഞു മനസിലാക്കി. കേട്ടപാതി അവർ പറഞ്ഞു: “ഞങ്ങൾക്ക് വായിക്കാൻ അറിയില്ല, എഴുതാനും.”\nനിരക്ഷരരുടെ ഒരു വലിയ സമൂഹം. അതിനിടയിലാണ് തങ്ങൾ എത്തിയത് എന്ന ബോധം അച്ചന്മാരെ, ഒരു സ്കൂൾ തുടങ്ങുവാൻ പ്രേരിപ്പിച്ചു. ആ സ്കൂളിന്റെ പ്രവർത്തനവും നിർമ്മാണവും, തുടർന്നുള്ള അധ്യാപനവും ഒക്കെയായി ബന്ധപ്പെട്ടാണ് ഇരുപതു വർഷങ്ങൾക്ക് മുമ്പ് എസ്.എ.ബി.എസ് സന്യാസിനിമാർ വെസ്റ്റ് ബംഗാളിൽ എത്തുന്നത്. തുടർന്നുള്ള മിഷൻ പ്രവർത്തനത്തിൽ വൈദികർക്കൊപ്പം ആയിരുന്നുകൊണ്ട് ബംഗാളിലെ ആദിവാസി സമൂഹത്തിനിടയിൽ, വളരെയേറെ മാറ്റങ്ങൾ കൊണ്ടുവരുവാൻ അവർക്ക് കഴിഞ്ഞു. “അന്ന് കണ്ട ബംഗാൾ അല്ല ഇന്ന്. വളരെയേറെ മാറ്റങ്ങൾ വന്നിരിക്കുന്നു” – സി. റാണി തങ്ങളുടെ പ്രവർത്തനങ്ങളെ വിവരിച്ചു തുടങ്ങി.\nമലേറിയയെ തുടച്ചുനീക്കിയ സന്യാസ സമൂഹം\nഒരു സമയത്ത് മലേറിയ അതിരൂക്ഷമായി പടർന്നുപിടിച്ചു കൊണ്ടിരുന്ന സ്ഥലമായിരുന്നു വെസ്റ്റ് ബംഗാൾ. 1992-ൽ ജസ്യൂട്ട് അച്ചന്മാർ ഇവിടെയെത്തുമ്പോൾ ധാരാളം ആളുകൾ മലേറിയ ബാധിച്ചു മരിച്ചിരുന്നു. വളരെ വൃത്തിഹീനമായ സാഹചര്യം. മലിനജലം കെട്ടിക്കിടക്കുന്ന അവസ്ഥ. ഇതൊക്കെ മലേറിയ പടർന്നു പിടിക്കുന്നതിനും അനേകം ജീവനുകൾ ഇല്ലാതാകുന്നതിനും കാരണമായിരുന്നു. പലരും സെറിബ്രൽ മലേറിയ എന്ന തീവ്രരോഗത്തിന് കീഴടങ്ങി. ഒപ്പംതന്നെ, അന്ന് സ്‌കൂളിന്റെ പണിക്കായി എത്തിയ നിർമ്മാണ തൊഴിലാളികളിൽ പലരും മലേറിയ ബാധിതരായി മരണമടഞ്ഞു. കാര്യങ്ങളുടെ ഗുരുതരാവസ്ഥ മനസിലാക്കിയ വൈദികർ 2000-ൽ ഇവിടെ ഒരു ആശുപത്രി സ്ഥാപിക്കുകയും അതിന്റെ ചുമതല എസ്.എ.ബി.എസ് സിസ്റ്റർമാരെ ഏൽപ്പിക്കുകയും ചെയ്തു.\nആശുപത്രി തുടങ്ങിയെങ്കിലും ആദ്യമൊക്കെ അവിടെ ആളുകൾ വരുന്നതിന് മടി കാണിച്ചിരുന്നു. അതിനു കാരണം, അവരുടെയിടയിലെ അന്ധവിശ്വാസം തന്നെയായിരുന്നു. പനി വന്നാൽ ഭൂതം കൂടിയതാണെന്നും മറ്റും പറഞ്ഞു മന്ത്രവാദിയുടെ അടുക്കൽ കൊണ്ടുപോവുക ഇവരുടെയിടയിലെ പതിവായിരുന്നു. ഇത്തരം ആചാരങ്ങൾ കൊണ്ടു തന്നെ പലപ്പോഴും, അതീവ ഗുരുതരാവസ്ഥയിലാണ് ആദ്യകാലങ്ങളിൽ ആളുകൾ ആശുപത്രിയിൽ എത്തിയിരുന്നത്. ഇത്തരം സാഹചര്യങ്ങളിൽ അവരെ കാര്യങ്ങൾ പറഞ്ഞു മനസിലാക്കുക എന്നത് ബുദ്ധിമുട്ടേറിയ ഒന്നായിരുന്നു.\nമലേറിയ പടർന്നുപിടിക്കുന്നത് രൂക്ഷമായതോടെ അതിനെതിരായ ബോധവൽക്കരണവും മറ്റും സിസ്റ്റർമാരുടെ നേതൃത്വത്തിൽ ശക്തമാക്കി. അവർ ഗ്രാമങ്ങളും വീടുകളും കയറിയിറങ്ങി. മലേറിയയുടെ ലക്ഷണങ്ങളേയും കാരണങ്ങളേയും കുറിച്ച് ജനങ്ങളെ ബോധവാന്മാരാക്കി. കൊതുകിനെ ഇല്ലായ്മ ചെയ്യുന്നതിനുള്ള മാർഗ്ഗങ്ങളും മറ്റും നിർദ്ദേശിച്ചു. അതിനായി തന്നെ നിരവധി വീടുകളിൽ കയറിയിറങ്ങി. കൂടാതെ, ഗവണ്മെന്റിന്റെ ഭാഗത്തു നിന്ന് നല്ല സഹകരണവും ഉണ്ടായി. വയ്യാതെ വീടുകളിൽ കഴിയുന്നവരെ ആശുപത്രിയിലെത്തിച്ച് ചികിത്സ നൽകി. അങ്ങനെ പതിയെപ്പതിയെ മലേറിയ പത്തി താഴ്ത്തിത്തുടങ്ങി. സിസ്റ്റർമാരുടെ പ്രവർത്തനം ഫലം കണ്ടു. വൈകാതെ തന്നെ മലേറിയയെ ഈ പ്രദേശത്തു നിന്നും പൂർണ്ണമായും തുടച്ചുനീക്കുവാൻ ഈ സന്യാസിനികളുടെ നേതൃത്വത്തിലുള്ള പ്രവർത്തനങ്ങൾക്ക് കഴിഞ്ഞു.\nനിരക്ഷരരെ അക്ഷരദീപത്തിന്റെ പ്രകാശത്തിലേയ്ക്ക് കൈപിടിച്ചു നടത്തിയ മിഷൻ പ്രവർത്തനം\nവെസ്റ്റ് ബെംഗാളിൽ അധികവുമുണ്ടായിരുന്നത് എഴുത്തും വായനയും അറിയാത്ത ആളുകളായിരുന്നുവെന്ന് പറഞ്ഞല്ലോ. എന്നാൽ, ആ അവസ്ഥ തൊണ്ണൂറുകളിലോ എൺപതുകളിലോ ആയിരുന്നു എന്ന് കരുതരുത്. 2009-ൽ അതായിരുന്നു അവസ്ഥ. മുമ്പ് അതിനേക്കാൾ മോശവും. സിസ്റ്റർ സംസാരം തുടർന്നു. ഇവിടെയുള്ള ആളുകൾക്ക് പഠിക്കണമെന്നോ അതുകൊണ്ടുള്ള നേട്ടം എന്തെന്നോ ഒന്നും അറിയില്ലായിരുന്നു. അവരുടെ ലോകം ആ തേയില തോട്ടങ്ങളിൽ ഒതുങ്ങിയിരുന്നു. എന്നാൽ, മിഷനറിമാരുടെ വരവോടെ ഈ അവസ്ഥയ്ക്ക് മാറ്റം വന്നുതുടങ്ങി. എങ്കിൽ തന്നെയും ഇവിടുത്തെ കുട്ടികൾക്ക് പഠിക്കുന്നതിനോട് അത്ര താല്പര്യം ഇല്ല. വല്ല ജോലിയും ഏൽപ്പിക്കുകയാണെങ്കിലോ, ഓടിനടന്ന് ചെയ്യും. പഠിക്കാൻ അത്ര ഉത്സാഹം പോരാ – സിസ്റ്റർ പറഞ്ഞു.\nഎങ്കിലും ഉൾഗ്രാമങ്ങളിൽ നിന്നുമുള്ള കുട്ടികളെ സ്‌കൂളിൽ എത്തിച്ചു പഠിപ്പിക്കുവാൻ ഇവർ ശ്രമിക്കുന്നു. പെൺകുട്ടികൾക്കായി പ്രത്യേക ഹോസ്റ്റൽ സൗകര്യവും മറ്റും ഏർപ്പെടുത്തി അവരുടെ വിദ്യാഭ്യാസ കാര്യങ്ങളിൽ സിസ്റ്റർമാർ ശ്രദ്ധിക്കുന്നു. തീരെ പാവപ്പെട്ട വീടുകളിലെ കുട്ടികൾക്ക്, അവർക്ക് അർഹമായ ആനുകൂല്യങ്ങളും മറ്റും ലഭ്യമാക്കുന്നുണ്ട് എന്ന് ഉറപ്പ് വരുത്തുവാനും ഈ സന്യാസിനിമാർ ശ്രദ്ധിച്ചു പോരുന്നു. ഇതിന്റെയൊക്കെ ഫലമായി ഇപ്പോൾ പന്ത്രണ്ടാം ക്ലാസ് വരെ പഠിച്ച കുട്ടികളുണ്ട്. ഇവരൊക്കെ പുറത്ത് നഗരങ്ങളിൽ ജോലിക്കും മറ്റും പോകാൻ തുടങ്ങിയിരിക്കുന്നു. അതിന്റേതായ നേരിയ വ്യത്യാസങ്ങൾ കാണുന്നുമുണ്ട്.\nനിശബ്ദമായ ദൈവവചന പ്രഘോഷണം\nസിസ്റ്ററെ ഇവിടെ പ്രാർത്ഥനാ മുറിയുണ്ടോ? ചോദ്യം കേട്ട സിസ്റ്റർ ഒരു നിമിഷം നിന്നു. തിരിഞ്ഞു നോക്കി. ഒരു ഹൈന്ദവ സ്ത്രീയാണ്. പല മന്ത്രവാദികളുടെയും ഇടയിൽ പോയി ചികിൽസിച്ചു. അവസാനം ഇവിടെ എത്തിയതാണ്. ഇവിടെയെത്തിയപ്പോൾ മുതൽ വല്ലാത്ത ഒരു ശാന്തത അനുഭവപ്പെടുന്നു. അവർ പറയുമ്പോൾ സിസ്റ്ററിന്റെ മുഖത്ത് ഒരു ചെറിയ പുഞ്ചിരി ഉണ്ടായിരുന്നു. നിശബ്ദമായി നിന്നുകൊണ്ട് ദൈവത്തെ പ്രഘോഷിക്കാൻ പറ്റിയതിലുള്ള സംതൃപ്തിയായിരുന്നു ആ മുഖത്ത്. ഇത് പലരും പറഞ്ഞു കേട്ടിട്ടുണ്ട്. ഈ ആശുപത്രിയിൽ എത്തുമ്പോൾ ഒരു ശാന്തി, സമാധാനം അനുഭവപ്പെടുന്നു എന്ന്. രോഗം ഒക്കെ സൗഖ്യപ്പെട്ടു കഴിഞ്ഞു അവർ വന്നു പറയും ” സിസ്റ്ററിന്റെ ദൈവത്തിൽ എനിക്കും വിശ്വാസമാണ്” എന്ന്. ഒരു സന്യാസിയുടെ ജീവിതം ധന്യമാകുവാൻ അതു തന്നെ ധാരാളം.\nഇവിടെ ദൈവത്തെക്കുറിച്ചും ദൈവസ്നേഹത്തെക്കുറിച്ചും അധികമൊന്നും ആരും ആരോടും പറയുന്നില്ല. മറിച്ച്, തങ്ങളുടെ ജീവിതം കൊണ്ട് കാണിച്ചുകൊടുക്കുകയാണ് ഈ സന്യാസിനിമാർ. പാവങ്ങളുടെ ഇടയിൽ അവരുടെ ആരോഗ്യം മെച്ചപ്പെടുത്താനും സുരക്ഷതമായ ജീവിതം നയിക്കുവാനുമുള്ള നിർദ്ദേശങ്ങളും പ്രവർത്തനങ്ങളും സേവനങ്ങളുമായി ഓടുകയാണ് ഇവർ. അതിന് ഇവരെ നിർബന്ധിക്കുന്നത് ദൈവസ്നേഹം തന്നെ.\nഇനിയും ധാരാളം സ്വപ്നങ്ങളുണ്ട്. കുട്ടികളുടെ വിദ്യാഭ്യാസം കൂടുതൽ മെച്ചപ്പെടുത്തുക, ക്യാൻസർ രോഗികളെ പരിപാലിക്കാൻ പാലിയേറ്റിവ് കെയർ സംവിധാനം അങ്ങനെ പലതും. അതിനൊക്കെ പിന്നിൽ ഇവർക്ക് ഒരു ലക്ഷ്യം മാത്രം. കർത്താവ് ഏൽപിച്ച ജനത്തെ അവിടുത്തേയ്ക്കായി നേടുക. അത്ര തന്നെ. അതിനായുള്ള ഇവരുടെ പ്രവർത്തനങ്ങളിൽ നമുക്കും പ്രാർത്ഥനയിലൂടെ പിൻബലം നൽകാം.


മെസി നയിക്കും; അഗ്വേറോയെ തിരികെവിളിച്ചു | Sports | Deshabhimani | Thursday May 23, 2019\nമെസി നയിക്കും; അഗ്വേറോയെ തിരികെവിളിച്ചു\nകോപ അമേരിക്ക ടൂർണമെന്റിനുള്ള അർജന്റീന ടീമിലേക്ക‌് മുന്നേറ്റക്കാരൻ സെർജിയോ അഗ്വേറോയെ തിരികെവിളിച്ചു. 23 അംഗ ടീമിനെയാണ‌് പരിശീലകൻ ലയണൽ സ‌്കളോണി പ്രഖ്യാപിച്ചത‌്. ലയണൽ മെസിയാണ‌് നായകൻ. ഇന്റർ മിലാൻ സ‌്ട്രൈക്കർ മൗറോ ഇകാർഡിയെ വീണ്ടും തഴഞ്ഞു. ജൂൺ 14നാണ‌് കോപ തുടങ്ങുന്നത‌്. ബ്രസീലാണ‌് വേദി.\nറഷ്യൻ ലോകകപ്പിന‌് ശേഷം അഗ്വേറോയെ ടീമിലേക്ക‌് പരിഗണിച്ചിരുന്നില്ല. ഈ സീസണിൽ ഇംഗ്ലീഷ‌് പ്രീമിയർ ലീഗിൽ മാഞ്ചസ‌്റ്റർ സിറ്റിക്കുവേണ്ടി പുറത്തെടുത്ത തകർപ്പൻ പ്രകടനം അഗ്വേറോയ‌്ക്ക‌് അർജന്റീന ടീമിലേക്ക‌് വീണ്ടും വഴിയൊരുക്കി. 21 ഗോളാണ‌് സിറ്റിക്കായി അഗ്വേറോ ഈ സീസണിൽ നേടിയത‌്. മെസി, അഗ്വേറോ, ഏഞ്ചൽ ഡി മരിയ ഉൾപ്പെടെ റഷ്യൻ ലോകകപ്പിൽ കളിച്ച ഒമ്പതുപേർ മാത്രമാണ‌് സ‌്കളോണിയുടെ സംഘത്തിൽ ഇടംനേടിയത‌്. മെസി മാർച്ചിൽ വെനസ്വേലയുമായുള്ള സൗഹൃദ മത്സരത്തിലാണ‌് തിരിച്ചെത്തിയത‌്. 2015, 2016 കോപ ചാമ്പ്യൻഷിപ്പുകളിൽ അർജന്റീന ഫൈനലിൽ തോൽക്കുകയായിരുന്നു. രണ്ട‌് തവണയും ചിലിയായിരുന്നു എതിരാളികൾ. 2016ലെ തോൽവിക്കുശേഷം വിരമിക്കൽ പ്രഖ്യാപിച്ച മെസി ലോകകപ്പിനുവേണ്ടി തീരുമാനം മാറ്റി. 1993ലാണ‌് അർജന്റീന അവസാനമായി കോപ കിരീടം നേടിയത‌്.\nകോപയിൽ ഗ്രൂപ്പ‌് ബിയിലാണ‌് അർജന്റീന. കൊളംബിയ, പരാഗ്വേ, ഖത്തർ ടീമുകളാണ‌് ഗ്രൂപ്പ‌് ഘട്ടത്തിലെ എതിരാളികൾ. അതിനുമുമ്പ‌് ജൂൺ ഏഴിന‌് നിക്കരാഗ്വയുമായി സൗഹൃദമത്സരം കളിക്കും.\nഗോൾ കീപ്പർമാർ–- ഫ്രാങ്കോ അർമാണി, അഗസ‌്റ്റിൻ മർച്ചെസിൻ, എസ‌്റ്റെബാൻ അൻഡ്രാഡ.\nപ്രതിരോധം–-യുവാൻ ഫോയ‌്ത, നിക്കോളാസ‌് ഒട്ടമെൻഡി, ജെർമൻ പെസെല്ല, നിക്കോളാസ‌് താളിയാഫിക്കോ, റാമിറോ ഫുനെസ‌് മോറി, റെൻസോ സറാവിയ, മാർകോസ‌് അക്യുന, മിൽട്ടൺ സാസ‌്കോ.\nമധ്യനിര–- ലിയനാർഡോ പരാഡെസ‌്, ഗയ‌്ദോ റോഡ്രിഗസ‌്, ജിയോവാനി ലെ സെൽസോ, എക‌്സെക്വയ‌്ൽ പലാസിയോസ‌്, റോബർട്ടോ പെരേര, റോഡ്രിഗോ ഡി പോൾ, ഏഞ്ചൽ ഡി മരിയ.\nമുന്നേറ്റം–- ലയണൽ മെസി, സെർജിയോ അഗ്വേറോ, ലൗതാരോ മാർട്ടിനെസ‌്, പൗളോ ഡിബാല, മതിയാസ‌് സുവാരെസ‌്.\nനെയ്‌മറുടെ വരവ് ഇഷ്ടപ്പെടുന്നു: മെസി\nഫിഫ താരമാകാൻ മെസി, റൊണാൾഡോ, വാൻഡിക്\nസൗഹൃദം പങ്കിട്ട് മെസിയും റൊണാൾഡോയും\nമെസിക്കും റൊണാൾഡോയ്‌ക്കും മുന്നിൽ വാൻഡിക്\nമെസിക്ക്3മാസം വിലക്ക്


ഉത്സവങ്ങളും വിശേഷ ദിവസങ്ങളും Archives - സനാതൻ സംസ്ഥ\nസനാതൻ സംസ്ഥ > Latest Articles > അധ്യാത്മം പ്രായോഗികമാക്കൂ > ഉത്സവങ്ങളും വിശേഷ ദിവസങ്ങളും\nചൈത്ര ശുക്ല പ്രതിപദയിൽ പുതുവർഷം ആഘോഷിക്കൂ !\nചൈത്ര ശുക്ല പ്രതിപദ അതായത് യുഗാദി ദിവസമാണ് പ്രപഞ്ചം സൃഷ്ടിക്കപ്പെട്ടത്. അതിനാൽ, ഈ ദിവസം പുതുവർഷത്തിന്‍റെ യഥാർത്ഥ തുടക്കമാണ്.\nCategories യുഗാദി (പുതുവര്‍ഷാരംഭം)\nപതിനാല് വർഷങ്ങളുടെ വനവാസത്തിനുശേഷം ഭഗവാൻ ശ്രീരാമൻ അയോധ്യയിൽ തിരിച്ചു വന്നതിന്‍റെ ആനന്ദത്തിലാണ് പ്രജകൾ ദീപോത്സവം ആഘോഷിച്ചത്. അന്നു മുതലാണ് ദീപാവലി ആഘോഷിച്ചു വരുന്നത്.\nOctober 6, 2021 August 25, 2021\nഎല്ലാ ദേവന്മാരിലും ജഗദ്ഗുരുവായി അറിയപ്പെടുന്ന ഏകദേവനാണ് ശ്രീകൃഷ്ണ ഭഗവാൻ. ഈ ലേഖനത്തിലൂടെ നമുക്ക് ശ്രീകൃഷ്ണ ജന്മാഷ്ടമിക്ക് ചെയ്യേണ്ട ശ്രീകൃഷ്ണ ഭഗവാന്‍റെ ഉപാസനയുമായി ബന്ധപ്പെട്ട ചില കാര്യങ്ങളും അവയുടെ ശാസ്ത്രവും മനസ്സിലാക്കാം.\nCategories ശ്രീകൃഷ്ണ ജന്മാഷ്ടമി, ശ്രീകൃഷ്ണൻ\nചതുർമാസത്തിൽ മഹാവിഷ്ണു ശേഷശയനത്തിൽ യോഗനിദ്രയിലായിരിക്കും. ഈ കാലഘട്ടം ശ്രീവിഷ്ണുവിന്‍റെ ഉപാസനയ്ക്കു വളരെ ഉത്തമമാണ്. നാം ചെയ്യുന്ന ഉപാസനയെല്ലാം ശ്രീവിഷ്ണുവിന്‍റെ പാദങ്ങളിൽ സമർപ്പിക്കപ്പെടുന്നു, എന്നാണ് വിശ്വാസം.\nവ്യാസപൂർണിമ അതായത് ഗുരുപൂർണിമ ശകവർഷ ആഷാഢ പൂർണിമ ദിനത്തിനാണ് ആഘോഷിക്കുന്നത്. ഈ വർഷം കൊറോണയുടെ പശ്ചാത്തലത്തിൽ, വീട്ടിൽ ഇരുന്ന് ശ്രീ ഗുരുവിന്റെ പടം വച്ച് പൂജിക്കുകയോ, ഭക്തിയോടെ മാനസപൂജ നടത്തുകയോ ചെയ്താലും ഗുരുവിന്റെ അനുഗ്രഹം ലഭിച്ചിരിക്കും.\nധർമ സംസ്ഥാപനത്തിന് വേണ്ടി\nസർവസ്വവും സമർപ്പിക്കുവാൻ തയ്യാറാകുക !


U.S. visa applicants to be asked for social media history Social media US -അമേരിക്കയിലേക്ക് പറക്കണമെങ്കില് സോഷ്യല് മീഡിയ ഹിസ്റ്ററി കാണിക്കണം!\nU S Visa Applicants To Be Asked For Social Media History Social Media Us\nസോഷ്യല് മീഡിയ അക്കൗണ്ടുകള് പരിശോധനയ്ക്ക് വിധേയമാക്കുന്നത് വ്യക്തി സ്വാതന്ത്ര്യത്തിലുള്ള കടന്നുകയറ്റമാണെന്ന വിമര്‍ശനവുമുണ്ട്\nMay 31, 2019 07:20:07 pm\nവാഷിങ്ടണ്: യു.എസ് വിസയ്ക്കായി അപേക്ഷിക്കുന്നവരുടെ സോഷ്യല് മീഡിയ അക്കൗണ്ടുകളും ഇനിമുതല് പരിശോധിക്കപ്പെട്ടേക്കാം. അമേരിക്കയിലേക്ക് പോകുന്ന വിദേശികളുടെ സോഷ്യല് മീഡിയ അക്കൗണ്ട് ഹിസ്റ്ററി പരിശോധിക്കുന്ന കാര്യം യുഎസ് സര്‍ക്കാറിന്റെ പരിഗണനയിലാണ്. ഓഫീസ് ഓഫ് മാനേജുമെന്റ് ആന്‍ഡ് ബഡ്ജറ്റ് (ഒഎംബി) ഇക്കാര്യത്തില് അനുമതി നല്‍കിയാല് സോഷ്യല് മീഡിയ അക്കൗണ്ടുകളുടെ ഹിസ്റ്ററിയും പരിശോധിക്കപ്പെടും.\nRead More: യുഎസ് റിയാലിറ്റി ഷോയിൽ7കോടി രൂപ സമ്മാനമായി നേടി ചെന്നൈ സ്വദേശിയായ ബാലൻ\nഅവസാന അഞ്ച് വര്‍ഷം ഉപയോഗിച്ച സോഷ്യല് മീഡിയ അക്കൗണ്ട് ഹിസ്റ്ററിയാണ് പരിശോധിക്കുക. നിയമവിധേയമായാല് 14.7 മില്യണ് ജനങ്ങളെയാണ് ഇത് ബാധിക്കുക. ഭീകരാക്രമണം തടയുന്നതിന്റെ ഭാഗമായാണ് ഇങ്ങനെയൊരു തീരുമാനമെന്നാണ് അധികൃതര് വിശദീകരിക്കുന്നത്. ദേശീയ വിഷയങ്ങളുമായി ബന്ധപ്പെട്ടാണ് ഇങ്ങനെയൊരു പരിശോധനയ്ക്ക് കളമൊരുങ്ങുന്നത്.\nഎന്നാല്, ഇതിനെതിരെയും നിരവധി പേര് രംഗത്തെത്തിയിട്ടുണ്ട്. വിവിധ സംഘടകളും ഈ തീരുമാനത്തിനെതിരെ പ്രതിഷേധിക്കുന്നു. സോഷ്യല് മീഡിയ അക്കൗണ്ടുകള് പരിശോധനയ്ക്ക് വിധേയമാക്കുന്നത് വ്യക്തി സ്വാതന്ത്ര്യത്തിലുള്ള കടന്നുകയറ്റമാണെന്നാണ് വിമര്‍ശനം.\nപുതിയ നിര്‍ദേശത്തിന് 2017 മെയ് 23ന് ഓഫീസ് ഓഫ് മാനേജ്‌മെന്റ് ആന്റ് ബജറ്റിന്റെ അംഗീകാരം ലഭിച്ചിരുന്നു. 710,000 കുടിയേറ്റക്കാരെയും 14 മില്യണ് നോണ് ഇമ്മിഗ്രന്റ് വിസാ അപേക്ഷകരെയും ബാധിക്കുന്നതാണ് അമേരിക്കയുടെ പുതിയ നീക്കം.\nTags: America, Social Media


പേടിപ്പെടുത്തുന്ന '9' ദിനങ്ങൾ : ആകാംക്ഷയും ഭയവുമുണര്‍ത്തി9ന്റെ ട്രെയിലര്. - M Today Online\nമലയാള സിനിമയിൽ ഇന്നേവരെ കണ്ടിട്ടില്ലാത്ത വിസ്മയം തീർക്കുന്ന ട്രെയിലർ9ന്റെ. പേടിപ്പെടുത്തുന്ന9ദിവസത്തിന്റെ കഥയെന്ന് ട്രെയിലറിലൂടെ സൂചന നല്കുന്നു. ഒരേ സമയം ആകാംക്ഷയും ദുരൂഹതയും നിറഞ്ഞതാണ് ട്രെയിലര്. സയന്‍സ് ഫിക്ഷന്, ഹൊറര് ചിത്രമാണിതെന്നാണ് ട്രെയിലര് നല്‍കുന്ന സൂചന. പൃഥ്വിരാജ് നായകനായ സിനിമ സംവിധാനം ചെയ്യുന്നത് ജെനൂസ് മുഹമ്മദാണ്. ദുല്‍ഖര് സല്‍മാന് നായകനായ 100 ഡേയ്‌സ് ഓഫ് ലവിന് ശേഷം ജെനൂസ് മുഹമ്മദ് ഒരുക്കുന്ന ചിത്രമാണിത്. സിനിമയുടെ തിരക്കഥയും ജെനുസ് തന്നെയാണ് ഒരുക്കിയിരിക്കുന്നത്.\nആല്‍ബര്‍ട്ട് എന്ന അച്ഛനും ആദം എന്ന മകനും തമ്മിലെ ബന്ധമാണ് ചിത്രത്തിന്‍റെ മുഖ്യ പ്രമേയം. ആല്‍ബര്‍ട്ടായി പൃഥ്വിരാജും ആദമായി അലോകുമെത്തുന്നു. ‘ഗോദ’യിലൂടെ മലയാളത്തിലെത്തിയ വാമിഖയാണ് ചിത്രത്തിലെ നായിക. മംമ്ത മോഹന്‍ദാസും ഒരു പ്രധാന വേഷത്തില് എത്തുന്നുണ്ട്. ഡോ. ഇനയത്ത് ഖാന് എന്ന ശ്രദ്ധേയ കഥാപാത്രമായി പ്രകാശ് രാജും ചിത്രത്തിലുണ്ട്. ടോണി ലൂക്ക്, ശേഖര് മേനോന്, വിശാല് കൃഷ്ണ, ആദില് ഇബ്രാഹിം എന്നിവരാണ് മറ്റു താരങ്ങള്.\nപൃഥ്വിരാജ് പ്രൊഡക്ഷന്‍സും ആഗോള സിനിമ നിര്‍മ്മാണ കമ്പനിയായ സോണി പിക്ചേഴ്സും ആദ്യമായി കൈകോര്‍ക്കുന്ന ചിത്രമാണ് 9. ആദ്യമായാണ് സോണി പിക്ച്ചേഴ്സ് ഒരു മലയാള സിനിമയുടെ നിര്‍മാണ പങ്കാളിയാകുന്നത്. അഭിനന്ദ് രാമാനുജം ഛായാഗ്രഹണം നിര്‍വഹിക്കുന്ന ചിത്രത്തിന് സംഗീതം ഒരുക്കുന്നത് ഷാന് റഹമാന് ആണ്. ഫെബ്രുവരി ഏഴിന് ചിത്രം തിയേറ്ററുകളിലെത്തും.\nപുതിയ ചിത്രത്തിൽ ലോകത്തിലെ സമ്പന്നനായ മലയാളിയായി മമ്മൂട്ടി !!


എസ്എസ്എല്‍സി ഫലം പുനഃപ്രസിദ്ധീകരിച്ചു: വിജയശതമാനം ഉയര്‍ന്നു :: Janmabhumi Daily\nSunday 26 April 2015 10:17 am IST\nതിരുവനന്തപുരം: എസ്എസ്എല്‍സി ഫലം പുനഃപ്രസിദ്ധീകരിച്ചു. വിജയശതമാനം 98.56 ആയി ഉയര്‍ന്നു. 0.57 ശതമാനത്തിന്റെ വര്‍ധനവാണുണ്ടായിരിക്കുന്നത്. 97.99 ശതമാനമായിരുന്നു നേരത്തെയുള്ള വിജയശതമാനം. ആദ്യം ഫലം പ്രഖ്യാപിച്ചു കഴിഞ്ഞ് ആറു ദിവസം കഴിഞ്ഞാണു പരിഷ്‌കരിച്ച ഫലം പ്രസിദ്ധീകരിക്കുന്നത്. ഫലം അവതാളത്തിലാകാന് കാരണം എന്‍ഐസി വികസിപ്പിച്ച സോഫ്റ്റ്‌വെയറിലെ പ്രശ്‌നം മൂലമാണെന്നു സ്ഥിരീകരിച്ചിട്ടുണ്ട്. ക്യാംപുകളില്‍നിന്നു സെര്‍വറില് അപ്‌ലോഡ് ചെയ്ത മാര്‍ക്കുകളില് ചുരുക്കം ചിലതിലേ പിഴവുകള് ഉണ്ടായിട്ടുള്ളൂ. ഇതില് ഗ്രേസ് മാര്‍ക്ക് കൂട്ടിച്ചേര്‍ത്തപ്പോഴാണു പതിനായിരക്കണക്കിനു മാര്‍ക്ക് ലിസ്റ്റുകളിലേക്കു പിഴവുകള് വ്യാപിച്ചത്.


കൊലപാതകമോ ?കഴുത്തറപ്പന് വിലക്കെതിരെ പ്രതികരിച്ച പച്ചക്കറി കച്ചവടക്കാരന്റെ മരണത്തില് ദുരൂഹത.കഴുത്തറപ്പന്മാര്‍ക്കെതിരെ ഫേസ്‌ബുക്കിലൂടെ ലൈവ് സംപ്രേഷണം നടത്തിയ നൗഷാദ് തിരുനെല്‍വേലിയില് വച്ച് അപകടത്തില് മരിച്ചു | Daily Indian Herald\nOctober 18, 2016 3:59 pm By : Indian Herald Staff\nആലപ്പുഴ :പച്ചക്കറി വില്‍പ്പനയിലെ കൊള്ളലാഭത്തിന് എതിരെ പ്രതികരിച്ച -അമിതമായ കഴുത്തറപ്പന് വിലക്ക് എതിരെ പോരാട്ടം നടത്തിയ കായം കുളത്തെ പച്ചക്കറി കച്ചവടക്കാരന് നൗഷാദ് അപകടത്തില് കൊല്ലപ്പെട്ടു.അഞ്ചു രൂപയുടെ സാധനം അമ്പതു രൂപയ്ക്കു വില്‍ക്കുന്ന കഴുത്തറപ്പന്മാര്‍ക്കെതിരെ ഫേസ്‌ബുക്കിലൂടെ ലൈവ് സംപ്രേഷണം നൗഷാദ് നടത്തിയിരുന്നു.അത് 12000 പേര് കണ്ടിരുന്നു. ആ പച്ചയായ ന്യാത്തിനെ ഭാഗത്തു നിന്ന നൗഷാദാണ് തിരുനെല്‍വേലിയില് വച്ച് അപകടത്തില് മരിച്ചിരിക്കുന്നത് .കൊല്ലപ്പെട്ടതു സാധാരണക്കാര്‍ക്കു വിലകുറച്ചു വില്‍ക്കാന് ജാഗ്രത കാട്ടിയ സത്യസന്ധനായ പച്ച മനുഷ്യന് .ഈ മരണത്തില് ദുരൂഹതയുള്ളതായി ആരോപണം ഉയരുന്നുണ്ട്.\nകായംകുളത്തെ ഒരു സാധാരണ പച്ചക്കറി കച്ചവടക്കാരനായിരുന്നു നൗഷാദ് അഹമ്മദ്. സാധാരണക്കാര്‍ക്ക് വേണ്ടി കച്ചവടം ചെയ്ത മനുഷ്യന്. പക്ഷേ കാശിനോട് ആര്‍ത്തിയുള്ളവര് നൗഷാദ് അഹമ്മദിനെ കൈകാര്യം ചെയ്തത് സമ്മര്‍ദ്ദങ്ങളിലൂടെയാണ്. പൊലീസില് പരാതി പോലും കൊടുത്തു. ഇതിനെ സമൂഹ മാദ്ധ്യമങ്ങളിലൂടെ ഇടപെടല് നടത്തി നൗഷാദ് ചെറുത്തു തോല്‍പ്പിച്ചു. അങ്ങനെ നവമാദ്ധ്യമങ്ങളിലെ താരവുമായി. എന്നാല് അകാലത്തില് വിട ചോദിക്കുകയാണ് ഇന്ന് നൗഷാദ് അഹമ്മദ്. ദുരൂഹമായ വാഹനാപകടത്തില് നൗഷാദ് അഹമ്മദ് തിരുന്നല്‍വേലിക്ക് അടുത്ത് വച്ച് കൊല്ലപ്പെട്ടു. ഇക്കാര്യം കായംകുളം പൊലീസും സൂചന നല്‍കുന്നു. ഈ വാര്‍ത്ത സ്ഥിരീകരിക്കാനുള്ള ശ്രമത്തിലാണ് കായംകുളം പൊലീസ്.\nആരെന്തു പറഞ്ഞാലും വില കുറച്ചു തന്നെ ഇനിയും വില്‍ക്കുമെന്നു ഫേസ്‌ബുക്കില് പോസ്റ്റ് ചെയ്ത വീഡിയോയിലൂടെ നൗഷാദ് വ്യക്തമാക്കിയിരുന്നു. കെ എ നൗഷാദ് ആന്‍ഡ് കമ്പനി എന്ന സ്ഥാപനത്തിന്റെ ഉടമയാണ് ഈ കായംകുളത്തുകാരന്. വില കുറച്ചു വിറ്റാലും തനിക്കു ലാഭം കിട്ടുന്നുണ്ട്. കൊള്ളലാഭം തനിക്കു വേണ്ട. എല്ലാം ഒറ്റയ്ക്കു തിന്നണമെന്ന വാശിയുള്ള ചില കച്ചവടക്കാരാണു തനിക്കെതിരെ തിരിഞ്ഞിരിക്കുന്നത്. വിലകുറച്ചു പഴവര്‍ഗങ്ങളും പച്ചക്കറിയും വില്‍ക്കുന്ന നൗഷാദിനെ അഭിനന്ദിക്കുന്നതിനൊപ്പം കൂടുതല് സ്ഥലങ്ങളില് കച്ചവടം തുടങ്ങണമെന്നും ആവശ്യം ഉയര്‍ന്നിട്ടുണ്ട്. കൊള്ളലാഭം കൊയ്തു നാട്ടാരെ പിഴിയുന്ന മറ്റു കച്ചവടക്കാര്‍ക്ക് ഒരു പാഠമാകട്ടെ നൗഷാദെന്നും സോഷ്യല് മീഡിയ വിലയിരുത്തി. ഇതോടെ കായംകുളം ചന്തയില് ശത്രുക്കളും കൂടി. ഇതിനിടെയാണ് ദുരൂഹമായി നൗഷാദിന്റെ വാഹനാപകടത്തിലെ മരണ വാത്ത എത്തുന്നത്.\nകായംകുളം മാര്‍ക്കറ്റിനെ പിടിച്ച് കൂലിക്കിയ നൗഷാദിക്ക നാട്ടുകാര്‍ക്കും പ്രിയപ്പെട്ടവനായിരുന്നു. ഈ അപകട വാര്‍ത്തയെ ഇനിയും ഉള്‍ക്കൊള്ളാന് കായംകുളത്തുകാര്‍ക്കായിട്ടില്ല. അതുകൊണ്ട് തന്നെയാണ് പൊലീസും അപകടത്തിലെ വിവരങ്ങള് സ്ഥിരീകരിക്കാന് ശ്രമിക്കുന്നതും.വെറുമൊരു കച്ചവടക്കാരനായിരുന്നില്ല നൗഷാദ്. സോഷ്യല് മീഡിയയുടെ സാധ്യത തിരിച്ചറിഞ്ഞ സാധാരണക്കാരന്. അതിലൂടെ നിരന്തരം ആശയ സംവാദം നടത്തി. വിപണിയിലെ ചതിയും കളവും തുറന്നു കാട്ടി. ഇതിനൊപ്പം സാമൂഹിക മേഖലയിലും സജീവമായി. തന്റെ കച്ചവടത്തില് നിന്ന് ലഭിക്കുന്ന ചെറിയ ലാഭവും നൗഷാദ് പൂര്‍ണ്ണമായും വീട്ടില് കൊണ്ടു പോയില്ല. കുറഞ്ഞ വിലയ്ക്ക് വാങ്ങുന്ന സാധനങ്ങളുമായി അശരണര്‍ക്ക് താങ്ങാവാനും എത്തി.\nപത്തനാപുരം ഗാന്ധി ഭവനും ചില അനാഥാലയങ്ങളിലുമെല്ലാം ഓറഞ്ചും ആപ്പിളുമായി അന്തേവാസികളുടെ വേദന പങ്കുവയ്ക്കാന് നൗഷാദ് എത്തുമായിരുന്നു. അങ്ങനെ എല്ലാ അര്‍ത്ഥത്തിലും മനുഷ്യസ്‌നേഹിയായിരുന്നു നൗഷാദ്. അതുകൊണ്ട് തന്നെയാണ് ഈ വിടവാങ്ങല് മനുഷ്യസ്‌നേഹികള്‍ക്ക് മൊത്തം വേദനയാകുന്നതും.\nഎല്ലാവരേയും പ്രത്യേക രീതിയില് തന്റെ കടയിലേക്ക് വിളിച്ചുവരുത്തിയായിരുന്നു കച്ചവടം. തമിഴിലും മലയാളത്തിലും എല്ലാം അനൗണ്‍സ്‌മെന്റ്. കൊള്ളയ്ക്കും പൂഴ്‌ത്തിവയ്‌പ്പിന് എതിരെ മൈക്കിലൂടെ സംസാരിക്കും. ഓണത്തിനും റംസാനും വരെ ആളുകളെ പിഴിയുന്നവര്‍ക്കെതിരെ അണ്ണാന് കുഞ്ഞിനും തന്നാലായത് എന്ന തരത്തില് ഞാന് ചെയ്യും. ഒരു കിലോ വെള്ളരിയുടെ ഇരുപത് രൂപ… അങ്ങനെ ഓരോ സാധനത്തിന്റേയും വില മൈക്കിലൂടെ അനൗണ്‍സ്‌മെന്റ് ചെയ്തു. ഇതോടെ കായംകുളം മാര്‍ക്കറ്റിലെ മറ്റ് കച്ചവടക്കാര്‍ക്കും വിലകുറച്ച് വില്‍ക്കേണ്ടി വന്നു. ഇതോടെ കായംകുളത്തെ കച്ചവടക്കാരുടെ മുഴുവന് ശത്രുവായ മനുഷ്യനാണ് നൗഷാദ്. അതുകൊണ്ട് തന്നെ ഈ സാധാരണക്കാരന്റെ മരണത്തില് കായംകുളത്തുകാര് ദുരൂഹത കാണുന്നതും.\nകായംകുളത്തെ കൊള്ളയ്ക്ക് ഫേസ്‌ബുക്കില് എതിരെ നൗഷാദിട്ട് വൈറലായ വിഡിയോ.\nകായംകുളം മാര്‍ക്കറ്റിലെ കൊള്ളയ്‌ക്കെതിരെ പ്രതികരിച്ചതാമ് നൗഷാദ് അഹമ്മദ് താരമായത്. തന്റെ കച്ചവടത്തില് കൊള്ളലാഭമൊന്നും വേണ്ടെന്നാണു നൗഷാദിന്റെ പക്ഷം. എന്നാല്, കുറഞ്ഞ വിലയ്ക്കു കച്ചവടം നടത്തുന്നതു മറ്റു കച്ചവടക്കാര്‍ക്കു സഹിക്കുമോ? ഈ ചോദ്യത്തിന് ഉത്തരവുമായി ഫെയ്‌സ് ബുക്കില് ഇട്ട ലൈവ് വീഡിയോ വന് ഹിറ്റായിരുന്നു. കുറഞ്ഞ വിലയ്ക്കു പഴവര്‍ഗങ്ങളും പച്ചക്കറികളും മറ്റും വില്‍ക്കുന്ന തനിക്കെതിരെ മറ്റു കച്ചവടക്കാര് പൊലീസില് പരാതി നല്‍കിയിരിക്കുകയെന്ന്ു വിശദീകരിക്കുകയായിരുന്നു നൗഷാദ്. അഞ്ചു രൂപയുടെ സാധനം 50 രൂപയ്ക്കു വില്‍ക്കുന്നവരാണു തനിക്കെതിരായി നടപടിക്കു പൊലീസിനെ സമീപിച്ചിരിക്കുന്നത്. എന്തു വന്നാലും തോറ്റു കൊടുക്കാന് ഒരുക്കമല്ലെന്നു നൗഷാദ് വ്യക്തമാക്കി നൗഷാദ് എടുത്ത ലൈവ് വീഡിയോ കണ്ടത് പതിനൊന്ന് ലക്ഷം പേരാണ്. കഴുത്തറപ്പന്മാര് എന്ന തലക്കെട്ടില് വിഡിയോ വന്നതോടെ കേസ് പോലും പൊലീസിന് ഉപേക്ഷിക്കേണ്ടി വന്നു.\nTags: accident, death, noushad


കണ്ണൂര്: കൊലപാതകം ആസൂത്രണം ചെയ്യാനും കൊല നടത്താനും കേസ് ഏറ്റെടുത്ത് ജയിലിലേക്ക് പോകാനും പ്രത്യേക സംഘങ്ങളുള്ള പാര്‍ട്ടിയാണ് സി.പിഎം. എന്നാല് കൊലപാതകത്തിന്റെ ആസൂത്രണമുള്‍പ്പടെയുള്ള രഹസ്യങ്ങള് പുറത്തുപോകുമെന്ന ഭയത്താല് പ്രതിയെ കൊന്ന് കെട്ടിത്തൂക്കിയെന്ന മനഃസാക്ഷിയെ ഞെട്ടിക്കുന്ന സമാനതകളില്ലാത്ത ആരോപണങ്ങളാണ് ഇപ്പോള് കണ്ണൂരില് നിന്ന് പുറത്തുവരുന്നത്.\nപാനൂര് പുല്ലൂക്കരയിലെ ലീഗ് പ്രവര്‍ത്തകന് മന്‍സൂര് വധക്കേസിലെ രണ്ടാം പ്രതി രതീഷിന്റെ ദുരൂഹ മരണമാണ് ഇപ്പോള് കേരളത്തില് ചര്‍ച്ച ചെയ്യപ്പെടുന്നത്. രതീഷിന്റേത് ഒറ്റപ്പെട്ട സംഭവമല്ലെന്നും ഇത്തരം ദുരൂഹമരണങ്ങള് നിരവധിയുണ്ടെന്നതും വസ്തുതകള് പരിശോധിച്ചാല് മനസ്സിലാകും. ഒരു പരിഷ്‌കൃത സമൂഹത്തിന്റെ സാമാന്യ നീതിബോധത്തെയും മനസ്സാക്ഷിയെയും ചോദ്യം ചെയ്യുന്ന ഇത്തരം ദാരുണ സംഭവങ്ങള് എങ്ങിനെയാണ് ഒരു പരിധിക്കപ്പുറം ചര്‍ച്ച ചെയ്യപ്പെടാതെ പോകുന്നത് എന്നതും പരിശോധിക്കപ്പെടേണ്ടതാണ്. സി.പി.എം നേതൃത്വം ആസൂത്രണം ചെയ്ത് നടപ്പിലാക്കുന്ന ഓരോ കൊലപാതകവും ഒരുപാട് കുടുംബങ്ങളുടെ സമാധാന ജീവിതത്തെയാണ് തകര്‍ത്തെറിഞ്ഞത്. കൊല്ലപ്പെട്ടവന്റെ കുടുംബം മാത്രമല്ല മറിച്ച് പാര്‍ട്ടി നേതൃത്വം നല്‍കുന്ന ലിസ്റ്റിനനുസരിച്ച് പ്രതിചേര്‍ക്കപ്പെട്ട് ജയിലിലയക്കപ്പെടുന്നവന്റെ കുടുംബവും അക്രമത്തിന്റെ ദുരിതം പേറുന്നവരാണ്. സംഘടനാപരമായ പാളിച്ചകളും പരാജയങ്ങളും മറച്ചുവെക്കാന് ഒരു കൊലപാതകത്തിന്റെ രക്തക്കറ മായുന്നതിന് മുമ്പേ അടുത്തത് ആസൂത്രണം ചെയ്യപ്പെടും.\nസി.പി.എം നേതൃത്വം പ്രതിസ്ഥാനത്തായ കൊലപാതകങ്ങളുമായി ബന്ധപ്പെട്ട് നേരത്തെയും നിരവധി ദുരൂഹ മരണങ്ങള് കണ്ണൂരില് ഉണ്ടായിട്ടുണ്ട്. കേസില് പ്രതി ചേര്‍ക്കപ്പെട്ടതിനാലുള്ള മാനസിക സമ്മര്‍ദ്ദത്താല് ആത്മഹത്യയുടെയോ സ്വാഭാവിക മരണത്തിന്റെയോ പട്ടികയിലുള്‍പ്പെടുത്തി ഇത്തരം മരണങ്ങള് തേച്ച് മായ്ച്ചുകളയുകയാണ് പതിവ്. ഭരണ തലത്തില് സമസ്ത മേഖലയിലും സ്വാധീനമുള്ള സി.പി.എമ്മിന് ഇത്തരം ദുരൂഹ മരണങ്ങള് ആത്മഹത്യകളാക്കി തുടര് അന്വേഷണങ്ങളും ചര്‍ച്ചകളും അവസാനിപ്പിക്കുന്നതിന് ഏറെയൊന്നും ബുദ്ധിമുട്ടേണ്ടി വരാറില്ല എന്നതാണ് വസ്തുത. എന്നാല് മന്‍സൂര് വധക്കേസിലെ പ്രതി രതീഷിന്റെ മരണത്തോടെ നേരത്തെ നടന്ന ദുരൂഹ മരണങ്ങളും പ്രബുദ്ധ കേരളം ചര്‍ച്ച ചെയ്യുകയാണ്. യുവമോര്‍ച്ച സംസ്ഥാന ഉപാധ്യക്ഷനായിരുന്ന കെ.ടി. ജയകൃഷ്ണന് മാസ്റ്ററേയും എന്.ഡി.എഫ് പ്രവര്‍ത്തകന് ഫസലിനേയും യൂത്ത് ലീഗ് പ്രവര്‍ത്തകന് അരിയില് ഷുക്കൂറിനേയും കൊലപ്പെടുത്തിയ കേസുകളിലെ സി.പി.എമ്മുകാരായ പ്രതികള് നേരത്തെ ദുരൂഹ സാഹചര്യത്തില് മരണപ്പെടുകയുണ്ടായി. കൂടാതെ സി.പി.എം പ്രതിക്കൂട്ടിലായ മറ്റ് പല കേസുകളിലെ പ്രതികളും ദുരൂഹ സാഹചര്യത്തില് മരണപ്പെട്ടിട്ടുണ്ട്.\nരതീഷിന്റെ പോസ്റ്റ്മോര്‍ട്ടം റിപ്പോര്‍ട്ടില് ആന്തരികാവയവങ്ങള്‍ക്ക് ക്ഷതമുണ്ടെന്നും മരണം ആത്മഹത്യയല്ല എന്ന തരത്തിലുളള റിപ്പോര്‍ട്ടുകളും പുറത്തുവന്നു തുടങ്ങിയതോടെ സി.പി.എം നേതൃത്വം പ്രതിരോധിക്കാനാവാത്ത അവസ്ഥയിലാണ്. രതീഷിന്റെത് കൊലപാതകമാണെങ്കില് ഒന്നില് കൂടുതല് ആളുകള്‍ക്ക് പങ്കുണ്ടാകാമെന്നാണ് പോലീസ് നിഗമനം. ശ്വാസകോശത്തിന് അമിത സമ്മര്‍ദ്ദമുണ്ടായതാണ് മരണകാരണമെന്നാണ് പോസ്റ്റ്മോര്‍ട്ടം റിപ്പോര്‍ട്ടിലെ പ്രാഥമിക നിഗമനം. സാധാരണ ആത്മഹത്യയില് സംഭവിക്കുന്ന പരിക്കല്ല ദേഹത്തും ആന്തരികാവയവങ്ങളിലുമുള്ളത്. ആരെങ്കിലും ശ്വാസം മുട്ടിക്കാന് ശ്രമിച്ചതാണെങ്കില് അതിനെ ചെറുക്കുന്നതിനിടയില് കൈകളിലോ നഖങ്ങളുടെ ഇടയിലോ രക്തമോ മറ്റ് ശരീര ഭാഗങ്ങളോ പറ്റിപ്പിടിക്കാന് സാധ്യതയുണ്ട്. അതുകൊണ്ട് തന്നെയാണ് ആന്തരിക അവയവങ്ങളുള്‍പ്പെടെ ഡി.എന്.എ ടെസ്റ്റിനയക്കാന് അന്വേഷണ സംഘം തീരുമാനിച്ചത്.\nകെ.ടി. ജയകൃഷ്ണന് മാസ്റ്റര് വധക്കേസിലെ പ്രതി കാരായി സജീവന്റെ ദുരൂഹ മരണം കേരളം ഏറെ ചര്‍ച്ച ചെയ്ത സംഭവങ്ങളിലൊന്നായിരുന്നു. കേസുമായി ബന്ധപ്പെട്ട് ചില സത്യങ്ങള് തുറന്ന് പറയാനുണ്ടെന്ന് പറഞ്ഞ സജീവനെ പിന്നീട് മാഹിയിലെ റെയില്‍വേ ട്രാക്കില് മരിച്ച നിലയില് കണ്ടെത്തുകയായിരുന്നു. സി.പി.എമ്മുകാര് തന്നെ സജീവനെ കൊലപ്പെടുത്തിയെന്ന സജീവന്റെ അമ്മയുടെ തുറന്നുപറച്ചില് ആരും മുഖവിലയ്ക്കെടുത്തില്ല. കേസില് വിചാരണ ആരംഭിച്ചപ്പോഴായിരുന്നു സജീവന്റെ മരണം. ഇന്ത്യയ്ക്കകത്തും പുറത്തും ചര്‍ച്ച ചെയ്യപ്പെട്ട സമാനതകളില്ലാത്ത കൊലപാതകമായിരുന്നു ജയകൃഷ്ണന് മാസ്റ്ററുടേത്. അധ്യാപകനായ ജയകൃഷ്ണന് മാസ്റ്ററെ പഠിപ്പിക്കുന്നതിനിടെ ക്ലാസ്സ് റൂമിലിട്ട് വിദ്യാര്‍ത്ഥികളുടെ മുന്നില് വെട്ടിക്കൊലപ്പെടുത്തുകയായിരുന്നു.\nതലശ്ശേരിയിലെ എന്.ഡി.എഫ് പ്രവര്‍ത്തകനായിരുന്ന ഫസലിനെ വെട്ടിക്കൊലപ്പെടുത്തിയ കേസിലെ രണ്ട് സി.പി.എമ്മുകാരായ പ്രതികളാണ് ദുരൂഹ സാഹചര്യത്തില് മരിച്ചത്. ന്യൂമാഹിയിലെ പഞ്ചാര ഷിനിലും മൂഴിക്കര കുട്ടനുമാണ് മരണപ്പെട്ടത്. ഷിനിലിനെ എടന്നൂരിലെ റെയില്‍വേ ട്രാക്കില് ദുരൂഹമായി മരിച്ച നിലയില് കണ്ടെത്തുകയായിരുന്നു. അതേ വര്‍ഷം തന്നെ മട്ടന്നൂരില് സി.പി.എം ഓഫീസിനടുത്തുണ്ടായ ബോംബ് സ്‌ഫോടനത്തില് മൂഴിക്കര കുട്ടനും കൊല്ലപ്പെടുകയുണ്ടായി. ഓഫീസിനോട് ചേര്‍ന്ന റബ്ബര് തോട്ടത്തിലാണ് മൂഴിക്കര കുട്ടന് ദുരൂഹ സാഹചര്യത്തില് മരണപ്പെട്ടത്. തലശ്ശേരി മൂഴിക്കര സ്വദേശിയായ കുട്ടന് എന്തിന് ഇത്രയും ദൂരെ മട്ടന്നൂരിലെത്തിയെന്നും എങ്ങനെ കൊല്ലപ്പെട്ടുവെന്നതും ഇപ്പോഴും ദുരൂഹമായിത്തന്നെ തുടരുന്നു. സി.പി.എം പ്രവര്‍ത്തകനായിട്ടും തുടരന്വേഷണത്തിനും ദുരൂഹത പുറത്തുകൊണ്ടു വരുന്നതിനും നേതൃത്വം ഒന്നും ചെയ്തില്ല.\n2006 ഒക്ടോബര് 22 ന് പെരുന്നാള് ദിനത്തിന് തൊട്ടു തലേ ദിവസമാണ് എന്.ഡി.എഫ് പ്രവര്‍ത്തകനായിരുന്ന മുഹമ്മദ് ഫസല് അതി ദാരുണമായി കൊല്ലപ്പെട്ടത്. ആദ്യം ലോക്കല് പോലീസും പിന്നീട് ക്രൈം ബ്രാഞ്ചും അന്വേഷിച്ച കേസ് ഫസലിന്റെ ഭാര്യയുടെ പരാതി പ്രകാരം സി. ബി.ഐ അന്വേഷിക്കുകയായിരുന്നു. സി.പി.എം നേതാക്കളായ കാരായി രാജനും കാരായി ചന്ദ്രശേഖരനുമുള്‍പ്പെടെയുള്ള സംഘമാണ് കൊലയക്ക് പിന്നിലെന്ന് അന്വേഷണ സംഘം കണ്ടെത്തിയിരുന്നു.\nകേസന്വേഷണം അട്ടിമറിക്കാനും ആര്.എസ്.എസ് പ്രവര്‍ത്തകരെ പ്രതിയാക്കാനും തുടക്കം മുതല് സി.പി.എം നേതൃത്വം ശ്രമിച്ചിരുന്നു. ഫസലിന്റെ രക്തം പുരണ്ട തൂവാല ആര്.എസ്.എസ് പ്രവര്‍ത്തകരുടെ വീടിന് സമീപത്ത് കൊണ്ടുപോയി ഇടുക പോലുമുണ്ടായി. നാട്ടില് വര്‍ഗീയ ലഹളയുണ്ടാക്കാന് സി.പി.എം നേതൃത്വം ബോധപൂര്‍വ്വം ആസൂത്രണം ചെയ്ത് നടപ്പിലാക്കിയതാണ് ഫസലിന്റെ കൊലപാതകമെന്ന് സി.ബി.ഐ സമര്‍പ്പിച്ച അന്വേഷണ റിപ്പോര്‍ട്ടിലുണ്ടെന്ന് മനസ്സിലാക്കുമ്പോഴാണ് കൊലപാതക രാഷ്ട്രീയത്തിന്റെ പിന്നാമ്പുറങ്ങള് നമ്മുടെ ഉറക്കം കെടുത്തുക. ഫസല് കൊല്ലപ്പെട്ട ദിവസം തന്നെ അന്നത്തെ സി.പി.എം ജില്ലാ നേതാക്കളായ പി.ജയരാജനും ഇപ്പോള് തലശ്ശേരി എം.എല്.എ ആയ എ.എന്. ഷംസീറും ഉള്‍പ്പെടെയുള്ളവര് തലശ്ശേരി ജനറല് ആശുപത്രിയിലെ മോര്‍ച്ചറിയില് എത്തിയിരുന്നു. കാരായി രാജനും ചന്ദ്രശേഖരനും ഫസലിന്റെ സംസ്‌കാര ചടങ്ങില് പങ്കെടുത്തിരുന്നുവെന്ന് കൂടി അറിയുമ്പോഴാണ് ഏകപക്ഷീയമായി കൊലപാതകം നടത്തി നേതാക്കള് എങ്ങിനെയാണ് സമൂഹത്തിന്റെ മുന്നില് മാന്യതയുടെ മുഖം മൂടിയണിഞ്ഞ് പ്രത്യക്ഷപ്പെടുന്നതെന്ന് മനസ്സിലാവുക.\nഫസലിന്റെ മൃതദേഹം സൂക്ഷിച്ച മോര്‍ച്ചറിക്ക് മുന്നില് സി.പി.എം നേതാക്കളായ പി.ജയരാജനും എ എന് ഷംസീറും (ഫയല് ചിത്രം)\n2012 ഫെബ്രുവരി 20 നായിരുന്നു തളിപ്പറമ്പ് അരിയില് ഷുക്കൂര് കൊല്ലപ്പെട്ടത്. അന്നത്തെ സി.പി.എം ജില്ലാ സെക്രട്ടറി പി. ജയരാജന് വാഹനത്തില് പോകുമ്പോള് അക്രമിക്കാന് ശ്രമിച്ചത് ഷുക്കൂറാണെന്ന കേവല സംശയത്തിന്റെ പുറത്താണ് കൊലപാതകം നടന്നത്. പരസ്യ വിചാരണ ചെയ്ത് ഷുക്കൂറിനെ കഴുത്തറുത്ത് കൊലപ്പെടുത്തിയത് മനുഷ്യ മനസ്സാക്ഷിയെ ഞെട്ടിച്ച സംഭവമായിരുന്നു. ഷുക്കൂര് കേസില് പ്രതിയായ സി.പി.എം പ്രവര്‍ത്തകന് മൊറാഴ കുമ്മനാട് അച്ചാലി സരീഷ് ജാമ്യത്തിലിറങ്ങി ചികിത്സയിലിരിക്കെ ആശുപത്രിയിലെ ശുചിമുറിയില് തൂങ്ങിമരിച്ച നിലയില് കാണപ്പെട്ടു.\nകണ്ണൂര് കൂവേരിയില് 1994 ല് കോണ്‍ഗ്രസ് പ്രവര്‍ത്തകന് നെട്ടൂര് ഗോവിന്ദനെ കൊലപ്പെടുത്തിയ കേസിലെ പ്രതിയായ സജീവന് ഒളിവില് കഴിയുന്നതിനിടെ തൂങ്ങി മരിച്ചു. കൂട്ടുപ്രതിയായ സദാനന്ദന് ജയില് ശിക്ഷയനുഭവിച്ച ശേഷം പുറത്തിറങ്ങി ആത്മഹത്യ ചെയ്തു. സദാനന്ദനെ അതിനുമുമ്പ് സി.പി.എമ്മുകാര് വെട്ടിപ്പരിക്കേല്‍പിച്ചിരുന്നു.\nപയ്യോളിയിലെ ബി.എം.എസ് പ്രവര്‍ത്തകന് മനോജിന്റെ കൊലപാതകവുമായി ബന്ധപ്പെട്ട് അന്വേഷണ സംഘം ചോദ്യം ചെയ്ത സി.പി.എം പ്രവര്‍ത്തകന് അയനിക്കാട് സനല് രാജിനെ 2013 ഫെബ്രുവരി 26 ന് മരിച്ച നിലയില് കണ്ടെത്തി. കേസില് പ്രതികളായവര് തങ്ങള് ഡമ്മി പ്രതികളാണെന്നും നുണപരിശോധനയ്ക്ക് തയ്യാറാണെന്നും കോടതിയെ അറിയിച്ചു. തുടര്‍ന്ന് കേസ് ക്രൈം ബ്രാഞ്ച് ഏറ്റെടുത്തതിന് ശേഷമായിരുന്നു സനല് രാജിന്റെ ദുരൂഹ മരണം.\nവാളയാര് പെണ്‍കുട്ടികളുടെ ദുരൂഹമരണവുമായി ബന്ധപ്പെട്ട കേസിലെ ഒരു പ്രതിയെയും പോലീസ് ചോദ്യം ചെയ്ത ഒരാളെയും തൂങ്ങി മരിച്ച നിലയില് കണ്ടെത്തിയിരുന്നു. പ്രതികള്‍ക്ക് സി.പി.എമ്മുമായി ബന്ധമുണ്ടെന്ന പെണ്‍കുട്ടികളുടെ അമ്മയുടെ ആരോപണം നിലനില്‍ക്കെയായിരുന്നു ഇരുവരുടെയും ദുരൂഹ മരണം.\nചോരക്കളി സിപിഎം അവസാനിപ്പിക്കുന്നില്ല\nബോംബ് നിര്‍മ്മാണ കേന്ദ്രത്തില് പോലീസ്\nസമാധാനം നിലനില്‍ക്കുന്ന കണ്ണുര് ജില്ലയില് എപ്പോഴും ആയുധ നിര്‍മ്മാണത്തിന് കോപ്പുകൂട്ടിക്കൊണ്ടിരിക്കുകയാണ് സി.പി.എം എന്നതിന്റെ തെളിവാണ് കതിരൂരില് ബോംബ് നിര്‍മ്മാണ കേന്ദ്രത്തിലുണ്ടായ സ്‌ഫോടനം. പാനൂര് പുല്ലൂക്കരയില് യൂത്ത് ലീഗ് പ്രവര്‍ത്തകന് മന്‍സൂറിന്റെ ദാരുണമായ കൊലപാതകത്തിന്റെ രക്തക്കറ ഉണങ്ങുന്നതിന് മുന്നേ തലശ്ശേരിക്കടുത്ത കതിരൂരില് ബോംബ് നിര്‍മ്മാണത്തിനിടെ ഉണ്ടായ സ്‌ഫോടനത്തില് ഒരു സി.പി.എം പ്രവര്‍ത്തകന്റെ കൈപ്പത്തിയറ്റുപോയെന്ന ദാരുണമായ വാര്‍ത്ത കൂടി പുറത്തുവന്നു. കതിരൂര് നാലാം മൈല് ലക്ഷംവീട് കോളനിയിലെ പറമ്പത്ത് മാരിമുത്തുവെന്ന നിജേഷിന്റെ കൈപ്പത്തികളാണ് അറ്റുപോയത്. കതിരൂര് പൊന്ന്യത്തെ കാട്‌നിറഞ്ഞ പറമ്പില് രഹസ്യമായി ബോംബ് നിര്‍മ്മിച്ചു കൊണ്ടിരിക്കെയായിരുന്നു സ്‌ഫോടനം. ഗുരുതരമായി പരിക്കേറ്റ നിജേഷ് മംഗളൂരുവിലെ സ്വകാര്യ ആശുപത്രിയില് ചികിത്സയിലാണ്. പോലീസ് അഞ്ച് സി.പി.എം പ്രവര്‍ത്തകര്‍ക്കെതിരെ കേസെടുത്തിട്ടുണ്ട്. സ്‌ഫോടനം നടന്ന ശേഷം തെളിവുകള് നശിപ്പിച്ചതായും നിര്‍മ്മാണ സാമഗ്രികളും ബോംബുകളും മറ്റിയതായും പോലീസിന് വിവരം ലഭിച്ചിട്ടുണ്ട്. നേതൃത്വത്തിന്റെ ഒത്താശയോട നടത്തിയ ബോംബ് നിര്‍മ്മാണമാണിതെന്നാണ് വ്യക്തമാകുന്നത്. നിര്‍മ്മാണത്തിനിടെയുള്ള സ്‌ഫോടനത്തില് നേരത്തെയും സിപിഎം പ്രവര്‍ത്തകര് മരണപ്പെട്ടിട്ടുണ്ടെങ്കിലും സമാധാന അന്തരീക്ഷം നിലനില്‍ക്കെ ഇത്തരത്തില് ബോംബ് നിര്‍മ്മാണം നടത്തുന്നത് ആശങ്കയുണ്ടാക്കുന്നതാണ്.\nസി.പി.എം നേതൃത്വം ആസൂത്രണം ചെയത് നടപ്പിലാക്കിയ കൊലപാതകങ്ങളുടെ അന്വേഷണം ഉന്നതങ്ങളിലെത്തുമെന്ന് എപ്പോഴെല്ലാം നേതാക്കള്‍ക്ക് ബോധ്യപ്പെട്ടോ അപ്പോഴല്ലാം ഇത്തരം ദുരൂഹ മരണങ്ങള് നടന്നു. പാര്‍ട്ടിക്ക് വേണ്ടി കൊല്ലാനും തല്ലാനും തുനിഞ്ഞിറങ്ങുന്നവര്‍ക്ക് പോലും സി.പി.എം നേതൃത്വത്തിന് മുന്നില് രക്ഷയില്ല. പ്രതികളുടെ മരണവുമായി ബന്ധപ്പെട്ട് എപ്പോഴെല്ലാം നേതൃത്വത്തിനെതിരെ സംശയത്തിന്റെ മുന നീണ്ടുവോ അപ്പോഴെല്ലാം ഇത്തരം ദുരൂഹമായ മരണങ്ങള് നടന്നു. അന്വേഷണം അട്ടിമറിക്കാനും യഥാര്‍ത്ഥ പ്രതികള് നിയമത്തിന് മുന്നിലെത്താതിരിക്കാനുമാണ് നേതൃത്വം ഇത്തരം നീക്കങ്ങള് നടത്തുന്നത്. പ്രതികളുടെ മരണവുമായി ബന്ധപ്പെട്ട ആരോപണങ്ങളെല്ലാം അധികാരമുപയോഗിച്ച് ഇതുവരെ തേയ്ച്ചുമാച്ചുകളയുകയായിരുന്നു. എന്നാല് മന്‍സൂര് വധക്കേസിലെ പ്രതിയുടെ ദുരൂഹ മരണത്തോടെ ഇവയെല്ലാം ചര്‍ച്ച ചെയ്യപ്പെടുകയാണ്.


മോഹൻലാലിൻറെ പെർഫോമൻസിനേക്കാളും നല്ലത് കമലഹാസന്റെ; കാരണം പത്മനാഭന് വ്യക്തമാക്കുന്നു|\nമോഹൻലാലിൻറെ പെർഫോമൻസിനേക്കാളും നല്ലത് കമലഹാസന്റെ; കാരണം പത്മനാഭന് വ്യക്തമാക്കുന്നു\nBy Movie Seeks on August 18, 2017 Malayalam, News\nസമീപകാലത്ത് തിയറ്ററില് പോയി കണ്ട സിനിമ പാപനാശമാണെന്നും കമലഹാസന് തന്നെ നേരിട്ട് വിളിച്ചതിനുശേഷമാണ് ചിത്രം കണ്ടതെന്നും എഴുത്തുകാരന് ടി.പത്മനാഭന്. ഇപ്പോള് കുറെ കൊല്ലമായിട്ട് തിയറ്ററില് പോകാറില്ല. അനാരോഗ്യമാണ് കാരണമെന്നും ഗൃഹലക്ഷ്മി ഓണപ്പതിപ്പിന് അനുവദിച്ച അഭിമുഖത്തില് പത്മനാഭന് പറയുന്നു. എഴുതുമ്പോള് അനുഭവിക്കുന്ന ഏകാന്തത തനിക്ക് സിനിമ കാണുമ്പോഴും ആവശ്യമാണ്. എന്നാല് നമ്മുടെ തിയറ്ററുകളില് മുഴുവനും കൂക്കിവിളികളും കൈയ്യടികളുമല്ലേ എന്നും അദ്ദേഹം ചോദിക്കുന്നു.\nകമലഹാസനും ഞാനും ലോഹ്യമാണ്. കമലഹാസന് എഴുതിയ പുസ്തകത്തിന്റെ മുഖവുരയില് എന്റെ പേര് പരാമര്‍ശിക്കുന്നുണ്ട്. ഇടയ്‌ക്കൊക്കെ എന്നെ വിളിക്കും. അദ്ദേഹത്തിന് ഒരു സിനിമാക്കാരന് എന്നതിനേക്കാള് ഒരെഴുത്തുകാരന് എന്ന നിലയില് അറിയപ്പെടാനാണ് ഇഷ്ടം. അങ്ങനെ പാപനാശം വന്നപ്പോള് എന്നെ വിളിച്ചു. സിനിമ കണ്ടോ എന്നു ചോദിച്ചു. ഞാന് പറഞ്ഞു, ഇല്ലാ. ദൃശ്യം ഞാന് കണ്ടിരുന്നു. കമലഹാസന് ശരി എന്നു പറഞ്ഞു. പാപനാശത്തിന്റെ ഡിസ്ട്രിബ്യൂട്ടര് എറണാകുളത്താണ്. കമലഹാസന് തന്നെ ഡിസ്ട്രിബ്യൂട്ടറെ വിളിപ്പിച്ചിട്ട് പത്മനാഭന് സാറിന് പാപനാശം കാണാനുളള ഏര്‍പ്പാടുകള് ചെയ്യണമെന്ന് പറഞ്ഞേല്‍പ്പിച്ചു. ഡിസ്ട്രിബ്യൂട്ടര് പറഞ്ഞിട്ട് കണ്ണൂരുളള എക്‌സിബിറ്ററും മാനെജരും ഇവിടെ വന്നു. അങ്ങനെ റോയല് ഗസ്റ്റായി കൂട്ടിക്കൊണ്ടുപോയി സിനിമ കാണിച്ചു. ഞാന് കമലഹാസനെ വിളിക്കുംമുമ്പ് പുളളി എന്നെ വിളിച്ചു. എങ്ങനെയുണ്ടെന്ന് ചോദിച്ചു. ദൃശ്യം മോശമെന്നല്ല. പക്ഷെ താരതമ്യം ചെയ്യുമ്പോള് ഒരു പൊടിപ്പിന് മുകളില് നില്‍ക്കുക പാപനാശമാണ്. അതിന് കാരണം കമലഹാസന്റെ പെര്‍ഫോമന്‍സ് തന്നെയാണ്ടി.\nPrevious Articleതനിക്ക് ഏറ്റവും സംതൃപ്തി കിട്ടുന്നത് നഗ്നയായി ക്യാമറയ്ക്ക് മുന്നിലെത്തുമ്പോള്; ഞെട്ടിക്കുന്ന വെളിപ്പെടുത്തലുമായി നടി; വീഡിയോ കാണാം\nNext Article കട്ടിയുള്ള ഒരു തുണികൊണ്ട് അവളെ ചേര്‍ത്ത് ഞാന് വയറില്‍കെട്ടി വയ്ക്കും; ദാമ്പത്യജീവിതത്തിലെ രസകരമായ അനുഭവങ്ങള് തുറന്ന് പറഞ്ഞു നടന് ഭീമന് രഘു


'റോ‍ഡിൽ വേഗ നിയന്ത്രണ ബോർഡുകളില്ല'; സ്പീഡ് കാമറ ദൃശ്യങ്ങൾ ഉപയോഗിച്ച് പിഴ ഇടാക്കുന്നത് തടഞ്ഞ് ഹൈക്കോടതി – News18 Malayalam\nHome » photogallery » money » AUTO HIGH COURT HAS STAYED THE IMPOSITION OF FINES ON SPEED CAMERA\n'റോ‍ഡിൽ വേഗ നിയന്ത്രണ ബോർഡുകളില്ല'; സ്പീഡ് കാമറ ദൃശ്യങ്ങൾ ഉപയോഗിച്ച് പിഴ ഇടാക്കുന്നത് തടഞ്ഞ് ഹൈക്കോടതി\nഅഭിഭാഷകനായ സിജു കമലാസനൻ സമർപ്പിച്ച ഹർജിയിലാണ് കോടതി നടപടി\n| November 02, 2020, 19:27 IST\nകൊച്ചി: സ്പീഡ് കാമറ ദൃശ്യങ്ങൾ ഉപയോഗിച്ച് പിഴ ഈടാക്കുന്നത് തടഞ്ഞ് ഹൈക്കോടതി ഉത്തരവ്. അഭിഭാഷകനായ സിജു കമലാസനൻ സമർപ്പിച്ച ഹർജിയിലാണ് കോടതി നടപടി. മോട്ടോർ വാഹന നിയമം അനുസരിച്ച് ഓരോ റോഡിലും വാഹനം ഓടിക്കാവുന്ന പരമാവധി വേഗത രേഖപ്പെടുത്തിയിട്ടില്ലെന്ന വാദം അംഗീകരിച്ചാണ് കോടതി നടപടി.\nമോട്ടോർ വാഹന നിയമം പാലിക്കാതെ അമിത വേഗതയ്ക്ക് മാത്രം പിഴ ഈടാക്കുന്നത് ചോദ്യം ചെയ്താണ് അഡ്വ.സിജു ഹൈക്കോടതിയെ സമീപിച്ചത്. മോട്ടോർ വാഹന നിയമം അനുസരിച്ച് ഒരോ റോഡിലും വിവിധ വാഹനങ്ങൾക്ക് പോകാവുന്ന പരമാവധി വേഗത എത്രയാണെന്ന് വ്യക്തമാക്കിയുള്ള ബോർഡുകൾ സ്ഥാപിക്കണം.\nഇത്തരത്തിലുള്ള ബോർഡ് കേരളത്തിലെ റോഡുകളിൽ കുറവാണെന്നും ഹർജിയിൽ ചൂണ്ടിക്കാട്ടി. റോഡിലെ പരമാവധി വേഗതയെക്കുറിച്ച് അറിയാത്ത ഡ്രൈവർമാർ ഓടിക്കുന്ന വാഹനങ്ങളാണ് സ്പീഡ് കാമറകളിൽ കുടുങ്ങുന്നത്. ഇത്തരക്കാരിൽ നിന്നും പിഴ ഈടാക്കുകയാണെന്നും സിജു കമലാസനൻ ഹൈക്കോടതിയിൽ ചൂണ്ടിക്കാട്ടി.\nമോട്ടോർ വാഹന ചട്ടമനുസരിച്ചു പിഴ ചുമത്താനുള്ള അധികാരം പൊലീസിന്റെ ഹൈടെക് ട്രാഫിക് വിഭാഗത്തിനില്ലെന്നും സിജുവിൻ്റെ ഹർജിയിൽ ചൂണ്ടിക്കാട്ടുന്നു.\nഅഭിഭാഷകൻ ഹർജിയിൽ ഉന്നയിച്ച വിഷയങ്ങൾ പരിശോധിച്ചാണ് ജസ്റ്റിസ് രാജാ വിജയരാഘവൻ മോട്ടോർ വാഹന ചട്ടമനുസരിച്ച് പിഴ ചുമത്തുന്നത് തടഞ്ഞു കൊണ്ടുള്ള ഇടക്കാല ഉത്തരവ് പുറപ്പെടുവിച്ചത്.


കലക്കവെള്ളത്തില് മീന് പിടിക്കുന്നവര് (ലേഖനം) | USA Malayalam News Paper\nകലക്കവെള്ളത്തില് മീന് പിടിക്കുന്നവര് (ലേഖനം)\nStory Dated: Friday, December 30, 2016 07:19 hrs EST\nകേരള രാഷ്‌ട്രീയം, പ്രത്യേകിച്ച് യുഡി‌എഫ് എപ്പോഴും കലക്കവെള്ളം പോലെയാണ്. ഒരിയ്ക്കലും തെളിയാത്ത രീതിയില് അതങ്ങനെ കലങ്ങിമറിഞ്ഞുകൊണ്ടിരിക്കും. അതുകൊണ്ടുതന്നെ 'കലക്കവെള്ളത്തില് മീന് പിടിക്കുന്നവര് ' ഈ പാര്‍ട്ടിയില് ധാരാളമുണ്ടുതാനും. പൊളിറ്റിക്കലി കറക്റ്റായി പറഞ്ഞാല് നേരെ ചൊവ്വേ ഭരിയ്ക്കാനറിയാത്ത ഒരു പാര്‍ട്ടിയും പരസ്പരം പാരകളാകുന്ന പ്രവര്‍ത്തകരും. എപ്പോഴെങ്കിലും വെള്ളമൊന്ന് തെളിഞ്ഞുവന്നാല് ഉടനെ ഇറങ്ങും ആരെങ്കിലും അത് വീണ്ടും കലക്കാന്. അതാണിപ്പോഴും സംഭവിച്ചുകൊണ്ടിരിക്കുന്നത്. ഇപ്പോഴത്തെ കോലാഹലം 'പ്രതിപക്ഷത്തിന് മൂച്ച് പോരാ' എന്ന കെ. മുരളീധരന്റെ പ്രസ്താവനയെക്കുറിച്ചാണ്. ഇരിക്കുന്ന കൊമ്പ് മുറിയ്ക്കലോ മലര്‍ന്നു കിടന്നു തുപ്പുകയോ ഒക്കെയാണെന്ന് വേണമെങ്കില് പറയാം. പ്രതിപക്ഷത്തിരുന്നുകൊണ്ട് പ്രതിപക്ഷത്തെത്തന്നെ കുറ്റം പറഞ്ഞാല് പ്രതിപക്ഷത്തിരിക്കുന്നവര് ക്ഷമിക്കുകയില്ല എന്ന ഒരു സാമാന്യ ബോധമെങ്കിലും കരുണാകര പുത്രനായ ഈ മുരളീധരന് ഇല്ലാതെ പോയതെന്തേ?\nമുരളിയെ ചൊറിയാനുള്ള ഒരവസരവും കെ.പി.സി.സി. വക്താവ് രാജ്മോഹന് ഉണ്ണിത്താന് പാഴാക്കുകയില്ല. കാരണം കുറെ കാലങ്ങള്‍ക്കുമുന്‍പ്, അതായത് 2004-ല് പരസ്യമായി ഉണ്ണിത്താന്റെ ഉടുമുണ്ട് പറിച്ചെറിഞ്ഞവനാണ് ഈ മുരളീധരന്. പതിറ്റാണ്ടുകളോളം കേരള രാഷ്ട്രീയത്തില് തിളങ്ങിനിന്നിരുന്ന സാക്ഷാല് ലീഡര് കരുണാകരന് തനിക്കൊരു പിന്‍ഗാമി വേണമെന്ന ആഗ്രഹത്താലാണ് മുരളീധരനെ രാഷ്‌ട്രീയത്തിലിറക്കി കളി പഠിപ്പിച്ചത്. പക്ഷെ രാഷ്‌ട്രീയ ചാണക്യനായ കരുണാകരനെപ്പോലും ഞെട്ടിപ്പിക്കുന്ന തരത്തിലായിരുന്നു മുരളീധരന്റെ പ്രകടനം. സ്ഥാനത്തും അസ്ഥാനത്തും കൈയ്യിട്ടു വാരുന്ന പ്രകൃതം. മകനെ രാഷ്ട്രീയ ഗോദായിലേക്ക് വിരല്‍തുമ്പില് പിടിച്ച് കയറ്റി, കാക്കയ്ക്കും പരുന്തിനും കൊടുക്കാതെ പതിനെട്ടടവും പൂഴിക്കടകനും പഠിപ്പിച്ച് മെയ്‌വഴക്കവും കൈതഴക്കവും വന്ന പോരാളിയാക്കിയപ്പോള് ''അഛാ, അഛനഛന്റെ വഴി, എനിക്കെന്റെ വഴി..'' എന്നു പറഞ്ഞ് ഒരിയ്ക്കല് വഴിപിരിഞ്ഞുപോയതാണ് മുരളി. ഒടുവില് മാനസാന്തരപ്പെട്ട് തിരിച്ചുവന്ന് അച്ഛനോടും പാര്‍ട്ടിയോടും മാപ്പുപറഞ്ഞ് തിരിച്ചു കയറി. അന്ന് ആ തിരിച്ചു വരവ് മുരളി ആഘോഷിച്ചത് രാജ്മോഹന് ഉണ്ണിത്താന്റെ ഉടുമുണ്ട് പറിച്ചെറിഞ്ഞുകൊണ്ടാണ്. പാര്‍ട്ടി ഒന്നാണെങ്കിലും അന്നത്തോടെ ഉണ്ണിത്താനുമെടുത്തു ഒരു ശപഥം 'എന്നെങ്കിലും ഞാന് നിന്നെ എടുത്തോളാമെന്ന്.'\nഅന്നുമുതല് ഉണ്ണിത്താന്റെ കണ്ണ് മുരളീധരനിലും മുരളീധരന്റെ കണ്ണ് ഉണ്ണിത്താനിലുമായി കാലം കടന്നുപോയി. അതിനുശേഷം ഉണ്ണിത്താന് ചെന്നു പെട്ടത് ഒരു പെണ്ണ് കേസിലാണ്. മഞ്ചേരിയില് വെച്ച് ഒരു പെണ്ണിന്റെ കൂടെ പോലീസ് പൊക്കിയതോടെ പോലീസ് അസാന്മാര്‍ഗ്ഗിക നടപടിക്ക് കേസെടുത്തതു കാരണം കോണ്‍ഗ്രസ് പാര്‍ട്ടിയില് നിന്ന് സസ്‌പെന്‍ഡ് ചെയ്യപ്പെട്ടു. അന്വേഷണത്തെ നേരിട്ട് അഗ്നിശുദ്ധി വരുത്തി പൂര്‍വ്വാധികം ശക്തിയോടെ തിരിച്ചുവരികയും ചെയ്തു. അന്നും ഉണ്ണിത്താന് ഒരു ശപഥം ചെയ്തു. താന് നേരിട്ട ദുര്‍ഗതി ഇനിയൊരാള്‍ക്കും വരാതിരിക്കാനുള്ള ഒരു നിയമനിര്‍മ്മാണത്തിനു തന്നെ സര്‍ക്കാരില് സമ്മര്‍ദ്ദം ചെലുത്തുമെന്നായിരുന്നു ആ ശപഥം. അതിന്റെ ആദ്യ പടിയായി പുരുഷനും സ്ത്രീക്കും ഏതു പാതിരാത്രിക്കും എവിടേയും നിര്‍ഭയം സഞ്ചരിക്കാവുന്ന ഒരു ബില്ലിന്റെ കരടുരേഖയുണ്ടാക്കുകയെന്ന ദൗത്യവും ഏറ്റെടുത്തു. സദാചാരബോധമില്ലാത്ത കമ്യൂണിസ്റ്റു പാര്‍ട്ടിയുടെ കപട മുഖംമൂടി വലിച്ചുകീറിയിട്ടേ ഞാനടങ്ങൂ എന്നാണ് അന്ന് ഉണ്ണിത്താന് പറഞ്ഞത്. പ്രായപൂര്‍ത്തിയായ ഏതൊരു പുരുഷനും സ്ത്രീക്കും എവിടെയും പോകാമെന്നും, ഒന്നിച്ചു താമസിക്കാമെന്നുമുള്ള സുപ്രീം കോടതി വിധിയാണ് ഉണ്ണിത്താന് തുറുപ്പു ചീട്ടായി എടുത്തത്. അതെങ്ങുമെത്തിയില്ലെന്നു മാത്രമല്ല കോണ്‍ഗ്രസ് ഭരണം കൈവിട്ടുപോയി ഇപ്പോള് ഇടതുപക്ഷം ഭരണത്തില് വരികയും ചെയ്തു. ഇക്കാലമത്രയും മുരളീധരനും ഉണ്ണിത്താനും രണ്ടു ദ്രുവങ്ങളിലായിരുന്നു ജീവിതം. പിണറായി സര്‍ക്കാര് കൊണ്ടുവന്ന പല ഭരണപരിഷ്ക്കാരങ്ങളും ദഹിക്കാത്ത കോണ്‍ഗ്രസ് പക്ഷെ അതിനെ പ്രതിരോധിക്കുന്നതില് പരാജയപ്പെട്ടുകൊണ്ടിരിക്കുന്നു.\nപ്രതിപക്ഷം കൊണ്ടുവരുന്ന ഓരോ ആരോപണങ്ങളുടേയും മുനകള് അപ്പപ്പോള് ഒടിച്ചു കളഞ്ഞ് എല്‍ഡി‌എഫ് ഭരണം മുന്നോട്ടു കൊണ്ടുപോകുന്നു. ഉമ്മന്‍ചാണ്ടിയോ, സുധീരനോ, രമേശ് ചെന്നിത്തലയോ സാക്ഷാല് എ.കെ. ആന്റണിപോലും മുട്ടുകുത്തുന്ന അവസ്ഥയിലേക്ക് കാര്യങ്ങള് പോയപ്പോഴാണ് അടങ്ങിയൊതുങ്ങി നില്‍ക്കാന് പഠിച്ചിട്ടില്ലാത്ത മുരളീധരന് തന്നെ ഒരു വെടിപൊട്ടിച്ചത്. കേരളത്തില് പ്രതിപക്ഷമില്ലെന്ന വെടി പൊട്ടിച്ചതോടെ യുഡി‌എഫില് മാലപ്പടക്കത്തിന് തീകൊടുത്ത പോലെയായി. ആകെ പൊട്ടിത്തെറി. യുഡി‌എഫില് തന്നെ ഘടകകക്ഷികള് ചേരി തിരിഞ്ഞ് മുരളീധരന് അനുകൂലമായും പ്രതികൂലമായും പടക്കം പൊട്ടിക്കാന് തുടങ്ങി. വെള്ളം കലങ്ങി, ഇനി മീന് പിടിച്ചാല് മതി എന്നു ധരിച്ച് ചിലര് അരയും തലയും മുറുക്കി തയ്യാറെടുത്തു. ആര്‍എസ്‌പിയും, കേരള കോണ്‍ഗ്രസും (ജേക്കബ്), മുസ്ലീം ലീഗുമൊക്കെ അവരവര്‍ക്ക് തോന്നുന്ന രീതിയില് പ്രസ്താവനകളിറക്കി. 'കേരളത്തില് പ്രതിപക്ഷമില്ല' എന്നു മാത്രമേ മുരളി പറഞ്ഞുള്ളൂ. എന്നാല് മറ്റുള്ളവരുടെ പ്രസ്താവനകള് കേട്ടാല് ഒരു കാര്യം ഉറപ്പിക്കാം. അവരെല്ലാം തന്നെ അസം‌തൃപ്തരായിരുന്നു. ഉദാഹരണത്തിന് മുസ്ലിം ലീഗ് ദേശീയ സെക്രട്ടറിയും എംപിയുമായ ഇ.ടി. മുഹമ്മദ് ബഷീറിന്റെ അഭിപ്രായം തന്നെ എടുക്കാം. അദ്ദേഹം പറയുന്നു "വല്ലപ്പോഴും യുഡിഎഫ് കൂടി പിരിയുമെന്നല്ലാതെ ജനങ്ങളെ അണിനിരത്തിയുളള സമരങ്ങളൊന്നും നടക്കുന്നില്ല. പ്രതിപക്ഷത്തിന്റെ ധര്‍മ്മം കേരളത്തില് നിര്‍വഹിക്കപ്പെടുന്നില്ലെന്ന് സംശയമില്ലാതെ പറയാം. പ്രതിപക്ഷത്തിന്റെ ഒരു ധര്‍മ്മം കേരളത്തില് പൂര്‍ണമായിട്ട് നിര്‍വഹിക്കപ്പെടുന്നുണ്ടോ എന്നു ചോദിച്ചാല് ഇല്ലാന്നുളള അഭിപ്രായക്കാരാണ് ഞങ്ങളും. പ്രതിപക്ഷത്തിന് ജനാധിപത്യത്തില് ഒരു ധര്‍മ്മം ഉണ്ടല്ലോ, ആ ധര്‍മ്മം നിര്‍വഹിക്കുന്നതില്, സര്‍ക്കാരിന്റെതായ ദുഷ്‌ചെയ്തികള് തുറന്നുകാണിച്ച് അതിനെതിരായിട്ട് ജനങ്ങളെ ബോധവല്‍ക്കരിക്കുന്ന കാര്യങ്ങളാണ്. ഇടതുപക്ഷം ഒരു ദയനീയ പരാജയമാണ്.\nഅത് വേണ്ടത്ര ഉയര്‍ത്തിക്കാട്ടി ഇക്കാര്യത്തില് ജനങ്ങളെ അണിനിരത്താന് പറ്റിയ സന്ദര്‍ഭങ്ങള്, ആ സന്ദര്‍ഭങ്ങള് പോലും യഥാര്‍ത്ഥത്തില് നമുക്ക് ഉപയോഗപ്പെടുത്താന് കഴിയാതെ പോയിട്ടുണ്ടെന്നത് സത്യമാണ്. ഞങ്ങളുടെ ഉദ്ദേശം എന്നുപറയുന്നത്, കോണ്‍ഗ്രസിനെ കുറ്റപ്പെടുത്തുക എന്നുളളതല്ല, അങ്ങനെ ഒരു അജണ്ട ഞങ്ങള്‍ക്കില്ല. അത് വേറെ സംഗതികളാണ്. ഞങ്ങള് അടക്കമുളള ആളുകള് ജനങ്ങളുടെ മുമ്പില് പറയേണ്ട കാര്യമുണ്ട്. കോണ്‍ഗ്രസിനകത്തുളള വിഷയങ്ങള് അവരാണ് പറയേണ്ടത്. ഗവണ്‍മെന്റിന് ഇപ്പോള് ഒരു ശല്യവുമില്ലല്ലോ. ജനങ്ങളെ അണിനിരത്തേണ്ട സമയമാണ്. അസംബ്ലി തെരഞ്ഞെടുപ്പില് സജീവമായിട്ട് ഒരു ടീമായി വര്‍ക്ക് ചെയ്തിരുന്നു. അതിനുശേഷം ബാക്കി കാര്യങ്ങളൊന്നും കൂടിയിട്ടില്ല. എപ്പോഴെങ്കിലും യുഡിഎഫ് കൂടി അങ്ങ് പിരിയുമെന്നല്ലാതെ ജനങ്ങളെ മുഴുവന് അണിനിരത്തേണ്ട സമരങ്ങളുടെ സന്ദര്‍ഭങ്ങളായല്ലോ. എന്നിട്ടും കാര്യമായിട്ടൊന്നും നടക്കുന്നില്ലല്ലോ.” സത്യത്തില് ഇതു കേട്ടപ്പോള് ഓര്‍മ്മ വന്നത് നിയുക്ത അമേരിക്കന് പ്രസിഡന്റ് ഡൊണാള്‍ഡ് ട്രം‌പിനെയാണ്. അദ്ദേഹം ഈയ്യിടെ ഒരു പടക്കം പൊട്ടിച്ചു. ഇസ്രയേല് പലസ്തീനികളുടെ സ്ഥലം കൈയ്യേറി നിര്‍മ്മാണപ്രവര്‍ത്തനങ്ങള് നടത്തുന്നതിനെതിരെ യു.എന്. പ്രമേയം പാസാക്കി. അതിനെ വീറ്റോ ചെയ്യാന് അമേരിക്ക തയ്യാറായില്ല. ഇസ്രയേലികള്‍ക്ക് കലിപ്പ് വരാന് അത് കാരണവുമായി. പ്രസിഡന്റായി അധികാരമേറ്റെടുത്തിട്ടില്ലെങ്കിലും ട്രം‌പ് ഉടനെ ട്വീറ്റ് ചെയ്തു... 'ഈ ഐക്യരാഷ്ട്ര സഭ എന്നു പറഞ്ഞാല് ഒരു മഹാസംഭവമൊന്നുമല്ല, അത് വെറുമൊരു ക്ലബ്ബ്. കുറെ പേര്‍ക്ക് വന്നിരുന്ന് സൊറ പറയാനുള്ളൊരു സ്ഥലം, അത്ര തന്നെ. ഞാന് അധികാരമേറ്റെടുക്കട്ടെ, എല്ലാം ശരിയാക്കുന്നുണ്ട്...' എന്ന്. എല്ലാം ശരിയാക്കുന്നുണ്ട് എന്നു പറഞ്ഞത് ഐക്യരാഷ്‌ട്ര സഭയെ പിരിച്ചു വിടുമെന്നോ അതോ പലസ്തീനികള്‍ക്കിട്ട് വീണ്ടും കൊട്ടുകൊടുത്ത് അവരുടെ ഭൂമിയൊക്കെ ഇസ്രയേലികള്‍ക്ക് പതിച്ചുകൊടുക്കുമെന്നാണോ ട്രം‌പ് ഉദ്ദേശിച്ചത് എന്നറിയില്ല. മുസ്ലീം ലീഗും കൂടി ഉള്‍പ്പെട്ട മന്ത്രിസഭയായിരുന്നല്ലോ കേരളം ഭരിച്ചിരുന്നത്. അവര്‍ക്ക് എന്തുകൊണ്ട് ഭരണം നഷ്ടപ്പെട്ടു എന്ന് ചിന്തിക്കാനുള്ള കഴിവില്ലാഞ്ഞിട്ടാണോ? അച്യുതാനന്ദന് സര്‍ക്കാരിനെ വലിച്ച് താഴെയിട്ട് ഭരണം കൈയ്യടക്കിയവരാണ് യുഡി‌എഫ്. നാലു കൊല്ലം ഭരിച്ച അവരെ എന്തുകൊണ്ട് ജനങ്ങള് കൈയൊഴിഞ്ഞു എന്ന് ചിന്തിക്കാതെ ഇപ്പോഴും ചേരിതിരിഞ്ഞ് വിഴുപ്പലക്കുകയല്ലാതെ ജനങ്ങളെ കൈയ്യിലെടുക്കാനുള്ള യാതൊരു പുതിയ പദ്ധതികളും അവര്‍ക്കില്ല. ഇനി പിണറായി സര്‍ക്കാരിനെ വലിച്ചു താഴെയിടണം. അതിനുള്ള തന്ത്രങ്ങള് മെനഞ്ഞുകൊണ്ടിരിക്കുമ്പോഴാണ് മുരളീധരന് വീണ്ടും കുഴലൂതിയത്. എന്നാല് മുരളീരവത്തിന് മറുപടി കൊടുത്തത് ഉണ്ണിത്താനായിരുന്നു. വടി കൊടുത്ത് അടി വാങ്ങിയ പോലെയായി ഉണ്ണിത്താന്. കോണ്‍ഗ്രസിനെ അവഹേളിക്കുന്ന കെ. മുരളീധരന് സ്ഥിരം പ്രശ്‌നക്കാരനാണെന്നും, മൂന്നു പാര്‍ട്ടികളുടെ സംസ്ഥാന പ്രസിഡന്റ് സ്ഥാനത്തെത്തിയ കേരള രാഷ്ട്രീയത്തിലെ ഏക വ്യക്തിയായ മുരളീധരന് പഴയ പാത (ഗുണ്ടായിസം) സ്വീകരിക്കാനുള്ള പുറപ്പാടാണോയെന്ന് സംശയമുണ്ടെന്നുമാണ് ഉണ്ണിത്താന് പ്രതികരിച്ചത്. അതാ വന്നു മുരളീധരന്റെ മറുപടി. 'വീട്ടുകാര് സംസാരിക്കുന്നിടത്ത് കുശിനിക്കാരന് എന്താണ് കാര്യം, പാര്‍ട്ടിയുടെ നിലപാട് പറയേണ്ടത് പാര്‍ട്ടി പ്രസിഡന്റാണ്, അതിനു പകരം മറ്റുള്ളവര് കുരയ്ക്കേണ്ട' എന്നാണ് മുരളി ചോദിച്ചത്. ഉന്തിന്റെ കൂടെ ഒരു തള്ളും എന്നു പറഞ്ഞതുപോലെ 'അനാശാസ്യ കേസില് പ്രതിയായി താന് പാര്‍ട്ടിക്ക് നാണക്കേടുണ്ടാക്കിയിട്ടില്ല' എന്നും മുരളി കൂട്ടിച്ചേര്‍ത്തു. ഇതോടെ ഇവര് രണ്ടുപേരും വീണ്ടും ഏറ്റുമുട്ടുമെന്നുറപ്പായ സീനിയര് നേതാക്കള് രംഗപ്രവേശം ചെയ്ത് അരങ്ങ് കൊഴുപ്പിച്ചു. ഇതെല്ലാം കണ്ടും കേട്ടും പിണറായി വിജയനും കോടിയേരി ബാലകൃഷ്ണനും ഊറിച്ചിരിച്ചു. അവര് അങ്കവും കണ്ടു താളിയും പറിച്ചു. എന്നാല് ഉണ്ണിത്താന് കെ.പി.സി.സി. വക്താവ് എന്ന തന്റെ ഔദ്യോഗിക പദവി രാജിവെച്ചതോടെ പ്രശ്നം കൂടുതല് സങ്കീര്‍ണ്ണമായി. ഡിസംബര് 28-ന് കൊല്ലം ഡിസിസി ഓഫീസില് പാര്‍ട്ടി പരിപാടിക്കെത്തിയ ഉണ്ണിത്താനെ കൈയ്യേറ്റം ചെയ്യുകയും, ചീമുട്ടയെറിയുകയും ചെയ്താണ് മുരളീപക്ഷക്കാര് പകരം വീട്ടിയത്. കോണ്‍ഗ്രസ് ജന്മദിനാഘോഷ സമ്മേളനത്തില് പങ്കെടുക്കാനാണ് ഉണ്ണിത്താന് എത്തിയത്. ഓഫീസിലെക്ക് കയറാന് സമ്മതിക്കാതെ 'ഗോ ബാക്ക്' വിളിച്ചും മുരളീസംഘം കത്തിക്കയറി. കാറിന്റെ ചില്ലു തകര്‍ത്ത് തനി ഗുണ്ടകളെപ്പോലെയാണ് അവര് പെരുമാറിയതെന്ന് ഉണ്ണിത്താന് പറയുന്നു. 2004-ല് തന്നെ ആക്രമിച്ച അതേ ഗുണ്ടകള് തന്നെയാണ് അവരെന്നും, അവര് മുരളി തീറ്റിപ്പോറ്റുന്ന ഗുണ്ടകളാണെന്നുമാണ് ഉണ്ണിത്താന് പറയുന്നത്. ഈ സംഭവങ്ങളെല്ലാം കോണ്‍ഗ്രസിന്റെ മുതിര്‍ന്ന നേതാക്കള് നോക്കിനില്‍ക്കേയാണ് നടന്നതെന്ന് കേള്‍ക്കുമ്പോള് 'എന്തിനാണമ്മാവാ എന്നെ തല്ലുന്നത്, ഞാന് നേരെയാവില്ല' എന്ന പഴഞ്ചൊല്ലാണ് ഓര്‍ത്തുപോകുന്നത്. ഈ വിഴുപ്പലക്കലും തെരുവിലെ തമ്മിലടിയും നടന്നത് ഇന്ത്യന് നാഷണല് കോണ്‍ഗ്രസിന്റെ സ്ഥാപകദിനത്തിലായിരുന്നു എന്നത് ലജ്ജാകരം തന്നെ. ബ്രിട്ടീഷുകാരില് നിന്ന് ഇന്ത്യയെ മോചിപ്പിക്കുക എന്ന ലക്ഷ്യത്തോടെ 1885 ഡിസംബര് 28-ന് രൂപീകരിച്ച ഇന്ത്യന് നാഷണല് കോണ്‍ഗ്രസിന്റെ തായ്‌വേര് അറുക്കുന്ന പ്രവര്‍ത്തികളാണ് പില്‍ക്കാലത്തു വന്ന കോണ്‍ഗ്രസുകാര് ചെയ്തുകൊണ്ടിരുന്നത്. അവരത് ഇപ്പോഴും ചെയ്തുകോണ്ടേയിരിക്കുന്നു. കോണ്‍ഗ്രസിന്റെ ചരിത്രമറിയാവുന്ന ആരും ഈ അനീതിക്ക് കൂട്ടു നില്‍ക്കുകയില്ല. രാജ്യത്തിന്‍റെ രാഷ്‌ട്രീയ സ്വാതന്ത്ര്യത്തിനും ജനാധിപത്യ സംരക്ഷണത്തിനും വേണ്ടി ഒരുമയോടെ പ്രവര്‍ത്തിക്കും എന്ന പ്രതിജ്‍ഞയോടെ ആരംഭിച്ച ഒരു മഹാപ്രസ്ഥാനത്തെയാണ് താന്‍പോരിമയിലൂടെയും അധികാരക്കൊതിയോടെയുമുള്ള നേതാക്കള് അപഹാസ്യമാക്കുന്നത്. ജനങ്ങള് നെഞ്ചേറ്റിയ ഒരു രാഷ്‌ട്രീയ പ്രസ്ഥാനത്തെയാണ് അധികാരത്തിലേക്കുള്ള എളുപ്പ വഴിയാക്കി ചിലര് മാറ്റിയെടുത്തുകൊണ്ടിരിക്കുന്നത്. അധികാരത്തിന്‍റെ നാണം കെട്ട വഴികളിലൂടെയുള്ള നേതാക്കളുടെ സഞ്ചാരം ഇന്ത്യന് നാഷണല് കോണ്‍ഗ്രസ് എന്ന മഹാപ്രസ്ഥാനത്തിന്‍റെ മാനം കെടുത്തി. ഭരണ പരാജയങ്ങള് ഒരു തുടര്‍ക്കഥപോലെ പിന്തുടര്‍ന്നിട്ടും നേതാക്കള് അവരുടെ സ്വഭാവങ്ങളില് മാറ്റം വരുത്തിയില്ല. ഫലമോ 130 വര്‍ഷങ്ങള് പിന്നിട്ടപ്പോള് പാര്‍ട്ടി ഛിന്നഭിന്നമായി. ഇന്ത്യയില് ഇന്ന് നിലവിലുള്ള എല്ലാ പാര്‍ട്ടികളും ഇന്ത്യന് നാഷണല് കോണ്‍ഗ്രസില് നിന്ന് ഭിന്നിച്ചകന്നുണ്ടായവയാണെന്നത് ചരിത്ര സത്യമാണ്. അവരൊക്കെ പിരിഞ്ഞുപോയത് ആദര്‍ശത്തിന്റെ പേരിലല്ല, മറിച്ച് അധികാരത്തിനുവേണ്ടിയുള്ള നാണംകെട്ട ഏറ്റുമുട്ടലുകളെത്തുടര്‍ന്നുണ്ടായ ഭാഗം വയ്ക്കലായിരുന്നു. പിളര്‍ത്താന് കഴിവുള്ളവരൊക്കെ പുതിയ പാര്‍ട്ടിയുണ്ടാക്കി. അതിനു കഴിയാത്തവര് അകത്തിരുന്ന് തമ്മില്‍ത്തല്ലിയും കുതികാല് വെട്ടിയും പരസ്പരം പഴിച്ചും ഭത്സിച്ചും താന്തങ്ങളുടെ തരാതരത്തിന് പ്രസ്ഥാനത്തെ ക്ഷീണിപ്പിച്ചു. അവരുടെ പിന്തുടര്‍ച്ചക്കാരാണ് ഇപ്പോള് നാം കാണുന്നതും കേള്‍ക്കുന്നതുമായവര്. എന്തുകൊണ്ടാണ് കോണ്‍ഗ്രസിന് ഒരു സ്ഥിരഭരണം കേന്ദ്രത്തിലോ സംസ്ഥാനങ്ങളിലോ ലഭിക്കാതെ പോകുന്നതെന്ന ചോദ്യത്തിന് ഒരൊറ്റ ഉത്തരമേ ഉള്ളൂ.... അധികാരത്തിനുവേണ്ടിയുള്ള തൊഴുത്തില് കുത്ത്. ആ സത്യം ഇപ്പോഴും കോണ്‍ഗ്രസ് നേതാക്കള് അംഗീകരിക്കുന്നില്ല. പാര്‍ട്ടിക്കുള്ളിലെ കലഹങ്ങള് പാര്‍ട്ടിയില് തന്നെ പറഞ്ഞുതീര്‍ക്കുന്നതിനു പകരം അവരത് തെരുവിലേക്കെറിയുന്നു. പാര്‍ട്ടിയെ സം‌രക്ഷിക്കേണ്ടവര് തന്നെ തെരുവു ഗുണ്ടകളെപ്പോലെ ആക്രോശിക്കുന്നതും തെറി വിളിക്കുന്നതും അഴിഞ്ഞാടുന്നതും കേരളീയ പൊതുസംസ്കാരത്തിനു തീരെ ചേര്‍ന്നതല്ല. പരസ്പര ബഹുമാനമില്ലാതെ കൊലവിളിച്ചും തെറി വിളിച്ചും വിലസുന്ന കോൺഗ്രസുകാരെ സമൂഹം വെറുത്തെങ്കില് അതവര് ചോദിച്ചു വാങ്ങിയതാണ്. 1885-ല് ഇന്ത്യന് നാഷണല് കോണ്‍ഗ്രസിന് രൂപം നല്‍കിയ അലന് ഒക്ടോവിയോ ഹ്യൂം എന്ന ബ്രിട്ടീഷ് സായിപ്പോ രാഷ്ട്ര പിതാവ് മാഹാത്മാഗാന്ധിയോ ഒരിക്കലും ചിന്തിച്ചുകാണില്ല തങ്ങള് രൂപീകരിച്ച ഈ പ്രസ്ഥാനം പില്‍ക്കാലത്ത് ഒരുപറ്റം തെരുവുഗുണ്ടകളുടെ കൈപ്പിടിയിലാകുമെന്ന്.


ഇന്ന് മന്ത്രിസഭാ യോഗം; സംസ്ഥാനത്തെ കൊവിഡിൻ്റെ പൊതു സാഹചര്യം വിലയിരുത്തും | Azchavattom Online USA\nസംസ്ഥാനത്തെ കൊവിഡിൻ്റെ പൊതു സാഹചര്യം ഇന്ന് ചേരുന്ന മന്ത്രിസഭ യോഗം വിലയിരുത്തും. വാക്സിനേഷൻ പരമാവധി വേഗത്തിൽ പൂർത്തിയാക്കാനാണ് സർക്കാർ ശ്രമം. ഈ മാസം അവസാനത്തോടെ 18 വയസിന് മുകളിലുള്ള എല്ലാവർക്കും ആദ്യ ഡോസ് നൽകാനുള്ള ക്രമീകരണങ്ങൾ മന്ത്രിസഭ വിലയിരുത്തും. നൂറ് ദിന കർമ്മ പരിപാടികളുടെ പുരോഗതിയും മന്ത്രിസഭയുടെ പരിഗണനയ്ക്ക് വരും.\nPreviousഅട്ടപ്പാടിയിലെ എച്ച്ആര്‍ഡിഎസിന്റെ മരുന്ന് വിതരണം; നടപടിയുമായി ജില്ലാ ഭരണകൂടം\nNextഹരിത മുൻ ജനറൽ സെക്രട്ടറി നജ്‌മ തബ്‌ഷീറയ്ക്ക് നോട്ടീസ്


UAE ബൂലോഗ സംഗമം: റമദാന് മാസം തുടങ്ങാറായി - ഇഫ്താര് വേണ്ടേ?\nPosted by Kalesh Kumar at 3:20 PM\nവിളിച്ചില്ലെങ്കിലും ഞങ്ങളും വരും\nകലേഷേ രണ്ട് വിസയും, കുറച്ച് പൈസയും ഉണ്ടെങ്കില് ഞങ്ങളും വരും ;)\nഏത് വകുപ്പിലാണ് ഞാനൊക്കെ ഗുരുവാകുന്നത് എന്നൊന്ന് അറിഞ്ഞാല് കൊള്ളാം.മേലാല് ഇമ്മാതിരി ചെറ്റ വര്‍ത്താനം പറായരുത്. :-)\n(ഓടോ:അടിപൊളിയാക്കണം. ഓടിച്ചിട്ട് പിടിക്കുകയൊന്നും വേണ്ട. ഞാന് റെഡി.)\nദേവേട്ടന് ബാച്ചിലര് മീറ്റ് , ബാലകൂട മീറ്റ് ::)), യു എ ഈ മീറ്റ് എന്നൊക്കെ പറഞ്ഞു കൊതിപ്പിക്കാന് തുടങ്ങിയിട്ടു കുറെ നാളായി, ഇന്നു രാവിലേയും പറഞ്ഞതാ ഇവിടൊക്കെ വന്നു പൊടിയൊക്കെ തട്ടണമെന്നു....\nമൂപ്പരു ബിസി ആണെന്നു തോന്നുന്നു....\nനൊമ്പു തുറക്കാന് നൊം തയ്യാര്\n(ഓ ടോ )"ഇത്തിരീ, തറവാടീ, വല്യാന്റീ.... ഈ ഇഫ്താറും നിങ്ങള് പ്രഖ്യാപിച്ച ഇഫ്താറും തമ്മില് യാതൊരു ബന്ധവും ഉണ്ടായിരിക്കുന്നില്ല )\nകലേഷ് ഭായ്. ഞാന് എപ്പോഴേ റെഡി... കലേഷ് ഭായ് നമുക്ക് ഗംഭീരമാക്കന്നേ...\nമെ ഹാജര് ഹും.. (ഹൊ, ഹെ.... ആ)\nപട്ടേരീ ഈ ഇഫിത്താര് അതും കൂടെ കൂട്ടി ഇമ്മിണി ബല്യ ഒരു ഇഫതാറാക്കാം...\nപ്രിയ വല്യമ്മായീ, തറവാടീ, പച്ചാനേ, ആ ഈ-മെയില് വിലാസമൊന്ന് മെയില് ചെയ്യ്. ഈ ബ്ലോഗിലേക്ക് ഞാനൊരു ഇന്‍വിറ്റേഷന് അയച്ചു തരാം. അഭിപ്രായങ്ങള് പോസ്റ്റായും ഇടാം.\nപ്രിയ സൂ, വിസ കാര്‍ഡാണോ ഉദ്ദേശിച്ചത്? സച്ചിന്റെ വിസ പവ്വര്?\nദി.ഗുരു, ജൂനിയര് ഗുരുവേ എന്നെ ഞാനിനി വിളിക്കു. സ്വാമിമാരെപറ്റിയുള്ള പോസ്റ്റില് ഇട്ട കമന്റ് വായിച്ച് ഞാന് തലയും കുത്തി നിന്ന് ചിരിച്ചു പോയി. (താടി)\nഇത്ര മനോഹരമായി കമന്റെഴുതുന്ന ചുരുക്കം ചിലരേ ഈ ബൂലോഗത്തുള്ളു - വക്കാരിയേയും ദേവേട്ടനെയും ഗന്ധര്‍വരേയും ഒക്കെ പോലെ. അതുകൊണ്ട് ജൂനിയര് ഗുരു സ്ഥാനം ഏറ്റെടുക്കൂ..\nകലേഷ് ഭായ് ഇതാ ആഡ്രസ് ... ഇന്‍വിറ്റേഷന് ചൂടോടെ പോരട്ടേ.\nഇതാ rehnaliyu,aliyup,prettyprincessaju എല്ലാം ജിമെയില്\nഞാന് എപ്പോഴേ റെഡി.\nഎന്റെ രണ്ട് ജീന്‍സ് അലക്കാനുണ്ട്. ഞാനുമുണ്ട് കൂടെ. :-)\nദില്‍ബൂ കഴിഞ്ഞ് സംഗമത്തിനു ശേഷം ഇതുവരെ അലക്കിയില്ലേ... സത്യത്തില് അസുരലോകത്ത് എന്താ പ്രശ്നം.\nഞാന് ഹാജറുണ്ടേയ്.. എന്റെ ഐഡി:ksali2k@gmail.com (ഞമ്മള് മനസ്സീ കണ്ടത് ഇങ്ങള് മാനത്ത് കണ്ടൂല്ലേ.. മാസം കണ്ടാല് നോയമ്പ് തൊടങ്ങുമെന്നത് പോലെ ഒരു ബൂലോഗ മീറ്റിന് നേരായിരിക്കുണു).\nജീന്‍സ് അലക്കലോക്കെ ആദ്യം ചെയ്‌തോണം.\nമീറ്റില് അലാക്കതെ വന്നാ ഒരലക്കാ... തരും.\n(ഇനി ഒമാനില് വെച്ചായാലും)\nകരീമാഷ് അങ്ങനെ പലതും പറയും അത് കേട്ട് ദില്‍ബൂ ജീന്‍സ് അലക്കരുത്... കുളിക്കരുത്... നീ വെറും സാധാരണക്കരനാണോ... ഹേയ്... അല്ലേ അല്ല. അതൊരിക്കലും മറക്കരുത്\nമാഷേ ഒമാനിലാണെങ്കില് സലാലയില് വെച്ച് നടത്തം. കേരളം പോലെയാണെത്രെ.\nആരും പേടിക്കണ്ട. അലക്കിയിട്ട് തന്നെയെ വരൂ മീറ്റിന്.\n(കലേഷേട്ടാ,എന്റെ ലോണ്ഡ്രി ബില് ഞാന് ആര്‍ക്ക് സബ്മിറ്റ് ചെയ്യണാം? ആരാ കചാഞ്ചി?)\n(ഓടോ:കലേഷേട്ടാ,കണക്ക് തെറ്റരുത് കഴിഞ്ഞ പ്രാവശ്യത്തെ പോലെ. ആളും കൂടുതലുണ്ട് ഇപ്രാവശ്യം)\nഇത്തിരീ, ഒരു ഇന്‍വിറ്റേഷനില് ക്ലിക്കിയതിന്റെ ക്ഷീണം മാറിയൊ?\nഒരു കുടുംബത്തിനു3റേഷന് കാര്‍ഡോ.... അതും സേയിം റേഷന് ഷോപ്പില്\nവെറുതെ അല്ല ജി മൈയിലില് (ജെബെല് അലിയിലും ) ഇത്ര ട്രാഫിക് ജാം\nവിശാലേട്ടാ എന്റെ യും2ജീന്‍സ് ;)\nഇടി ഗടീ ലേറ്റ് ആയി വരുവാനുള്ള തയ്യറെടുപ്പിനാണൊ ..ഞാനും കഴിഞൊരു ;)\nദേവേട്ടാ രാവിലെ അയച്ചുതന്ന ദേവാസുര സംഗമം\nദേവാസുരസംഗമത്തിന്റെ ലിങ്ക് ഐ പി സി 404ആം വകുപ്പ് പ്രകാരം നിരോധിക്കപ്പെട്ടിരിക്കുകയാണല്ലോ. :(\n(ഓടോ: ഈ മീറ്റിന് നല്ല ജനമുണ്ടാവും. കടല,പൊരി,ബലൂണ്,പീപ്പിക്കച്ചവടം നടത്തി നാല് കാശുണ്ടാക്കണം)\nഎല്ലാവര്‍ക്കും പോസ്റ്റ് ചെയ്യാമല്ലോ..\nപോസ്റ്റ് ചെയ്യാനുള്ള ഇന്‍വിറ്റേഷന് കിട്ടാത്തവരാരേലും ഉണ്ടേല് ദില്‍ബാസുരനേയോ (050-8972301) നദീറിനെയോ (050-8675371) എന്നെയോ (050-3095694) മൊബൈലില് വിളിക്കുക.\nsome tech problem dillooo\nഓ. ടോ ദില്ലൂ ഞാന് നിന്റെയടുക്കല് നിന്നും കടല,പൊരി,ബലൂണ്,പീപ്പിക്കച്ചവടം , നാട്ടില് നിന്നും ആരൊ വരുന്നുണ്ടു , അവരൊടു പറയാം ;;)\nഞങ്ങളുണ്ടാകും തീര് ച്ച\nഞാനും വരാം ട്ടോ. എനിക്കല്‍പം തെളിവു നിരത്താനുണ്ട്. ചെക്കന്റെ പരീക്ഷയ്കിടയിലാവരുതേ എന്നാണു പ്രാര്‍ഥന.\nഇഫ്താര് എന്നൊക്കെ പറയുമ്പോ, 6.30 യ്കോ മറ്റോ നോമ്പു തുറന്ന്, അപ്പോ തന്നെ പള്ളി പോണ്ടവരുണ്ടെങ്കില് അവര്‍ക്ക് പോവേണ്ടി വരില്ലേ? പിന്നെ9മണിയാവുമ്പോഴേയ്യ്കും പിരിയേണ്ടി വരും എന്നുള്ള സമയ പരിധി ഒരു പാരയാവുമോ?\nപടച്ചോനെ.. ഞമ്മള് ഇതു ഇപ്പളാ കണ്ടതു. ഒരു നറുക്കിനു ഇന്നിം കൂട്ടിക്കോ...\nവിസ കിട്ടാന് ബുദ്ധിമുട്ടായത് കൊണ്ട്, ഗഫൂര്‍ക്കയുടെ ഒരുവില് ഞാന് അവിടെയെത്താം.\nകാലിഫോര്‍ണിയാക്ക് ചരക്കുമായി പോകുന്ന ഉരുവാണ്. എനിക്ക് വേണ്ടി ഗള്‍ഫ് വഴി തിരിക്കുന്നു.\nഅറബിപ്പോലീസിന്റെ കൈയ്യില്‍പ്പെടാതിരിക്കാന് ഗഫൂര്‍ക്ക പഠിപ്പിച്ച അറബിയുമായി ആണ് വരവ്.\nനീന്തി കരപറ്റിയ ശേഷം എടുത്തണിയാന് അറബി വേഷവുമുണ്ടേ...\nവ അലൈക്കു മുസലാം.\nമതീ. ഇത്ര മതീന്ന്.\nഅപ്പോ അന്ന് കാണാം.\nപാച്ചുവും മുനീറയും പിന്നെ ഞാനും... എപ്പഴേ റെഡി.\nഅതുല്യ ചേച്ചി പറഞ്ഞ സമയ പരിധി, ശരിക്കും ചിന്തിക്കേണ്ട കാര്യം തന്നേണ്.\nപരിപാടികള് ഇഫ്താറിന് മുന്‍പ് തീര്‍ത്ത് ഇഫ്താര് കഴിഞ്ഞ് പിരിയാനാണോ ഉദ്ദേശിക്കുന്നത്.\nഉരു സാ‍ധാ‍രണഗതിയില് അടുക്കുന്നത് ഖോര്‍ഫക്കാന് കടാപ്പുറത്തിനടുത്താണ്. അതിനടുത്താ നമ്മുടെ അനിലേട്ടനും സുധേച്ചീം കണ്ണനുണ്ണിമാരും താ‍മസിക്കുന്നത്.\nകരയ്ക്കെത്തുകയാണേല് ഗഫൂ‍ര്‍ക്കാ ദോസ്ത് എന്നു പറയുന്നതിനു പകരം “അനിലേട്ടാ ദോസ്ത്“ എന്നു പറയുക.\nഅതല്ല ഉരു ദുഫായി കടാപ്പുറത്താണെത്തുന്നതെങ്കില് “ദേവേട്ടാ ദോസ്ത്” എന്നോ “വിശാലമനസ്കാ ദോസ്ത്” ഒക്കെ വിളിച്ചാ മതി. ഉരു ഇനി കരാമ കടാപ്പുറത്താണെത്തുന്നതെങ്കില് (അവിടെ കടാപ്പുറമുണ്ടോ?) “കുറുമേട്ടാ ദോസ്റ്റ്” എന്നോ “ഗന്ധര്‍വാ ദോസ്ത്” എന്നോ പറയുക.\nഇനി അതൊന്നുമല്ല, ആ ഉരു കറങ്ങി തിരിഞ്ഞ് ഷാര്‍ജ്ജ കടാപ്പുറത്തെത്തിയാല് “ഇടിവാ‍ളേട്ടാ ദോസ്ത്“ എന്നോ “അതുല്യചേച്ചീ ദോസ്ത്” എന്നോ “ഇബ്രാനിക്ക ദോസ്ത്” എന്നോ “ദില്‍ബാസുരാ ദോസ്ത്” എന്നോ “നിഷാദിക്കാ ദോസ്ത്” എന്നോ പറയുക.\nഉരു ഒരു ഗതീം കിട്ടാതെ ഉമ്മല് കുവൈന് കടാപ്പുറത്തെത്തിയാല് “കരീമിക്കാ ദോസ്ത്” എന്ന് മാത്രം പറയുക. (എന്റെ പേര് പറഞ്ഞാ ചിലപ്പം അടി കിട്ടും)\nഇനി ഏത് കടാപ്പുറത്താ എത്തിയതെന്ന് എങ്ങനാ അറിയുക എന്ന് ചോദിച്ചാ, അമ്മച്ചിയാണെ എനിക്കറിയില്ല പറഞ്ഞു തരാന്.\nഅപ്പം ഇഫ്താര് സംഗമത്തിന് കാണാം!\nഅതുല്യ ചേച്ചിയുടെ ചോദ്യം ന്യായമാണ്. എന്റെ അഭിപ്രായത്തി വൈകുന്നേരം ഒരു രണ്ടിനോ മൂന്നിനോ ചേര്‍ന്ന് നോമ്പുതുറയോടെ പിരിയാവുന്ന രീതിയില് പ്ലാന് ചെയ്താല് നന്നായിരിക്കും.\nകാരണം ഒന്ന് നോമ്പുള്ളവര്‍ക്ക് പകല് സമയത്ത് ക്ഷീണം കുറവായിരിക്കും. എന്നാല് നോമ്പുതുറക്ക് ശേഷം ഇത്തിരി ക്ഷീണം ഉണ്ടാവുകയും ചെയ്യും . മറ്റൊന്ന് മുസ്ലിങ്ങള്‍ക്ക് നോമ്പുകാലം രാത്രി പ്രത്യേക പ്രാര്‍ത്ഥന ഉണ്ടായിരിക്കും. അതില് പങ്കെടുക്കുന്നവര്‍ക്ക് അത് മിസ്സാവാതെ നോക്കുക്കയും ചെയ്യാം...\nഇതാണ് ടൈമിനെ കുറിച്ച് എന്റെ അഭിപ്രായം. വിശദമായ ചര്‍ച്ചനടക്കട്ടേ\nഇത്തിരിയേ... സലാമലൈക്കും. സംഗതി നോമ്പിനു മുമ്പ് കൂടിയാ എവിടായാലും, നമ്മുടെ മക്കളു പെപ്സിയും ചിപ്സുമൊക്കെ തപ്പില്ലേ? വാങ്കാവാട്ടേ, വാങ്കാവട്ടെ എന്നും പറഞ്ഞ് എല്ലാരും തന്നെ ഒരു തുള്ളി വെള്ളമിറക്കാന് കാത്തിരിയ്കണം. നോമ്പിനു മുമ്പു കൂടി നോമ്പിനു പിരിയാം എന്ന് വച്ചാ തന്നെ, കുട്ടികള്‍ക്കും മുതിര്‍ന്നവര്‍ക്കും ദാഹിയ്കും എന്നുള്ളത് 101 തരം. അതു പാര്‍ക്കായാലും ഹോട്ടലായാലും പൊല്ലാപ്പു തന്നെ. ഞാന് കലേഷുക്കുട്ടനോട് തീയ്യതികളെ അലപം നീക്ക് പോക്ക് ചെയ്യാനായിട്ട് പറഞ്ഞിരുന്നു. കലേഷ് ചര്‍ച്ചാവശിഷ്ടം സമയം പോലെ പങ്കു വയ്കൂ.\nകലേഷേട്ടാ, എന്നെ മറന്നൂല്ലേ,\nപടച്ചോനേ,ഞമ്മള് ഇപ്പളാ കണ്ടേ,നേരം ബൈകീലില്ലാ,\nഇപ്പത്തന്നെ മിസ്സായീന്ന്.പടച്ചോന് കാത്തു.\nഇന്വ്വിറ്റേഷന് ബാക്കിയുണ്ടെങ്കില് ഇനിക്കും ബാണം ഒന്ന്.എന്നേം കൂട്ടോ...?\nഇഞ്ഞ് ഇന്റെ തപാല്‍പെട്ടീടെ ബിലാസം അറിയാഞ്ഞിട്ടാണെങ്കീ ഇതാ പുടിച്ചോളീന്...\nമിന്നാമിനുങ്ങ് വണ് ടു വണ് അറ്റ് യാവുട്ട്യാക്ക ഡോട്ട് കോം\nസുഹൃത്തുക്കളെ, ദൈവം സഹായിച്ചോ, അതോ സഹായിക്കണമെന്നുദ്ദേശിച്ചോ (ജോലി പോകേണ്ടാ എന്നു കരുതി), എന്റെ പുതിയ ഓഫീസില് നിന്നു ചാറ്റും, എന്തിന്നു, നെറ്റ് ലോഗിന് വരെ ഇന്നു മുതല് ബ്ലോക്ക് ചെയ്തു. ആയതിന്നാല് ഈയുള്ളവന്നു വീട്ടില് വന്നെത്തിയതിന്നു ശേഷം (അപ് & ഡൌണ് 100-120 കിലോമീറ്റര് റൂട്ടനുസരിച്ച്, സ്വയം ഡ്രൈവ് ചെയ്ത്)മൂഡന്നുസരിച്ച് (എന്റെ മാത്രമല്ല, കുറുമിയുടേയും, കുട്ടിക്കുറുമികളുടേയും, എന്തിന്നു മെയ്ഡിന്റെ വരെ) വേണം ഇനി ബ്ലോഗാന്.\nനാട്ടില് നിന്നും വന്നിട്ട്, ബ്ലോഗുകളില് കയറി ഒന്നെത്തി നോക്കാന് പോലും സാധിച്ചിട്ടില്ല. പിന്മൊഴിയില് 34000 മെയില് കവിഞ്ഞു. ഒഫീഷ്യല് മെയിലുകള് ഒട്ടും കുറവല്ല. നെല്ലിന്റെ പതിരു ചേറ്റുന്നതുപോലെ ഒഫീഷ്യല് മെയില് വായന/മറുപടി ഒരു വഴിയില് നിന്നും തുടങ്ങി ചേറ്റി കൊറിക്കാന് തുടങ്ങിയിട്ടേ ഉള്ളൂ. പതിരു വേറെ, നെല്ലു വേറെ എന്ന അവസ്ഥയില് എന്നെത്തുമോ എന്തോ?\nഎന്തിന്നും ബ്ലോഗില് ഏക്റ്റീവ് ആയി കാണാതിരുന്നാല് അതിന്റെ അര്‍ത്ഥം ഞാന് ഇവിടെ ഇല്ലെന്നല്ല, പക്ഷെ എല്ലാത്തിന്നും കൂടി സമയം കിട്ടുന്നില്ല എന്നു മാത്രം. എന്റെ മനസ്സെപ്പോഴും ബ്ലോഗില് തന്നെ ഉണ്ട്.\nഎമറാത്ത് രണ്ടാം ബൂലോകസംഗമത്തിന്നു ഒരു ഹാജര് ഇപ്പോള് തന്നെ ഒപ്പിട്ടിരിക്കുന്നു.\nമെയിലില് കണ്ടില്ലെങ്കില് ഫോണില് ബന്ധപെടൂ, ജബേല് അലിയുടെ അങ്ങേ തലക്കലുള്ള ഒരു മരുഭൂമിയിലാണ് പുതിയ ഓഫീസ് എന്നതു കാരണം മൊബൈലില് കിട്ടാനും സാധ്യത കുറവ് (റേഞ്ചില്ല). എന്റെ ഓഫീസ് ഡയറക്റ്റ് ലാന്‍ഡ് ലൈന് + 04 8094555.\nഅപ്പോള് എല്ലാവര്‍ക്കും ഒരിക്കല് കൂടി നമസ്കാരം.\nഞാനും ഒരു ചെറിയ, വളരെ ചെറിയ യു എ ഈ ബ്ലൊഗറാണ്, സ്ഥലം ഫുജൈറ,\nകഴിഞ്ഞ തവണത്തെ മീറ്റിന്റെ വാ‍ര്‍ത്ത മാധ്യമത്തില് കണ്ടാണ് ഞാന് ബ്ലൊഗ് തുടങ്ങിയത്,\nഎന്നെ മീറ്റിനൊന്നും പറ്റില്ല,\nഎന്നാലും നല്ല ഒരു കാഴ്ച്ചക്കാരനാകാന് കഴിയുമെന്ന് വിസ്വസിക്കുന്നു,\nനോമ്പ് തുറക്ക് മുമ്പും ശേഷവും ബുദ്ധിമുട്ടുകളുള്ള സ്ഥിതിക്ക്, ഏതായാലും ഇത്രേം കാത്തില്ലേ... ഒരു മാസം കൂടെ നീട്ടി വെച്ച് ഈദിന് കിട്ടുന്ന അവധികളില് നിന്നും ഒരു സായാഹ്നം... അങ്ങിനെ ചെയ്തു കൂടെ ... ഒരു ബ്ലോഗ് ഈദ് സംഗമം.\nഈദ്-ഉല്-ഫിത്ത്‌ര് അവധിക്കാണെങ്കില് എനിക്കും കൂടണമെന്നുണ്ട്. നോയമ്പ് കാലത്ത് പറ്റുമെന്ന് തോന്നുന്നില്ല.\nഅതെ,ഞാനും ആ അഭിപ്രായക്കാരനാണു.\nറംസാനില് പലര്‍ക്കും ഒത്തുകൂടാന് കഴിഞ്ഞെന്നു വരില്ല.മാത്രമല്ല,സമയവും പ്രശ്നമാണു.\nകുറച്ചു കൂടി കഴിഞ്ഞ് റംസാന് അവസാനിച്ച് ഈദുല് ഫിതറിനു സംഗമിക്കുകയായിരിക്കും നല്ലതെന്നു തോന്നുന്നു..എല്ലാവര്‍ക്കും അവധിയായതിനാല് ഇഷ്ടം പോലെ സമയവും കിട്ടും.തയ്യാറെടുപ്പിനും ആസൂത്രണത്തിനും വേണ്ട സമയം കിട്ടിയാല് നമുക്കീ മീറ്റ് മറ്റൊരു അവിസ്മരണീയ സംഭവമാക്കി മാറ്റാം.\nഇത്തിരിവെട്ടത്തിനും ഇതേ അഭിപ്രായമാണെന്നു തോന്നുന്നു.അദ്ധേഹമാണു ഈ അഭിപ്രായം ആദ്യം കമന്റിയതെന്നാണെന്റെ ഓര്‍മ്മ\nഅപ്പൊ അങ്ങനെയൊക്കെയാണു കാര്യങ്ങള്.\nഎപ്പോഴെവിടെയെങ്ങനെ എന്നൊക്കെ തീരുമാനമാകട്ടെ.\nസാങ്കേതികവും മതപരവുമായ കാരണങ്ങളാല് നോമ്പുകാലത്ത് വെള്ളിയൊഴികെ ഞാന് മാത്രം ഒരു കുടുക്കിലാവാറുണ്ട് ഇവിടെ.\nനോമ്പുതുറ സമയത്തൊക്കെ മറ്റെല്ലാവരും ബ്രേക്കുമ്പോ ഞാന് മാത്രം ഓഫീസില് വരണം,5മണി മുതല്. സര്‍വീസ് സെക്റ്ററാണേ, ഫോണടിച്ചാല് എടുക്കാനെങ്കിലും ആരെങ്കിലും വേണമല്ലോ എന്ന് ‘കൊമ്പനി’.\nബാക്കിയൊക്കെ അവിടുത്തെ ആഗ്രഹവും സാഹചര്യവും പോലെ.\nവിശ്വം വരുന്നത് എന്തു കൊണ്ടും നല്ലതെന്നു മാത്രമല്ല ഒരനിവാര്യത കൂടിയാണെന്നു തോന്നുന്നു ;)\nവെല്‍ക്കം റ്റു ഊട്ടി!\n(OT: മീറ്റിന്റെ വക വിസിറ്റ് വിസ കൊടുക്കുകയാണെങ്കില് ഞാനൊരു പാസ്പൊര്‍ട്ട് കോപ്പി+ദി100 തരാം. കിട്ടിയാലൂട്ടി)


നായികയാകാൻ ഒരുങ്ങി ബേബി നയൻ‌താര | Boolokam\nനായികയാകാൻ ഒരുങ്ങി ബേബി നയൻ‌താര\nമലയാള സിനിമ ലോകം അതുല്യ പ്രതിഭകളായ നായികാ നായകൻമാരെ കൊണ്ട് സമ്പുഷ്ടമായതു പോലെ തന്നെ ബാലതാരങ്ങളെ കൊണ്ടും സമ്പന്നമാണ്. ബാല താരങ്ങളായി\nമലയാള സിനിമ ലോകം അതുല്യ പ്രതിഭകളായ നായികാ നായകൻമാരെ കൊണ്ട് സമ്പുഷ്ടമായതു പോലെ തന്നെ ബാലതാരങ്ങളെ കൊണ്ടും സമ്പന്നമാണ്. ബാല താരങ്ങളായി മലയാള സിനിമയിലേക്ക് വരുന്നവരും ഒട്ടേറെ കഴിവുകൾ കൊണ്ട് മികവുള്ളവർ ആയിരിക്കും. അത്രത്തോളം കണിശമായി തന്നെയാണ് ചെറിയ കുട്ടികളെ വരെ കാസ്റ്റ് ചെയ്യുന്നത്.\nബാലതാരമായി സിനിമയിൽ അരങ്ങേറി പിന്നീട് സിനിമാ ലോകത്ത് സജീവമായ താരമാണ് നയൻ‌താര ചക്രവർത്തി. 2005 മുതൽ അഭിനയ രംഗത്ത് സജീവമാണ് താരം. മറ്റു ബാലതാരങ്ങളിൽ നിന്നും നയൻതാര ചക്രവർത്തിയെ മാറി തോന്നുന്നത് കഴിവുകളുടെ തെളിവ് കൊണ്ട് തന്നെയാണ്. അതുകൊണ്ടു തന്നെ ചെറിയ പ്രായത്തിൽ തന്നെ ഒരുപാട് സിനിമകളിൽ അഭിനയിക്കാനും താരത്തിന് കഴിഞ്ഞു.\nഈ ചെറിയ പ്രായത്തിൽ തന്നെ സിനിമയിൽ തിളങ്ങുമ്പോൾ തന്നെ മോഡലായും താരം തിളങ്ങിയിട്ടുണ്ട്. വേറിട്ട അഭിനയ ശൈലിയും സംസാര രീതിയും പിന്തുടർന്നു കൊണ്ടാണ് താരം ആരാധകരുടെ മനസ്സ് കീഴടക്കിയത്. മറ്റു താരങ്ങളെക്കാൾ കുട്ടി നയൻ താരക്ക് ആരാധക വൈപുല്യം ഉണ്ടാവാനും കാരണം അത് തന്നെ.\nകിലുക്കം കിലുകിലുക്കം എന്ന സിനിമയിളെ താരത്തിന്റെ അഭിനയം ശ്രദ്ധേയമായിരുന്നു. അതായിരുന്നു താരത്തിന്റെ ആദ്യ സിനിമ. ഇപ്പോഴും താരം അഭിനയിച്ച ആ സിനിമയിലെ വേഷവും ഡയലോഗുകളും മലയാളികൾക്ക് സുപരിചിതമായിരിക്കും. പിന്നീട് ഒരുപാട് സിനിമകളിൽ മികച്ച വേഷം കൈകാര്യം ചെയ്യാൻ താരത്തിനു സാധിച്ചു\nമലയാളത്തിന് പുറമേ തമിഴ് തെലുങ്ക് എന്നീ ഭാഷകളിലെ സിനിമകളിലും ഈ ചെറിയ വയസ്സിനുള്ളിൽ താരം അഭിനയിച്ചു. ഇത്ര ചെറിയ പ്രായത്തിൽ തന്നെ ഒട്ടനവധി ഭാഷയിൽ മികച്ച വേഷം കൈകാര്യം ചെയ്യാൻ കഴിഞ്ഞു എന്നത് എടുത്തു പറയേണ്ട നേട്ടം തന്നെയാണ്. തമിഴിൽ കുസേലൻ, തെലുങ്ക് പതിപ്പായ കഥനായകുടു എന്നീ സിനിമകളിലാണ് താരം പ്രത്യക്ഷപ്പെട്ടത്.\nഅഭിനയ മികവിൻ ഒത്തിരി സമ്മാനങ്ങളും അവാർഡുകളും താരം നേടി. 2005 ലെ മികച്ച ബാല താരത്തിനുള്ള സത്യൻ മെമ്മോറിയൽ അവാർഡ് തരത്തിനാണ് ലഭിച്ചത്. ഇൻസ്റ്റാഗ്രാമിൽ സജീവമായ താരം ഇഷ്ട ഫോട്ടോകളും വീഡിയോകളും ആരാധകർക്ക് വേണ്ടി നിരന്തരം പങ്കുവയ്ക്കാറുണ്ട്.\nഇന്സ്റ്റാഗ്രാമിൽ ഏകദേശം മൂന്ന് ലക്ഷത്തിനടുത്ത് ആരാധകർ താരത്തെ ഫോളോ ചെയ്യുന്നുണ്ട്. അതു കൊണ്ട് തന്നെ പങ്കുവെക്കുന്നതെല്ലാം വളരെ പെട്ടന്ന് താരംഗമാവാറുണ്ട്. ഇപ്പോൾ താരത്തിന്റെതായി പുറത്തു വന്ന ഫോട്ടോകൾ ആരാധകർക്കിടയിൽ തരംഗം സൃഷ്ടിക്കുകയാണ്. സ്റ്റൈലിഷ് ലഹങ്കയിൽ തിളങ്ങി നിൽക്കുന്ന താരത്തിന്റെ ഫോട്ടോയാണ് ഇപ്പോൾ ആരാധകർ ഏറ്റെടുത്തിരിക്കുന്നത്.\nRelated Topics:Aaron Judgeactressbaby nayanthara